
A SKORPIÓISTEN 


Az ég makulátlanul függött egybe, kéklő lazúrja tökéletesen simult a 
boltozatra. A nap is, mely tétován úszott át az égív közepén, csak annyira 
bátorodott, hogy a környező azúrt megolvassza és aranyszálaival befuttassa. 
A szétáradó hőség és fény oly erővel sújtott alá, hogy a két sziklafal 
közében minden éppoly mozdulatlanná merevedett, mint a két kőszirt maga. 

A zsibbadt folyó sima, fényáthatlan tükröt tartott az égnek. Jelét bármi 
elevenségnek csupán a felgőzölgő vízpára adhatta. A parton, a 
sokszögletűre szikkadt, dermedt iszapban vízimadarak hada tarkállott, és 
merengett a semmiségbe. Elhajló, derékból lecsukló vagy egymáshoz dőlt 
száraitól imitt-amott bevagdosott ágyában a száraz papiruszsás, mintha 
kőbe vázolt nádas volna, szelíd állóképpé rögzült, s tétlenségét csak akkor 
feledte, mikor füzéréből magot ejtett; s mikor a mag kipergett a sekélyesbe, 
lomhán megült, s nem moccant. 

Távolabb a víz mélyebbre bukott — egészen mélyre; a nap ráperzselte 
korongját a színére, s az égalja megolvadt azúrja a tűzlő-arany köszirtek 
homlokánál egybeforrt az égboltozat ráboruló kékségével. S mintha két nap 
tüzét egyszerre nem szenvedhetnék, a sziklaszirtek a levegőég oltalmát 
keresve félőn megremegtek. 

Az 1zzó hevület a szirtek és a folyó közében felperzselte a fekete földet. 
A szikár fű annyi jelét sem adta az életnek, mint a szálaiba kapaszkodó, 
lehullott madártollak. A néhány pálma és akác megadón hajtotta le 
csüggedő koronáját. Éppoly mozdulatlanságba merevedtek, akár a 
foltokban leülepedett mésziszap; éppoly mozdulatlanságba, akár a folyót 
kísérő ösvény mentén a parttól alig kőhajításnyira ácsorgó férfiak, nők és 
gyermekek. Mindnyájan a folyás irányába vetették tekintetüket, vigyázva a 
napot, mely kobaltszürke árnyat hintett lábuk alá. Ki-ki a maga árnyékán 
támaszkodva a folyót pásztázta, s kézfejét kissé megemelve állt tágra nyílt 
szemmel, a távolba révedve. 

Különös, halovány nesz szűrődött a part felől. Az emberek várakozón 
egymást kémlelték, verejtékes kezüket lenvászon kötényükbe törülték, majd 
tenyerüket kifordítva még magasabbra tartották. A gyermekek ruhátlan 
szaladtak anyjuk  szólására, hogy a keblek fölött megkötött 
vászonköntöshöz simulva elcsituljanak. 

Az ösvényen, a pálmafák árnyékában egy ember alakja körvonalazódott. 
A közelgő kontúr éppoly remegőn vibrált, akár a szirtek. Ebből a 


távolságból is könnyen kivehető volt a gyülekező alakok közül, s nem 
csupán különös viselete miatt, hanem mert mindenki figyelmét magára 
vonta. A fák takarásából kilépve igyekvőn kaptatott, egyre iramodott, s futó 
lépteit, amerre elhaladt, lárma, taps és üdvrivalgás kísérte. Közelebb érve 
tisztán szembeötlött ornátusa, mely éppoly különös volt, akár e buzgó 
igyekezet. Kötényt viselt, fején hosszúra nyúlt süveg magasodott, szövetét 
mindkettőnek fehér lenvászon adta. Szandáljáról, csuklójáról s a mellét 
díszítő pektoráliszról arany és kék sugarak vetődtek; a pásztorbot és a 
korbács, melyeket két kezében tartott, fenségesen meg-megcsillantak, 
akárcsak árnyék-sötét bőre, melyről verítékcseppek gördültek alá és 
hullottak a repedezett földre. S mikor egy-egy tajtékgyöngy itatta a földet, a 
moraj új erőre kapott. Néhányan egy darabon vele tartottak, majd letörülték 
verítéküket, s lanyhuló léptekkel figyelték az elhaladót. 

Futó léptei immár karnyújtásnyira hozták, s pontosan kirajzolták 
vonásait. Egykor kerekded arcára a jólét s a tekintély feszes arcéleket vont, 
mely összefért zömök alakjával. Látszott, fontos tudások hordozója, ámde 
ideái mélyéről hiányzott a kellő megfontolás; ezúttal a buzgó igyekvés 
ideája ötlött fel benne. Ám akadtak beavatatlanok e fontos ideákba, kik 
kívülről észlelték a jelét a megütközésnek s a haragosságnak. A haragosság 
oka könnyen belátható volt, minthogy homlokán rendre előrecsúszott a 
vászonsüveg, melyet mindahányszor a pásztorbottal sietett helyrebillenteni. 
A korbács fonatát kék és arany gyöngyök váltva alkották, s ha túlontúl 
magasba emelte ostorát, a gyöngyfonat az arcába suhintott. Olykor-olykor 
beléhasított a felismerés, s a pásztorbotot és korbácsot maga előtt keresztbe 
vetette, melyek a futás törvényszerűségénél fogva, mintha buzgón kést 
élezne, egymáshoz csiszolódtak. Igyekezete velejárói s a legyek izgő 
rajzása kellő okát adták haragosságának, ám megütközésének forrása 
restellt felbuzogni. Ahogy egyre kaptatott a parti melléken, nyomában 
csupán egyetlen kísérő lépdelt szaporán — a szikár, izmos karú férfi feléje 
sűrűn szórt biztatást, imát és magasztalást. 

— Fuss tovább, Nagy Ház! Ne hagyj cserben, fuss tovább! Élet! Üdv! 
Egészség! 

Ahogy közeledtek a tisztás felé, mintha valami láthatatlan mezsgyén 
keltek volna át. Az összegyült emberek a néhány lak köré csoportosulva 
közelebb bátorodtak, és sűrű éljenzésbe fogtak. 

— Hatalmas Isten! Nagy Ház! 


Egyszerre csak nyelvük megindult, akár a szikár férfié, s nagy izgalom 
támadt. Örömkönnyekkel, áhítattal éltették az elhaladót. Az asszonyok 
lelkesülve szegélyezték útját, gyermekeiket a sötétlő lábak árnyékában 
feledve. A keskeny utcára beérve férfiak társultak mellé futtában. Köztük 
egy vak ember, vékony, göcsörtös, akár a botja, melyre támaszkodott, fél 
karját a magasba emelve követte fényefosztott kvarc szemével a buzgón 
szaladót; és illette nem szűnő éljenzéssel. 

— Élet! Üdv! Egészség! Nagy Ház! Nagy Ház! Nagy Ház! 

A sebes léptek máris továbbhaladtak, maguk mögött hagyva a kis falut az 
örömkönnyeket hullajtó asszonyokkal. 

— Láttad-e, testvérem? Megérintettem! 

Ámde Nagy Ház nem szűnő fáradsággal őrizte iramát, nem szűnő 
fegyelemmel utasította rendre a nyughatatlan fejfedőt, s nem szűnő 
haragosság, de tán még nagyobb megdöbbenés ült ki arcára, mint annak 
előtte. Néhány kísérője a nyomában talpalt, de a falunál távolabbról senki 
nem kísérte lábnyomát, csupán a szikár, izmos karú ember. Kis idő múltán, 
levegőért kapkodva, de örömteljesen, ők 15 megálltak, ahogy Nagy Ház és 
követője a kötényről függő farokdíszt himbálva továbbszaladt. Csak zihálás 
és tompa lábdobogás hallatszott. A férfiak visszabandukoltak a faluba, hol a 
népes utcán sörrel színig töltött agyagkorsók, kancsók és edények tüntek föl 
a temérdek kecskelábú asztalon. 

Mikor a távolodók tompuló zaja végképp elült, a vak ember, ki az ösvény 
mentén oly régóta álldogált, leeresztette karját. Léptei nem a falu irányába 
vezettek. Megfordult, majd botjával a fűcsomók s a száraz bozót mentén a 
pálmafák kopár árnyékát puhatolta, hol a part menti iszap repedezettre 
szikkadt. Az árnyékban egy kisfiú gubbasztott, keresztbe vetett lábbal, két 
karját lustán ölébe eresztve, fejét oly mélyre horgasztva, hogy hajának 
meghagyott tincse, a füle tövénél, a térdét érintette. 

Vékonyka volt, akár a vak ember, ám bőre kevésbé sötétlett; köténye 
makulátlan tisztaságán csupán néhány ág s a parti föveny ejtett némi 
csorbát. A vak ember együtt szólt a gondolattal. 

— Elment hát! Hét esztendeig nem láthatjuk újra. 

A fiúcska egykedvűen felelt. 

— Semmit sem láttam. 

— Vele tartott az ifjú 15, kit Hazugnak neveznek. Beszélt egyfolytában 
hozzá. 

A fiú felpattant. 


— Szólhatott volna! 

— Miért? 

— Hogy megnézzem. 

— A Hazugot, s nem a Fenséges Istent, atyádat? 

— Kedvelem őt. Hamis szavai leveszik vállamról az ég súlyát. Különös. 

— Mi különös? 

A fiú széttárta karját. 

— Ő maga. 

A vak ember óvatosan letelepedett a földre, botját a térdére támasztotta. 

— Nagy nap a mai, ifjú Herceg. Tudtad, bizonyára. 

— A dadák mondták, de én elszaladtam. Nagy nap, álldogálni a napon, 
rezzenéstelen arccal. Torkig vagyok. Megszabják, hogy mit tegyek és 
mondjak. Megszabják, mit kell ennem, innom és viselnem. 

— Tudom. Így megy ez. Járásod, akár egy megfáradt öregemberé. De ma 
az Isten végre tanúságot tesz, s talán az rajtad 15 segít. 

— Miről tesz tanúságot? 

A vak ember eltöprengett. 

— Ha eljön az idő, vajon miképp hozza fel a napot és idéz termékeny 
áradást? Mert hisz képes rá. Nézd meg a napot, uralja az eget; s a folyó 
színe, ahogy máskor, buzgón dagadni kész. A lét ezer rejtély. 

A Herceg csüggedten sóhajtott. 

— Elegem van a rejtélyekből. 

— Pedig hidd el, létünket ezek óvják! — mondta a vak ember. — 
Megmutatom. Tekints balra, s figyeld meg azt a pálmát! 

— Elvakít a nap. 

— No hát. Szóval, ha szemügyre vennéd, látnád rovátkolt törzsét. Tövétől 
kartávolnyira látszik a sorscsapás foka. Ha a víz szintje ezt el nem érné, az 
embereket éhínség sújtaná. Hány éves ií15 vagy? Tíz, tán tizenegy? Alig 
lehettem idősebb, mikor ez bekövetkezett, s az Isten akkor mérget vett. 

— És az emberek? Éhen pusztultak? 

— Mindahányan, férfiak, asszonyok, gyerekek. Ám az Isten erős karú, 
fenséges szerető — noha nincs más gyermeke, csupán nővéred s jómagad — 
és fenséges étkű s szomjú vadász. A folyó szintje nemsokára a bőség fokáig 
duzzad, meglásd. 

A Herceg szemében a vakító nap dacára érdeklődés csillant. 

— A legtetején vajon miért a rovátka? 

A vak ember rosszat sejtetve rázta meg a fejét. 


— Megjövendölték. Valamikor rég. Az Isten jelölte meg egykoron, azt 
mondják, odáig a víz színe nem kúszott még soha. A túlbuzgalom 
pusztítóbb, mint a restség. Akkor eláradna a világ, s az Élet Háza a víznek 
alábukna. Úgy nevezik — oldalt hajolt, úgy súgta oda —, a , legfőbb csapás 
foka". 

A Herceg csak ült szótlanul, s a vak ember kissé tapogatódzva a térdét 
meglapogatta. 

— E súlyos tudás ma még meghaladja elméd. Ne bánd! Egy nap, mikor én 
már nem leszek, és az Isten belép az Élet Háza örök kapuján, magad is isten 
leszel. Akkor majd megérted. 

A Herceg, fejét tiltakozón felkapva, fájdalmas hangon kiáltott. 

— Nem akarok isten lenni! 

— Jól hallom-e, amit hallok? 

A Herceg puha öklével vigasztalan szapulta a szikkadt földet. 

— Nem akarom! Nem és nem! 

— Halkabban, gyermek! Ha hallanák, mit beszélsz — hát rám nem 
gondolsz? 

A Herceg búsan meredt a fényehagyott szempárra, mintha így látásra 
bírhatná. 

— Nem megy! Nem akarom! Felhozni a napot és idézni termékeny 
áradást, nem akarom — álmom nyugtalan. Sötétlő árnyak. Az ég zuhan 
felém. Súlya nehéz. Szinte összenyom. Levegőm elakad, elveszi erőm. . . 

A keserű könnyek szaporán csorogtak végig a Herceg arcán. Szipogó 
orrát karjával csüggedőn maszatolta. 

— Nem akarok isten lenni! 

A vak ember hangjának nyomatékot adott, mintha a herceget így akarná 
józan belátásra bírni. 

— Ha majd nővéred királyi fenségét elveszed. . . 

— Nem veszek el senkit, soha — tört fel a hercegből a szigorú dac. — 
Szépséges Virágot végképp nem, de mást sem, soha, de soha. Amikor 
fiúkkal játszom, folyton vadászni kell, míg csak bírom szusszal, amikor 
lányokkal játszom, folyton házasulni akarnak, s ugrálhatok rajtuk fel-alá, 
míg csak bírom szusszal, azután ők ugrálnak fel-alá, míg bele nem 
szédülök. 

A vak ember rövid hallgatásba burkolózott. 

— Hm — mondta végül. — Hm. 


— Szívesebben lennék lány — mondta a Herceg. — Szépséges lány, kinek 
dolga csupán, hogy szépségét őrizze, és szépen öltözzék. Akkor nem 
kellene istennek lennem. 

A vak ember hüvelykjével megvakarta az orrát. 

— Nem vágyod felhozni a napot? Nem vágysz idézni termékeny áradást? 
Nem vágysz leölni vad bikát vagy találni messzi célt? 

— Messzi célt nemhogy találni, meglátni sem tudok soha. 

— Hogy érted ezt, gyermekem? 

— Mintha fehér köd ülepedne lassan a szememre. 

— Herceg... Igaz-e, amit szólsz? 

— Lassan ereszkedik, de egyre sűrűbb lesz. 

— Ó, egek! 

— Láthatja. . . 

— Szegény Herceg, drága gyermekem... ők mit mondanak, mire vélik 
ezt? 

— Nem mondtam még senkinek. Unom már a sok mágikus szózatot, 
szörnyű ízt, különös szagot. Torkig vagyok. 

A vak ember felemelte a szavát. 

— Félő, elveszted szemed világát! Fokról fokra, lassan, de biztosan... 
gyermek! Gondolj ránk! Gondolj a legfőbb csapás fokára! 

— Mi dolgom van ezzel? Ha lány volnék... 

A vak ember botja és lába egyszerre mozdult. 

— Nem maradhat titokban. Menten meg kell tudnia... szegény Herceg, 
szegény, gyönge gyermek! Szegény emberek! 

A fiú a lába szárába kapaszkodott, ám a vak elhúzódott, s küszködve 
feltápászkodott. 

— Ne mondd el senkinek! 

— Muszáj, gyermekem! Orvoslást kell nyerned. 

— Nem akarom! 

— Buzgalma végén megszólítom az Istent, ő majd ügyel szavamra. 

— Nem akarok isten lenni! 

A vak ember kérlelhetetlen iramodott neki, botjával sorra tapogatta a fák 
jól ismert állását, lépést sem tévesztve a kiszáradt iszapcsatornák keskeny 
ösvényein. A Herceg csüggedten szedte lábát a nyomában, kérlelőn 
szólongatta, húzgálta ágyékkötőjét, kapkodott karja után. A vak gyorsított 
léptein, méltatlankodón a fejét ingatta, botjával szüntelen hárítva a békétlen 
gyermeket. 


— Szegény gyermek! Szegény, gyönge gyermek! 

Végül, kifulladva s a nap tüzétől tántorítva a herceg feladta, elcsüggedt, 
ereje ellankadt. Megállt, letérdepelt a porba, úgy sírdogált. Könnye 
fogytával sem moccant, fejét búsan leszegte; s csakhamar, mintha 
próbálgatná súlyukat vagy hogy észben tartsa őket, néhány szót buzgón 
ismételni kezdett. 

— Nem tudom, miről beszél. Hisz jól látok mindkét szememmel. 

Majd újra; amit tán a Nagy Ház folyosóján véshetett eszébe. 

— Bomlott az elméje. 

Újra — nemes egyszerűséggel. 

— Én vagyok a Herceg. Hazudik nektek. 

Négykézlábra emelkedett, majd fölállt. Szemét hunyorgatva elhúzódott a 
fák árnyékába. Közben, mint valami leckét, buzgón ízlelgette a szót. — 
Hazudik. Hazudik. 

Egyszerre szoknyák libbentek nyugtalan, szavak eredtek, csobogtak. A 
dadák, a fekete s a barna, aggódva ráborultak, magukhoz szorították, 
könnyek közt megrótták, megfeddték, megdorgálták, szeretetükkel a 
levegőt belőle majdhogy kiszorították. Ölükben a Nagy Házhoz 
visszacipelték, letették, dajkálták, csókolgatták, ruháját letisztogatták, 
verítékszagú kövér karjukkal keblükre ölelték. Megrótták, hogy komiszul 
alvást színlelt, míg ők halkan kilopództak megnézni az Istent... már 
mindenütt keresték... kérték, el ne mondja... nem volt szép, hogy velük, 
kik épségéért nyugtalan és szüntelen aggódtak, csöppet sem gondolt. Majd 
kézen fogva a Nagy Ház oldalsó kapujához kísérték, bevezették, s a 
mulatságra díszbe öltöztették. Tudomással a sok veszélyről, ami 
krokodilok, vízi szörnyek, oroszlánok, sakálok és mocskos vénemberek 
képében rá leselkedhetett, bizonyára nem bírt; minthogy magában folyvást 
motyogott, s a dadákra csöppet sem figyelt. — Hazudik. 

Végül a Nagy Házat átszelve a palota udvarára kísérték, a főkapun belül. 
Bár ma volt a napja, hogy az Isten tanúságot tegyen, a palotaudvar nem 
számlált, csupán néhány lelket. A főkapunál ellenben fekete katonák, 
hatalmas pajzsot és lándzsát tartva, két oszlopot formázva biztosították 
középen az utat, mögéjük mindkét oldalt a völgyet lakó népek sokasága 
gyűlt. Üdvrivalgásuk, mely útja kezdetén az Istent köszöntötte, lassanként 
elült. Eleget meredtek bámész szemmel, egyebek közt Szépséges Virágra, 
aki a kapu előtt dajkái körében állt az emelvényen. Fásultan kémlelték a 
sorfal közéből a köősziírtek lábánál messzire elnyúló ösvényt, amelyen 


visszatér majd az Isten. A nádsípok hangja elült, Szépséges Virág bája 
szoborrá rögzült, isteni kontúr a távolban nem tűnt fel; kellett, ami a 
figyelmet magára vonzza, s épp ekkor megjelent a Herceg. Az előudvar 
felőli lépcsőzeten bukkant fel, mely a bejárattól a Nagy Házba vezetett. 
Lépteit díszes, telt oszlopok és telt dajkák kétoldalt közrefogták. Berakott 
kötényén folt nem esett, szandálja aranyfényben csillant. Akár a vállára 
vetett vékony nyaklánc s a csuklóján lehulló karperec. Ami oldaltincsét 
illeti, oly gondosan fésülték és kenték drága olajjal, mintha csak ébenből 
formázták volna. Szája szegletén halovány, mímelt mosoly ült, s ahogy a 
tömegben álló asszonyok dicsérték, milyen drága és édes, mosolyából 
valódi, belső öröm tört föl. Az emelvény szélén megállt, rajongói előtt 
Szépséges  Virágra lopva  felpislantott, majd karját térdén illőn 
megpihentette. A dajkák felsegítették az emelvényre, mereven megállt, 
hunyorgott. Szépséges Virág, mint lágy hullám, feléje fordult. Mosolyából 
melegség sugárzott, kézfejével, finom, nőies bájjal, megsimította arcát. 
Suttogva hozzá hajolt. 

— Megint sírtál, te kis taknyos? 

A Herceg a földre sütötte szemét. 

A moraj egyre erősödött. A Herceg felpillantott, Szépséges Virág az 
emelvény széléhez lépett, s magával húzta a Herceget. Hátuk mögül 
pálmalevelek simultak kezükbe. A tömegével egybeolvadt tekintetük az 
ösvényt pásztázta. 

A felső folyás felől, épp látótávolban, sziklaláb nyúlt ki a szirtből. A 
sziklalábon hosszanti, alacsony épület, végében parányi alak nyugtalan 
körvonala sejlett fel. Mellette újabb parányi alak jelent meg. Épp csak 
észrevehetők voltak, mozdulataikat a levegő forró vibrálása finoman 
összezavarta. Homályos, csöppnyi kontúrjuk lágyan hullámzott, olykor, 
egy-egy pillanatra el is tünt. A sorfal két oldalán ácsorgó tömeg egyszerre 
sűrű sövénnyé, szüntelen lengő, eleven pálmaligetté változott. A nádsípok 
buzgón felzengtek. 

— Élet! Üdv! Egészség! 

Nem az Isten közeledett; a Hazug jelent meg előbb, a szikár ifjú ember, 
ki nem csupán nyílegyenest szelte az ösvényt, de olykor vissza- 
visszafordult, s elszánt biztatással övezte az Istent. Futott fáradhatatlan, 
folyt róla a veríték, s belőle a szó. Nyomában iramodott az Isten, a Nagy 
Ház, az igaz hangú Nagy Királyi Feleség hitvese, a Királyi Bika, a Sólyom, 
Felső-Egyiptom Ura. Küszködve kaptatott, s elszántan fente maga előtt a 


kését. Bőre verítéktől fénylett, köténye combjára tapadt. A vibráló táj s a 
nap tüze kísérte lépteit. Fehér süvegkoronája a fejére omlott, a korbács és a 
pásztorbot többé nem utasította rendre. A dús díszfarok is oly ernyedten 
csüngött rajta, mint erejét vesztett bika farka. Megtántorodott, léptei 
meginogtak. A Hazug felkiáltott. 

— Ó, egek! 

A tömeg moraja éppoly kétségbeesett volt, akár az előttük elhaladók 
tekintete. 

— Nagy Ház! Nagy Ház! 

A katonák is belerendültek, és a sorfalból kimozdulva, ki-kilépve 
figyelték, tettre készen. A Herceg ismerős alakot pillantott meg, amint 
botjával a köztes ösvényt puhatolja. A vak ember állt ott, felszegett állal, 
botját előretartva. Ahogy az Isten tompa léptei az úton elhaladtak, 
nyomában a tömeg köréje sereglett. A vak ember fennszóval kiáltott 
valamit — valamit, ami kivehetetlenül elhalt a zajban. Az Isten léptei 
különös mintázatot rajzoltak a porba. Térde meg-megrogyott, ajka levegőért 
epedt, szeme erőtlen meredt a semmiségbe. A föld egyre vonzotta, S 
elzuhant. Lába a vak ember botjában elakadt, karja előrelendült, térde 
feladta. Megdermedt tekintettel bukott át a boton, és terült el a földön. 
Fehér vászonsüvege leperdült fejéről. 

Dermedt csönd támadt, a vak hangja ebbe ékelődött. 

— Fenséges Isten, a Herceg szeme világa! Királyi gyermeked, félő, 
megvakul! 

A Herceg aggódva pillantott fel Szépséges Virágra, akinek mosolya 
cseppet sem lankadt, s a berögzült szót buzgón ismételni kezdte. 

— Hazudik! 

— A Herceg szeme világa! 

Szépséges Virág higgadtan felelt. 

— Hát persze hogy hazudik, drága gyermek. Katonák — vessétek a 
verembe! 

A katonák előrenyomakodtak, igyekezvén szabaddá tenni az utat, ahol 
földre zuhant az Isten, s fölé a Hazug hajolt. A tömeg a vak köré örvénylett, 
aki, akár egy tehetetlen bábu, hiába kiáltott. Szépséges Virág újra hallatta 
hangját. 

— Botjával megakasztotta az Istent! 

A katonák másik csoportja a vak ember köré sereglett. Átverekedték 
magukat a tömegen; a vakot közrefogták. Szépséges Virág megragadta a 


Herceg csuklóját, megszorította, s a fülébe súgta. 

— Mosolyogj! 

— Hazudik, higgy nekem! 

— Kis buta. Mosolyogj! 

A Herceg mosolyába könnycseppek vegyültek, amint nővére, a 
körülményekhez képest méltósággal, a karjánál fogva az emelvényről a 
főkapun át magával vonszolta. Katonák tették szabaddá előttük az utat, 
amíg néhányan bevitték az Istent. Szépséges Virág és szolgálói a dajkák 
nyomában sürögve igyekezték elrejteni, könnyeivel együtt, a Herceget. 
Majd ők maguk is szem elől tüntek. 

Az Istent az előudvarban, mintha épp erre az alkalomra készülődtek 
volna, különös menet fogadta. Odabent egy díványt tartott hat ember. 
Egyikük leopárdbőrbe bújt, s egy másik, ha ember volt egyáltalán, sakál 
fejét viselte. Élükön, fehér vászonköntösben, magas férfi állt, aki idősebb 
volt, mint az Isten. Tar homlokán a nap fénye megcsillant. Melléje a Hazug 
ért először, a szót buzgón ontva. 

— Vezér, ez szörnyű, iszonyú... s oly szükségtelen... vagyis, úgy értem... 
rettenetes! Ki gondolta? Honnan 15 sejthettük volna? 

A Vezér elmosolyodott. 

— Fönnállt a lehetősége. 

— Tudod Jól, nem várom el... semmit nem várok el, ami nem illet! 

A Vezér nyájas mosollyal fordult hozzá. 

— Ugyan, drága Hazug barátom. Lebecsülöd magad. 

A Hazug megugrott, mintha oldalába az egyik katona lándzsája fúródott 
volna. 

— Ó, nem, nem! Hidd el, mindent megadtam, ami tellett! 

Az Isten a díványon feküdt. A menet a Nagy Ház felé haladt. A Vezér 
némán figyelte őket. 

— Szeretné újra hallani a hazugságaidat. 

A bejáratnál a Hazug, a Vezér köntösét megérintve, megtorpant. 

— Már oly sokszor hallotta őket, ő maga 1s jól emlékszik mindre... ha 
akarná, képpé elevenednének emlékezetében! 

Az idős férfi félig hátrafordult, és a Hazugra meredt. 

— A minap nem ezt mondta nekem. 

— Biztosíthatom, rám van a legkevésbé szüksége! 

A Vezér megfordult, kezét szigorú szemmel a Hazug vállára fektette. 


— Áruld el nekem... felettébb furdalja oldalam... miért féled úgy az 
életet? 

A Hazug azonban nem figyelt. Az idős férfi válla fölött a Nagy Házat 
kémlelte. 

— Ugye, nem adja föl? 

— Mit? 

— Buzgalmát. Hisz lába a botban akadt el. Ugye, tesz még egy próbát? 

Az idős ember különös, bölcselő érdeklődéssel mérte végig a szikár 
fiatalt. 

— Nem hinném -— felelt, csendesen mormolva a szavakat. — Ami azt illeti, 
biztos vagyok benne, hogy nem. 

Belépett a Nagy Ház kapuján. A lépcső tetején a Hazug egymaga maradt, 
beleborzongott, teste reszketett, gyomra összerándult, ajkából is kifutott a 
VÉT. 

Szépséges Virág a Hercegen töltötte ki minden bosszúságát. A Nagy Ház 
viszonylagos magányában, hogy annak rendjén kitérítse gyöngeségéből, 
keze a Herceg arcán jókorát csattant. A Herceg, elpityeredve, a nappal 
együtt aludni tért. 

A Hazugtól ilyen könnyen nem szabadult. A folyosó sötét szegletében a 
Hazug egyedül érte, s megragadta csuklóját. 

— Eressz el! 

— Hisz épp csak megérintettelek! — súgta halkan. — Nem tudsz másra 
gondolni, csak arra? 

— Azok után, amit műveltél... 

— Műveltem? Talán műveltünk, nemdebár?! 

— Rágondolni se merek... 

— Ne is gondolj most ezzel. Minden rajtad áll. Figyelmed erre 
összpontosítsd! 

A lány ernyedten a Hazug vállára omlott. 

— Fáradt vagyok... és minden oly kusza... bárcsak... bár tudnám, mi 
valódi óhajom. 

A férfi tétován átkarolta, vállát nyugtatón megveregette. 

— Jól van, jól van! 

— Te reszketsz! 

— Hogyne reszketnék. Halálos veszély fenyeget... rémisztő árnya már 
többször kísértett; de ilyen közel még nem ért soha. Ügyelj hát, hogy 
dolgod Jól tegyed! Muszáj! 


A lány hátrébb lépett, és kiegyenesítette magát. 

— Te mondod, hogy dolgom jól tegyem? Épp te? 

— Jól? Nem... de, igen! Kérdés, mit tekintünk jónak. Légy Jó, nagyon Jó! 

A lány továbbhaladt, lassan, méltóságteljesen. 

— Jól van, hát legyen! 

Ahogy lépte a folyosón elhaladt, a férfi halk szava árnyékként kísérte, 
majd gyengéden a fülébe kúszott. 

— Ne hagyj cserben! 

A forró levegőben teste megborzongott, a homályos alakokról, melyek 
fakó árnyakként a falak közt fel-feltüntek, tekintetét elfordította. A különös 
nesz, hangok és dallam kusza kavalkádja, mely a csarnok felől szűrődött, 
magába gyűjtött minden halk suttogást. A terem túlvégébe igyekezett, s a 
függönyök mögé húzódott. A függönyök oltalmában, finom fényekkel 
megvilágítva, külön szféra várta, hol szolgálatkész dajkáit hennával festett 
kézfeje, díszes körme néma csendre intették. Csakhogy Szépséges Virág ma 
este aligha figyelt buzgó szolgálóira. Gondolataiban szótlan elmerült; míg a 
gondos kezek lassan levetköztették, finom olajjal bekenték, haját 
kibontották és ráadták ékszereit, maga köré az eltökéltség szűzies fátylát 
vonta. Majd, mintha valami oltárhoz lépne, átült a tükör elé. 

A tükör, amelyben Szépséges Virág magát csodálta, varázslatos volt, 
mesébe illő. Hisz benne nemcsak arcát láthatta, de csípőjéig majdhogy 
egész testét. Ha kissé előbbre hajolt, lába hegyéig pillanthatott. Ilyen 
kincseket csupán a Nagy Ház rejtett. Ám nem csak mérete miatt volt 
különös e pompás tükör, hisz nem rézből vagy aranyból munkálták, mint 
általában, ha egy hölgynek volt tükre egyáltalán. Színezüst adta ritka fényét, 
s legbecsesebb ajándékát — a nem hízelgő, nem 1s csalfa tükörképet. Az ég 
aranyból formázott szárnyas istennői, akik a tükröt kétfelől közrefogták, 
személytelen tekintettel tartották eléje a fénylő tükörlapot, mintha feltett 
szándékuk volna, hogy a szemlélőt ne befolyásolják, s ne ingassák meg 
ítéletét. Felszínét gondos kezek addig munkálták, simították, csiszolták, míg 
felület nem maradt hozzá fogható. Mint felület tulajdonképp nem 15 létezett, 
míg lehelet vagy ujjbegy érintése nem hívta elő láthatatlan tömörségét. A 
felület csupán mint fogalom létezett, csupán mint ellenkép tárta fel a 
világnak, nem önnön képmását, hanem önmagát. 

Semmi hízelgés, semmi csalfaság, a tükör híven hívta életre Szépséges 
Virág óhaját, aki csodálón meredt a benne gyönyörködő varázsos 
szempárra, míg egészen el nem merültek egymásban. A dajkák a finom 


fényekben ragyogó szobában lassan feloldódtak félő áhítatukból, s halkan 
suttogva sürögtek úrnőjük körül. Szépséges Virág arcmásába révedve ült a 
zsámolyon, a kis asztal előtt, mely a tükröt támasztotta. Mezítelen volt, 
csupán kék és aranyszín öve jelezte könnyeden, nem karcsúbbítva derekát; s 
ezzel tett jótéteményt, hisz teste legsudárabb tájának bármily szorítása 
bevégezte volna, amit a természet maga kis híján megtett, s a lányt 
kettéosztja. A tükörtől előzékenységre vagy másmilyen bókra szükség 
semmi nem mutatkozott. Az e világi létben Szépséges Virágnak páratlan 
bőség adatott; tökéletesebbet vágyni sem lehetett. Csillogó, fekete haját 
gondos kezek simították el arca elől, ám homlokára néhány fürt lágyan 
visszaomlott. Tágra nyílt szemmel, magába mélyülve meredt a tükörbe. A 
gyógyító az emberi testben, művész az alkotásban, a filozófus legelvontabb 
gondolatában nem mélyed el jobban, mint amilyen átszellemülten 
Szépséges Virág feledkezett önnön arcmásába. 

Szemlátomást a színeken tűnődött, minthogy jobb kezében nád finoman 
megtört szára várta sorsát, hogy a palából készült palettán mely színbe 
merüljön. Legyen malachitzöld, grafitszürke, netán fehér, agyagvörös vagy 
épp sáfrányszín? De dönthetett akár az arany mellett, hisz a paletta körül 
vékony bogárszárnyakként aranyfüst lemezek rebegtek a lámpák csupasz 
fényében. 

— Szolgálóid várják óhajod... 

Ám a dajkákra, mintha ott sem lettek volna, Szépséges Virág csöppet sem 
figyelt. A szellem erejét némi fáradsággal igába vetette, s a tétovaság 
ingatag talajáról egyszerre a végső megvilágosodás fokáig rugaszkodott. A 
kelletlen színekből valami különös, mégis látható oknál fogva a 
kárminvörös kínálta fel magát. Alsó ajka a felismerés erejével siklott ki 
foga puha szorításából, s mágikus testvére beleegyezőn bólintott. 
Kárminvörös, s vele egy kis kék — nem az éj feketébe hajló mélykékje, nem 
a déli nap tüzének nehéz, olvadt krémje — hanem a felszínen áthatoló, 
áttetszőn fénylő azúr. Szépséges Virág vigyázva, különös gonddal vitte föl a 
színeket. 

— Szolgálatodra készen állunk. . . 

Az ajakírt végül a többi közé az asztalra helyezte. 

— Magam 15 készen állok. 

Karját leengedte, karkötői csuklójára hullva egymáshoz csendültek. 
Kecses mozdulattal felemelkedett, s a fények besugározták, körbefutották, 
meg-megcsillantották sima bőre árnyék-sötét barnaságát. 


Szolgálói szépen felöltöztették, redőzött, finom szövettel lágyan 
körülölelték, beborították; s Szépséges Virág magát különös gonddal, 
lassan, tetőtől talpig áttetsző lepelbe vonta. Végül mozdulatlan éberséggel a 
díszteremből kiszűrődő beszéd zaját s a zene hangjait figyelte. 
Fölegyenesedett — közben észre sem vette tán szavát, melyben a gyötrő 
elszántság hangja csendült meg. 

— Jó leszek! 

A teremben a társalgás elérte azt a pontot, mely az ebédnek egybefüggő 
alaphangot adott. Nagy Házra csak elvétve vetettek egy-egy futó pillantást. 
Minthogy szemlátomást elégedetten fogyasztotta az ételt és az italt, s 
társalgott hol a Vezérrel, hol a Hazuggal, az udvari népek részéről jószerint 
elvárt gesztus volt figyelemre nem méltatni — s a látszólagos részvétlenség 
közönyével illőképp megtisztelni. A hatalmas csarnok mindkét oldalán 
ebből kifolyólag vendégek csoportosultak, akiket bár összefűzött az 
alkalom köteléke, úgy tettek, mintha e kötelék felettébb rugalmas volna. 
Még ha három vendég -— két nő és egy férfi, példának okáért — egymással el 
ís volt foglalva, egyikőjüket szempillantás alatt új csoportba fűzte a 
társalgás laza fonata. Végig, a terem mindkét oldalán, az asztalok mögött, a 
zsibongás egybefüggő burkában, úgy tűnt, mintha a liliom-fej díszeket a víz 
színén lágy szellő ringatná. Ideig-óráig az udvari népek őrizték 
józanságukat. Szemük sarkából lopva figyeltek, mintha természettől s nem 
furmányuktól fogva ejtenék szerét, hogy kortyról kortyra az Istennel együtt 
igyanak, nála se nem többet, se nem kevesebbet. S minthogy az Isten a 
Vezéren kívül mindnél idősebb volt, és az ivásban szemlátomást 
buzgóbbnak bizonyult, mint a futásban, hamarosan mindannyian elvesztik 
majd a józanság talaját; hamarosan, de egy perccel sem előbb, mint az Isten. 

Az Isten nem vigadott oly hévvel, mint az udvari népek. Nyugalom és 
elégedettség sugárzott róla. Egy hatalmas díványon feküdt, melyen ketten 15 
elfértek volna kényelmesen. A puha bőrpárnákba könyöke lomhán 
belesüppedt. Kacsasültet tartott Jobb kezében, s jóízűen falatozott. A Hazug 
és a Vezér a dívány mellett, egy étellel megrakott alacsony asztalnál 
foglaltak helyet, egymással szemben. A Vezér csöndesen üldögélt, arcán 
halovány mosoly derengett, s készséges figyelemmel nézte Nagy Házat. A 
Hazugról, mint mindig, nyughatatlanság rítt le, pillanatra sem maradt 
veszteg. 

Nagy Ház elköltötte a kacsát, maradékát hátranyújtotta, mely eltünt a 
barna kezek között. Egy másik kéz öblös edényt tartott elé, abban két ujját 


és hüvelykjét fürgén leöblítette. Ekkor, mintha csak erre a jelre vártak 
volna, a terem túlvégében ücsörgő három zenész rázendített. Világtalanok 
voltak. Egyikük a régi nótát kezdte dúdolni orrhangon. 


Oly édes tőled az ölelés 
Edes, mint a méz, s forró mint a nyár! éj 
O, én szerelmetes leányom! 


Apró ujjával az Isten ismét jelzett, és nyúlt az újabb sörért. A Vezér fakó 
mosollyal felvonta szemöldökét. 

— Bölcs dolog ez, Nagy Ház? 

— Muszáj oltani szomjam. 

A hosszú asztalon az összes edényt újra színültig töltötték. Mindenkire 
rátört a szomjúság. A Vezér nemtetszőn a fejét ingatta. 

— Hosszú lesz a tánc, ne feledd, Nagy Ház! 

Az Isten büffentett egyet. A lárma pillanatra elült, majd büfögésektől 
meg-megszakítva lassan visszatért. Bal felől a sarokban egy udvarhölgy, 
díszes öltözetben, émelygő gyomrával küzdött látványosan, amin mindenki 
jót derült. 

Az Isten figyelemfelkeltőn megfogta a Hazug vállát. 

— Mondj néhány hazugságot! 

— Már az összeset elmeséltem, amit tudok, Nagy Ház. 

— Az összeset, amit elméd kitalált, nemdebár? — szólt közbe a Vezér. — 
Hisz ha mondandód tudásból fakadna, nem volna hazugság. 

A Hazug a Vezérre szegezte tekintetét, száját kis híján vitára nyitotta, de 
aztán visszakozott. 

— Ahogy önnek tetszik. 

— Hazudj még! — parancsolta az Isten. — Még több hazugságot akarok! 

— Nem vagyok túl Jó benne, Nagy Ház. 

— Mesélj nekem a fehér emberekről! 

— Hisz már mindent elmeséltem róluk. 

— Rajta! — mondta az Isten, s tréfásan megcsavarta a Hazug fülét. — 
Meséld csak el, milyen a bőrük! 

— Olyan, akár a meghámozott hagyma — felelt engedelmesen a Hazug. — 
Csak épp nem olyan fénylő. Olyanok tetőtől talpig. . . 

— .. minden porcikájuk. .. 


— Nem mosdanak. . . 

— Hisz ha mosdanának, lekopna róluk a festék! — tört fel a nevetés Nagy 
Házból, mire az egész vendégsereg hangosan felnevetett. A hányingertől 
szenvedő hölgy visító gurgulázás közepette hanyatt esett székéből. 

— És bűzlenek — tette hozzá a Hazug. — Ahogy már korábban is meséltem. 
Folyójuk gyűrűként öleli körbe földjüket, időnként hatalmasan megduzzad, 
és sós, így aki iszik belőle, megtébolyodik és leesik a lábáról. 

Nagy Ház Ismét felnevetett, majd elgondolkozott. 

— Vajon én miért estem le a lábamról? — kérdezte. —Érthetetlen. Az egyik 
pillanatban még vitt a lábam, ám a következő lépés furcsamód kimaradt. 

A Hazug hirtelen felkapta a fejét. 

— Nagy Ház, valaki megakasztotta lépted — magam láttam. S a sok sör, 
amit előtte fogyasztottál. Legközelebb... 

— Nem az ttal, Nagy Ház — mondta a Vezér nyájasan. — Erőd volt fogytán. 

Az Isten megint megpödörte a Hazug fülét. 

— Meséld el milyen — hirtelen felnevetett -, amikor a víz 
megkeménykedik. 

— Már százszor elmeséltem. 

Nyomatékul az Isten a díványt verdeste öklével. 

— Nem baj, hallani akarom újra — mondta. — Újra meg újra! 

A teremben apránként tompult, majd lomhán elült a zaj. Végében két 
felől lassan szétnyílt a függöny. Takarásából fehér vászonnal borított 
szoborkő bukkant elő, melyet két piciny láb tartott. Apró léptekkel araszolt 
előre az asztalok között, egészen a tér közepéig. Lágy dobszó adta meg 
hozzá az alaphangot. 

— ... olyan kemény lesz, akár a kő — folytatta a Hazug. — Télen, a zuhatag 
szikláira szakállként kapaszkodik, akár kavicsra a gyom. Pedig igazából 
csak víz. 

— Folytasd! — lelkesedett Nagy Ház. — Meséld el, milyen fehér, áttetsző és 
hideg, s milyen mozdulatlan — ez rendkívül lényeges, hogy milyen 
mozdulatlan! 

Valahonnan egy sötét bőrű lány bukkant föl. A lepel végét egyik kezével 
tartotta, míg az apró lábak alant megfordultak. A Hazug készséggel mesélt 
az Istennek; ám rejtett pillantása máshova révedt. 

— A láp fekete, fehér és szilárd. A sás: mint amit csontból faragtak. A 
levegő pedig hideg. 

— Nahát! Mondd tovább! 


— Nem pusztán hűvös, akár az éj vagy mint a parti fuvallat. Nem csupán 
hűs, mint a vízzel teli agyagkancsó; oly hideg, hogy foglyul ejti az embert. 
Először táncra ösztökél, aztán lelassít, végül teljes megadásra késztet. 

— Mit szólsz, Vezér? 

— Ha az ember leheveredik a fehér porba, ami víz voltaképpen, 
nyugalomban marad. S csakhamar kővé dermed. Saját szobrává rögzül. . . 

Nagy Ház felkiáltott. 

— Örökre mozdulatlan marad. Léte nem múló pillanat! 

Barátian átkarolta a Hazug vállát. 

— Drága Hazug barátom, nagy kincs vagy te a számomra! 

A Hazug egészen elfehéredett. 

— Ó, dehogy! Fenséged nagylelkű és túlzó... hisz fontosságom oly 
csekély! 

A Vezér köhintett egyet. Mindketten feléje fordították tekintetüket, szeme 
elárulta, merre illenék figyelniük. A lepel e pillanatban hullt le a monolitról. 
Alóla fényár szökött elő. Fejét félrefordította, majd bólintással jelzett. A 
fénytenger a dob ütemét fölvéve lágyan hullámozni kezdett. Lába 
megmozdult, majd lassan körbefordult. 

— Nahát — álmélkodott el az Isten —, hiszen ez Szépséges Virág! 

A Vezér, arcán nyájas mosollyal, helyeslőn bólogatott. 

— Szépséges leányod. 

Nagy Ház üdvözlőn feléje intett. Szépséges Virág, ajkán kihívó 
mosollyal, finom érzékkel perdült a zene ütemére, s míg csillogó haja 
csípőjét simítva lágyan ringott, újabb lepel omlott le válláról. Ahogy Nagy 
Ház arcán az öröm előtűnt s karja magasba lendült, a moraj az asztalok 
között éppúgy tornyosult. Körben szerelmetes tekintetek, gyengéd 
nyájaskodás; Szépséges Virágot boldog örömmel fogadta a királyi család. A 
dobszóval nádsíp és hárfa hangja elegyedett. 

— Kész nővé érett! — konstatálta Nagy Ház. — Nem is gondolnád, 
mennyire! 

A Hazug megnyalta ajkát, majd figyelmét Szépséges Virágról pillanatra 
elfordította. Nagy Házhoz hajolt, és kis híján oldalba bökte. 

— Ez érdekesebb, mint a megkeményedett víz, ugye, Nagy Ház? 

Az Isten tekintete azonban a messzi távolba révedt, nem a lányt 
fürkészte. 

— Még, mesélj! 


A Hazug összeráncolta szemöldökét, majd elgondolkozott. Az ötlet 
megfogant, szögletes arcéle kéjes vigyorba görbült. 

— Meséljek furcsa szokásokról? 

— Miféle furcsa szokásokról? 

— Különös nőkről. 

Közelebb húzódott, kezét a szája elé tartotta, úgy suttogott. Az Isten 
szeme érdeklődőn felcsillant, arca felderült. Fejüket egyre közelebb dugták 
egymáshoz. Az Isten hátranyúlt, s egy újabb korsó sört húzott a szája elé, 
közben fel sem pillantott. Kíváncsian szürcsölt az italba. A Hazug buja 
vigyorral a bajsza alatt súgta a fülébe. 


— . . sokszor nem 15 ismerik azt, akivel. . . — roppant különös! 
Nagy Házból hirtelen előtört a fojtott izgalom, és szemközt prüszkölte a 
Hazugot. 


— A pikánsabb részeket se hagyd el... 

A Vezér, intő célzattal, ismét köhintett. A zene ritmusa lassanként 
megváltozott. A nádsíp kissé orrhangon, siránkozón szólt, mintha ráébredt 
volna, mit 15 szeretne, csak nem tudja, miképp fogjon hozzá, hogy célját 
elérje. Szépséges Virág 15 tónust váltott. Deréktól felfelé fölfedte báját, teste 
a ritmusra szaporábban lüktetett. Olykor csak a lába mozdult. Másszor 
csupán lába és feje maradt mozdulatlan. Ajkáról a mosoly elillant, immár a 
melleire figyelt, hol az egyikre, hol a másikra. Jobb karját arca elé emelte, 
könyökét felhúzta, s míg bal tenyere alulról övezte keblét, Jobb kézfeje lágy 
ívként hajolt fölébe. Fedetlen bája két kézfeje ölelésében nyíltan szembe 
ötlött, s ahogy válla finom játékára keble lágyan ringott és hullámzott, 
leplezetlen tárta föl melegségét, teltségét, illatát és bársonyos puhaságát. 
Azután könnyed mozdulattal átsiklott tükörképébe, s a jobb mellére 
összpontosított. Végül, mikor a karmazsin bimbók égnek meredve lágy 
parfümöt hintettek a fülledt levegőbe, a nádsíp 15 meglelte valódi óhaját. 
Panaszos orrhangja immár hívogatón zengett; e hívogató hang mámoros 
csókra és pajkosságra ingerlőn az asztalok között átjárta a termet. A Hazug 
Nagy Házról tekintetét lassan eltérítette, s mintha szomjúság gyötörné, 
megnyalta ajkát. 

— Gyönyörű lány! — sóhajtott fel. — Elképesztő, milyen gyönyörű! 

— Úgy bizony! — bólintott az Isten. — Hazug, mesélj még nekem! 

A Hazug gyötrelmes arccal sóhajtott fel. 

— Nagy Ház, attól tartok, nézned illenék! 

— Bőséges időnk van arra még. 


Szépséges Virág a kebleivel foglalatoskodott. Fénylő, dús haja vadul 
hullámzott. A Hazug a látvány és Nagy Ház között félúton megrekedt. Két 
kezével homlokát verdeste. 

— Hát jól van! — mondta neheztelve az Isten. — Ha mesélni nem vagy 
hajlandó, majd szenetet játszom a Vezérrel. 

A tábla, egy újabb sör kíséretében, tüstént előkerült. Amint Nagy Ház 
föléje hajolt, s a kockát poharában megrázta, a nyájaskodás helyébe az 
asztalokhoz ételről, italról, társaságról s játékról szóló, halk csevej 
telepedett. Úgy tetszett, mintha Szépséges Virág és a zenészek önmagukat 
szórakoztatnák, mintha a tánc és a zene a falaknak szólna. 

— Te kezdesz! — mondta Nagy Ház. — Sok szerencsét! 

— Néha azon tünődöm — mondta a Vezér —, mi lenne, ha lépéseink nem a 
véletlenre bíznánk, hanem mi magunk választanánk. 

— Furcsa ötlet — felelte Nagy Ház. — Nem lenne benne semmi szabály! 

Fölnézett, üdvözült mosollyal Szépséges Virágra pillantott, majd újra a 
táblára szegezte tekintetét. A lány szemlére tette dereka karcsúságát, 
megvillantva csípője minden díszét, mely az utolsó lepel puha simításában 
lassan körberingott. Bár arca rezdülését ragyogón palástolta, pazar sminkje 
alól szelídítetlen bukott ki a kétségbe hajló lemondó csüggedés. Ahogy 
sorra vette, hosszan elnyújtotta tánca minden új elemét, mintha ezzel 
csáberejét megszaporíthatná. Bőrének immár nem csak a drága balzsam 
adott fénylő csillogást. 

A zenészek vállára mindez nehéz terhet rótt. A hárfás oly elszántsággal 
karcolta a húrokat, akár a terményét kövön őrlő asszony. A fuvolista szeme 
keresztbe állt. Egyedül a dobos játszott könnyedén, időnként kezet váltva, 
olykor mindkettővel, másszor csak eggyel. Az asztalok közt szenetről és 
vadászatról folyt a dialóg. 

— Vezér, te következel! 

A Vezér a fejét rázta, a kockával egyetemben. A Hazug, hogy fölébressze 
figyelmét, nagy merészen az Isten ágyékkötőjét húzgálta. Szépséges 
Virágról az utolsó lepel is lehullt. Mezítelen volt, testét csupán ékszerei 
fedték. Résre nyitott ajka szögletére, kivillantva hófehér fogát, vágyakozó 
mosolyt erőszakolt. Az utolsó táncelem következett, mely a csarnok 
túlvégéből indult, és a zene parancsoló, erőt adó ütemére érzéki 
vonaglásokkal az egész termen végiglüktetett. Közelebb érve bájait 
kidomborította, karját magasba emelte, combját széttárta, csípőjét 
előretolta. Tánca, pillanattól pillanatig, a termen végigkísérte. Combjával 


megtaszította az Istent, aki megtaszította a táblát, s a faragott elefántcsont 
figurák szanaszét repültek. Az Isten dühösen elhúzódott, majd fölnézett. 

— Ne zavartasd magad! 

Az asztalok közé egyszeriben csönd telepedett; a magukba roskadt 
zenészek csöndje s a trónus körül megállapodott figurák néma csöndje. S e 
dermedt mozdulatlanságot csupán Szépséges Virág keblének mozgása törte 
meg. A lány, arcát kezébe temetve, magába zuhant, és leomlott a földre. 

Nagy Ház föleszmélt, hirtelen haragja menten elillant. Végigtörülte 
homlokát. 

— Ó, hát persze! Erről megfeledkeztem. 

Lábát oldalra lendítette, s a dívány szélére telepedett. 

— Tudod, én... 

— Igen, Nagy Ház? 

Nagy Ház lepillantott a lányra. 

— Nagyszetű volt, kedvesem! S felettébb izgató! 

A Vezér közelebb hajolt. 

— Akkor hát. . . 

A Hazug, Szépséges Virág s a dívány között, kétségbeesetten kapkodta 
fejét. 

— Muszáj, Nagy Ház! Muszáj! 

Nagy Ház a díványon egyik kezét maga mellett megpihentette. Karján 
megtámaszkodott, izmai megfeszültek. Kihúzta magát, hasát pedig be, 
vaskossága ekképpen izmos torzót sejtetett. Néhány pillanatig így maradt. 

— Nagy Ház... kérlek! Drága Nagy Ház! 

Az Isten mélyet sóhajtott. Kusza tekintete a semmibe révedt. Teste 
ernyedő karja okán támasztékát vesztve megrogyadt, s a zömök torzó 
lassanként sima, kerek bendővé domborult. Kitört belőle a szó. 

— Nem vagyok képes. 

Sóhaja úgy hangzott, akár egy nyílvessző baljós suhogása. A teremben 
mindahány tekintet a földre szegeződött, s az erekben meghűlt a vér. Aki 
addig mozgott, hirtelen mind szoborrá dermedt. 

Szépséges Virág küszködve föltápászkodott. Arcát kezébe temette, majd 
reszketve, megrázkódva menekült a terem túlvégébe, a függönyök oltalmát 
keresve. 

A trónus mögül az árnyékból fiatal férfi lépett elő sietve. Meghajolt, és 
valamit az Isten fülébe súgott. 

— Ó, igen! Máris indulok. 


Az Isten felkelt a díványról, mire a teremben halk zsivaj támadt, 
minthogy helyéről vele együtt mindenki föltápászkodott; ám szemét mind 
lesütötte, s az ajhlkakra néma csönd ült. Az árnyakon át a fiatal férfit követve 
Nagy Ház a szabadba lépett. A palota fölött az égbolt csúcsára az éj sötétlő 
árnya borult, s ahogy lejjebb ereszkedett, fölfedte az ég miriád gyermekét. 
Az ereszkedő lepel alján, a szemhatár szélén az ég világos, törékeny kékje, 
félve, hogy súlyától összeroppan, várta a rá nehezedő terhet. Nagy Ház, a 
törékeny eget kémlelve, pillanatra megállt, halkan füttyentett, s az egyik 
sarok felé továbbsietett. Közben a fiatal férfinak valamit pusmogott. 

— Épp idejében érkeztem. 

Az udvar szegletében alacsony oltár nyúlt elő a falból. Nagy Ház 
megtisztította magát szenteltvízzel, s közben balsejtelemmel kémlelte a 
sötétedő eget. A parázsló faszénre csöppnyi tömjént ejtett, magában néhány 
szót elmormolt, mire a sötétlő ég felé sűrű, fehér füstoszlop tört föl. 
Átsietett a másik három sarokba, és újabb füstoszlopokat emelt. Némán az 
oszlopokat figyelte; majd megfordult és visszament a díszterembe. Közben 
ismét motyogott, hol magában, hol a fiatal férfinak. 

— Legalább a Napnak ura vagyok. 

A teremben a vendégek az asztaloknál álldogáltak, szemlesütve, néma 
csöndben. A Hazug a dívány előtt térdepelt, két kezével, mintha a 
vízbefúlástól óvná magát, az ágy lábába kapaszkodott. Nagy Ház 
felszökkent a díványra, s a maga felén elhelyezkedett. 

Végül megszólalt. 

— Innék valamit. 

Ám mielőtt bárki megmozdult volna, a Vezér megragadta csuklóját, és 
nyájas modorban feléje fordult. 

— Hát nem érted, Nagy Ház? 

Nagy Ház a Vezérre pillantott. Feszes arca megrándult. 

— Mire célzol? 

— Ma reggel lépted megingott. Este pedig. . . 

Nagy Ház lélegzet-visszafojtva hallgatta. Majd hangos nevetésben tört kt. 

— Úgy érted, ez volna a kezdet? 

— Epp úgy. 

Az asztalok között megtört a csend. Hirtelen suttogás kerekedett. 

— A kezdet! A kezdet! 

A Hazug eleresztette a dívány lábát, s a faragott támlába kapaszkodott, 
úgy térdepelt, behunyt szemmel, fejét az ég felé fordítva. Riadtan 


felkiáltott. 

— Nem! Nem! 

Ám Nagy Ház még mindig nevetett. Lábát a dívány széléről lelógatta, ott 
ült vígan, s az egybegyűltekhez szólt. 

— Jó sör, és nem jön másnaposság! 

A Vezér mosolygott és bólintott. 

— Gyönyörű, örökké gyönyörű nők... 

A Hazug az Istenre pillantva zavartan hebegett-habogott. 

— Úgy bizony, Nagy Ház! Hisz mi egyébre van az embernek szüksége? 
Sörre és gyönyörű nőkre, gyönyörű nőkre és sörre. S tán egy-két fegyverre 
— ugyan mi egyébre van az embernek szüksége? 

— Fazekasra — szólt közbe a Vezér. — Zenészekre. Pékre, sörfőzőre, 
ékszerészre. . . 

Nagy Ház megcsavarta a Hazug fülét. 

— No és Hazug barátjára. 

A teremben a Hazug zavart locsogása lassan minden más neszt 
elnyomott. A Vezér megütögette a hátát. 

— Nyugodj meg, drága Hazug barátom! 

Az Isten, széles mosollyal, a Hazugra pillantott. Fölöttébb jókedvében 
volt. 

— MI ez az egész? Hidd el, nem tudnék meglenni nélküled! 

A Hazug kétségbeesett kiáltást hallatott. Riadtan fölpattant, s haragos 
szemmel körbekémlelt. Lábát a nyakába kapta, s a termen végigvágtázott. 
Elviharzott a zenészek mellett, az egyik függönyt is magával vitte. 
Dulakodás támadt, majd néhány tompa puffanás, katonák hangja, ütlegeké. 
Parancsszó harsant. A Hazug fájdalmas arccal kiáltott fel. 

— Engem ne! 

A tülekedés s az ütlegek tompa hangja a folyosón egyre távolodott; 
ekkor, bár alig hallhatón, a vendégek fülébe újra utat tört a Hazug rémült, 
dühös kiáltása. 

— Ti ostobák! Bábukról még nem hallottatok?! 

Dermedt csönd támadt. Az elhült arcokon a szégyen pírja futott végig. 
Olybá tűnt, mintha a leszakított függöny helyén nyílt sötétség az élet szent 
szövetén ejtett volna durva hasítékot. 

Végül a Vezér szava törte meg a csendet. 

— Erőd többé sosem hagy el. Nagy Ház helyeslőn bólintott. 

— S esküszöm, meghozom a termékeny áradást! 


Az egybegyűltek örömkönnyeket hullattak. 

— Bocsáss meg neki, Nagy Ház! — mormolta csendesen a Vezér. — Beteg 
szegény. De nyugodj meg, nem kell őt nélkülöznöd! 

A vendégek fölálltak asztaluktól, és szép sorjában elindultak Nagy Ház 
felé. Könnyeztek, boldogan nevettek, karjukat kitárták. Nagy Ház egy 
könnycseppet törült ki a szeméből. 

— Kedves családom! Drága gyermekeim! 

A Vezér kiadta a parancsot. 

— Hozzátok Nagy Háznak az élet kulcsát! 

A vendégek, középen folyosót képezve, két csoportba rendeződtek. A 
letépett függöny mögül a sötétből alacsony termetű, idős asszony lépett elő. 
Arcát fátyol takarta. Kezében apró edényt tartott, s lassan közeledett. Az 
edényt átadta az Istennek, azután eltünt a sötétben. Nagy Ház, izgatott 
mosollyal, kezébe vette az italt. Az edényt két kézzel a szája elé emelte, 
majd fennhangon így kiáltott: 

— Hogy öröklétbe lépjen a pillanat! 

Fejét hátrahajtotta, s buzgón kortyolt; közben a vendégek, apró, tétova 
léptekkel, halk tapstól kísérve, táncolni kezdtek. Tánc közben ajkuk dalra 
fakadt, s fénylő tekintettel, biztatón meredtek egymás szemébe. 


A nagy folyó gazdagon árad. 
A kék lótusz szirmát bontja; 
Egyetlen örök pillanatra. 


Nagy Ház hátradőlt a díványon, szemét lassan lehunyta. A Vezér fölébe 
hajolt, két karját megigazította, lábát szépen összetette, ruhája ráncát 
kisimította. A zenészek, a táncolók ritmusát fölvéve, játszani kezdtek. A 
tánc üteme megélénkült, s az alvó Isten arca felderült. Két karját a Vezér a 
vállán keresztbe fonta, csupán a korbács s a pásztorbot hiányzott kezéből. 
Kitapintotta bal csuklóját, van-e benne lüktetés, fülét, lélegzet jelét kutatva, 
mellkasára tapasztotta. Fölegyenesedett, a dívány végéhez sétált, s az alvó 
feje alól a párnát szelíden kihúzta. 

,A folyó bőséggel árad, soha el nem apad" — szólt az ének. , A lét örök 
pillanat!" 

A menet különös, hullámzó oszlopot formált, mely lassanként egymást 
övező köralakzatokká rendeződött. A forró levegő lágy fuvallatában a 


lámpások fénye remegőn vibrált. A terem végében szolgák és katonák 
jelentek meg sorra, kötényük és áttetsző ruhájuk karjukhoz tapadt. 

A Vezér a dívány mögül figyelte a táncot. Karját a magasba emelte. A 
tánc abbamaradt, a zene, hangszerről hangszerre, lassanként elnémult. Intett 
kézfejével, mire katonák és papok törtek utat maguknak a tömegen át. A 
díványt körbefogták, majd lassan megemelték. Végighaladtak a termen, és 
eltüntek a Nagy Ház sötét, kifürkészhetetlen mélységeiben. A vendégsereg 
azután csöndben elvonult, vissza sem tekintett. A díszteremben a Vezér 
magára maradt. Csak állt szótlanul, arcán halovány mosollyal, a lámpák 
fényében. Végül maga 1s aludni tért. 

A Nagy Háznak csupán egyetlen zuga maradt ébren. Éspedig a messzi 
folyóra néző, emelt tornáca, hol asszonyok gyűltek körbe szótlanul, s 
figyelték döbbent tekintettel a lányt, aki földre bomlott hajjal előttük hevert, 
s csupán egy rávetett lepel takarta pőre testét. Minden tagját feszültség járta 
át. Karja, amin festéktől elmázolt arca feküdt, ökölbe szorult kézben 
végződött, mely a zokogástól görcsösen össze-összerándult. Másik karja 
olykor a padló fölé kúszott, és kétségbeesetten szapulta; közben, akár egy 
gyermek, keservesen zokogott. Mikor a sírás abbamaradt, szipogva, 
elcsukló hangon rebegte: 

— Ó, micsoda szégyen! Szégyen és szörnyű gyalázat! 


Mikor a folyó szintje az alvó Isten óhajára emelkedni kezdett, a várva 
várt bizonyosság épp ott érkezett váratlanul, hol eleven áldását legelőbb 
szétosztja. A darvak és flamingók, mikor a lassú ár alattuk finom fodrot 
keltett, szárnyukat verdesve, tétován billegtek; s már fölocsúdva, boldogan 
krúgatva fogadták az érkező hullámot. Szaporán csapdostak, sürögtek- 
forogtak, s mintha e nagy könnyebbség nehéz terhet róna rájuk, csőrükkel, 
hogy el ne mulasszák, buzgón kapkodták, szedegették, amit az egykor 
szikkadt nedves iszap számukra most oly bőséggel ontott. Mikor egy apró 
vízsodor beáradt a fűszálak közé, sipító vadkacsák érkeztek csapatostul, és 
siklottak vígan a fürge hullámok hátán. Az ölyvek és halászsasok, melyek 
addig közönyösen szemlélődtek a föld felett, most mélyre ereszkedve 
pásztázták az áramló víz színét. A cickányok, egerek, kígyók és lábatlan 
gyíkok, melyek sajátos ösztönök híján az áradást előre nem sejthették s 


most fejvesztve menekültek a szárazföld felé, hasztalan szűrték le az ár 
keserű tapasztalatát. Az embereknek azonban, tudván, a folyó miért árad és 
gyomruknak mily bőséget hoz, oly nagy örömmel és hálával telt meg a 
szívük, hogy amikor a hőség kissé csillapodott, boldog dalba s táncba 
fogtak. Hisz míg a forróság tombolt, nem volt mit tenniük, mint árnyékban 
meghúzódni s figyelni a víz duzzadó színét. Ám amikor az alkonyat végül 
megtörte a nap zsarnoki uralmát, a bokáig érő langy vízben könnyed 
léptekkel tocsogtak át a téglakeményre merevedett durva iszapon, s ha 
kedvük támadt, meg-megmerítkeztek a habokban. Azok, akik e különös 
látvány okán beljebb merészkedtek, elsőként érezhették, talpukat hozzá 
simítva, a nyálkás iszap csiklandós puhaságát. 

Mikor a folyó szintje a bőség fokáig emelkedett — a falvak már oly régóta 
elszigetelten álltak, hogy a kisebb gyermekek azt hihették: a jelen immár 
örökkévalóság —, lassan megébredt a hajnal. A pirkadat, zöld, vöröslő, 
arany, végül azúr színeivel, mint máskor, éppúgy érkezett. Ám ezúttal a 
nádsíp hangja 1s felzengett, s az emberek vidáman egymásra nevettek, hisz 
a nádsíp szólama és a bőség foka együtt jöttek el. 

— Az alvó Isten ma öröklétre ébred, és szelídségre inti az áradást. 

Háztetőikről ez okból éberen figyeltek, s a dolgok rendjét gyermekeiknek 
elmagyarázták. Reggeltől egyvégtében zengett a nádsíp és dobszó lüktetett; 
majd délidőben, mikor a nap a duzzadó víztükörre perzselőn letekintett, 
mely feléje finom vízpárát lehelt, kíváncsin szemlélték a szirtfal s az 
elárasztott föld közében, a keskeny földsávon útnak induló menetet. 
Láthatták a menet élén fekvő alvó Istent, amint halotti ágyán nyolc magas 
férfi hordozza. Testét tetőtől talpig bepólyálták, két karja mellén keresztbe 
fonva, kezében pásztorbot és korbács. Gazdag díszben, jobbára kék és 
aranyszínekben pompázott; s a távolból i5 szembeötlött a reszkető 
köszirtekre büszkén meredő szakálla. Őt magát dús hajú asszonyok 
követték, táncolva, rimánkodva, hogy álmából megébredjen, kezükben 
zizegő szisztrum, míg mások siránkozva a testüket vagdosták. Nyomukban 
papok és személyes szolgái haladtak; majd nők és férfiak, féloldalt, kéz a 
kézben. Kísérték hosszú útján az alvó Istent. Mögötte, vagy útját a töltésen 
át díszes szegélyként övezve, hosszú sorban, lassan haladt a menet. A 
falvak lakói, imádattól és kíváncsiságtól fűtve, háztetőikről leereszkedtek, s 
a vízben gázolva közelebb merészkedtek. Álltak bámész szemmel, akár a 
gyermekek, s figyelték, ahogy a menet előttük elhalad. Szólongatták az alvó 
Istent, aki fel mindaddig nem ébredhetett, míg testén a papok el nem 


végezték fontos teendőiket. Csak álltak, hisz a lépést a vízben gázolva még 
e lassú menettel sem tarthatták, azután sorban üdvözölték az előttük 
elhaladókat. 

Csupán egy kisebb csoport akadt, melyet üdvözlés helyett néma 
megütközés fogadott. A menet legvégén, kissé lemaradozva, katonák jöttek 
a Hazugot közrefogva. Nagy Ház gallérja a nyaka köré vetve, ahogy 
gallérja mindazok nyakát körülfogta, akik féloldalt ballagtak, kart karba 
öltve. Mikor a Hazugnak — mint olykor megesett — egyik kezét sikerült 
kiszabadítania, a gallért rángatta vele. Ennek tetejébe hol felüvöltött, hol 
dühödten ordított, hol felnyögött; ám a katonákkal, akik vele alig bírtak, 
mindvégig bőszen küszködött. Míg önnön haragjával éppoly nehezen bírt, 
hisz szája dühtől tajtékzott. Ádáz kiáltása a vonulók közt véges-végig 
elhallatszott. 

— Hagyjatok, én nem megyek! Nem akarom az életet! Én nem megyek! 

A menet végén ballagó férfi hátratekintett, majd ismét az előtte haladó 
asszonyhoz fordult. 

— Sohasem értettem, mit lát benne Nagy Ház! 

A vízben gázolók fölkapaszkodtak a töltés tetejére, majd a menet s 
egyben a Hazug után siettek. Mikor a földnyelv kiszélesedett, és a menet 
csoportokra bomolva megállt, maguk 1s egybesereglettek. 

A menet a hosszan elnyúló, alacsony épület előtt gyülekezett, melyet 
Nagy Ház és a Hazug futtában megkerült. Az épületbe szük átjáró vezetett, 
melyet ferde élű terméskő szegélyezett, túlvége, a naptól távol, mély 
árnyékba merült. A bejárat a szűk folyosó alig felét foglalta el széltében; 
egyik felén, épp szemmagasságban, keskeny nyílás tárult. Akik az átjáróhoz 
közel álltak, jól láthatták; ám azok, akik távolabb voltak vagy a tömeg 
takarásába estek, éppoly Jól tudták, hogy ott a nyílás, s mögötte mi rejlik. 

Az alvó Istent az átjáró szájához vitték, ágyáról leemelték, majd, arccal a 
tömeg felé, talpra állították. Az emberek, közelebb gyűlve, láthatták a még 
mindig alvó Istent, aki szemét szorosan lehunyta. Azután papok érkeztek 
eszközeikkel, varázsigéket mormolva; egyszerre az alvó Isten szeme 
felnyílt, s az agyagdarabot, ami szemét lehunyva tartotta, az egyik pap 
messze hajította. Megébredt tehát az alvó Isten, s immár örök életet, üdvöt 
és erőt nyerve az örök időtlenségből figyelte népes családját. Végül a Vezér 
lépett elő — hisz egyéb tisztségei mellett pap volt maga is —, hogy teendőit 
elvégezze. Leopárdbőrbe bújt, melyet gondosan megkötött derekán. Fogta 
kését, s a kovakő pengét mélyen a merev ajkak közé illesztette. Határozott 


mozdulattal a kést megfeszítette, s a közelebb állók hallhatták, mint mikor 
könnyű gallyat emészt a tűz, a halk ropogást. Mikor a Vezér hátrébb lépett, 
mind tanúi lettek, ahogy Nagy Ház, minthogy ajka nyitva állt, hozzájuk 
intézi az örök időtlenség szavát. Tánc, ének, vigalom kezdődött. Ám a tánc, 
ének és vigalom közepette szemükben egy-egy könnycsepp jelent meg, 
mikor ráébredtek, e világi létük mily törékeny, súlytalan árnyék csupán. A 
katonák, papok és szolgák Nagy Házat a bejárattól elemelték s az épület 
tetejére vitték, ahol kétoldalt, középen rést nyitva, néhány súlyos rönk 
feküdt. Nagy Házzal együtt leereszkedtek; az Isten a nyílás körül álló 
katonák szeme láttára a kőszarkofágban megpihent, a fedél a helyére 
csúszott, s lezárult. A papok azután újra fölkapaszkodtak, majd étellel, 
itallal, fegyverrel és játékkal teli edényei között nyugodni hagyták az Istent. 

Némán figyelték, ahogy a katonák visszaemelik a rönköket, majd föléjük 
súlyos köveket gördítenek. 

Mire a papok Nagy Házon elvégezték teendőiket, a sötét nyílás mögött, 
méltóságteljesen, alakmása is készen állt. Mikor késével a Vezér 
megérkezett, ajkát, minthogy kőből mintázták, szólásra nem nyitotta, 
csupán megérintette. Az alakmás szeme, ami eleve nyitva volt, meredten 
kémlelt elő a nyílás mögül. 

A kiválasztottak ezután kéz a kézben befelé vonultak, s útravalóját 
mindenki megkapta. A kőfaragó a vésőjével, az ács egy fejszével, a pék 
élesztővel, a sörfőző malátával, az asszonyok kifestve, szép ruhában, a 
zenészek kezükben hangszerükkel a papok között sorban elhaladtak. 
Társalkodva, derűs arccal léptek be a kapun, és sugárzó örömmel, büszkén 
vették kézbe az itallal teli kelyhet. Magával csupán a Hazug viaskodott; 
kiáltása most még élesebben hasított a buzgó áhítatba. Dühét a Vezér 
próbálta csillapítani, mondván, elméjét valami megszállta, ám a Hazug 
ügyet sem vetett rá. 

— Ha megteszitek, kedvét hazugságaimmal, úgy higgyétek, többé nem 
keresem — soha! 

A tánc s a vigalom abban a pillanatban elült, s a kiválasztottak döbbenten 
fordultak hátra. A Vezér hirtelen arcul csapta a Hazugot, akinek a 
meglepetéstől a szava is elállt, teste összerándult, s megrendülten 
szütyögött. 

— Csillapodj, Hazug barátom! Szedd össze magad! De tüstént! És áruld 
el: miért féled úgy az örök életet? 


Ekkor jött el a pillanat, amikor a Hazug száját elhagyta a szörnyű szó, a 
mindent bemocskoló, mely a világ rendjét hirtelen fölborította. Egy 
pillanatig némán állt. Aztán abbahagyta a szütyögést. Teste viszolyogva 
összerándult, a katonákat, akik közrefogták, kis híján a földre rántotta. 
Legörnyedt, majd metsző pillantással a Vezérre meredt, s ahogy a torkán 
kifért, dühödten felkiáltott. 

— Mert nekem ez 15 elég Jó! 

Szavát hallva mindenki elnémult, csupán bosszús zihálása törte meg a 
hirtelen támadt döbbent csendet. A tánc abbamaradt, s a Hazug köré 
elképedt, megvető arcok gyűltek sorra. S mintha úgy érezné, e megvetés 
menten az Istenhez taszítja, bősz ellenkezés tört fel belőle. A Vezér 
magasba emelte a karját. A Hazug abbahagyta a viaskodást, és mintha sorsa 
e felemelt kézben nyugodna, tekintetét a Vezérre szegezte. A Vezér 
hangjában, mint orvoséban, aki fölismerte a ritka kórt, bölcs belátás 
csendült. 

— Nagy Házzal soha nem esett meg, hogy valaki átallott részesülni isteni 
kegyében. Csakhogy ez az ember tisztátalan, meg kell tisztítani beteg lelkét. 
Vessétek a verembe! 

A Hazug, míg a katonák sarkon nem fordultak, dermedten állt. Majd 
elzuhant, s ha karja a katonákba kötélként nem kapaszkodik, menthetetlen a 
földre rogyott volna. A katonák a Hazugot magukkal vonszolták; ajka 
elnyílt, feje tehetetlenül csüggött. A tömeg szótlanul figyelt. A katonák a 
Hazugot a töltésen át elhurcolták, s a távolban eltűntek. 

Az emberek, mintha e különös eset még jobban összekovácsolná 
sorsukat, tovább folytatták útjukat. Akik útravalóikkal s a kehellyel 
kezükben addig ott várakoztak, az átjáróhoz érve dalra fakadtak, majd 
tovább-ballagtak; akik közben eltűntek a túlvégen, mikor alakjuk szem elől 
veszett, hangjuk 1s szertefoszlott, így amint számuk fogyatkozott, daluk 15 
lassan elült. Mire csupán ketten maradtak, énekük alig volt hallható az éber 
füleknek. Mikor számuk egy főre csökkent, majd végül elapadt, hangjuknak 
kifelé csupán halk foszlánya szüremlett. Kintről a tömeg, előrehajolva, 
éberen fülelt — nem tudván, valódi-e a nesz, vagy csupán annak emléke 
dereng. Közéjük végül valódi, mély csönd telepedett; s szomorúság gyűlt 
azok szívébe, akikre e világi létük ily hosszas terhet rótt. A bánat szívükre, 
ahogy az ének halkult, lassan telepedett, de valódi volt, akár a csönd. 
Mélyről, a föld szívéből tört föl. Az asszonyok könnyre fakadtak, mellüket 
verdesték, hajukat tépték; míg a férfiak elejtett vadként nyöszörögtek. 


Egyedül a papokat nem érte utol e bánat, akik ételről, italról s a tűzről 
gondoskodtak. Varázsigéket mormolva az ajtót bezárták, a nyíláson át ételt, 
italt kínáltak, és az Istenhez szóltak, aki merev tekintettel nézett vissza rájuk 
a sötétből. Az átjárót maguk mögött hagyták, és a Vezérrel egyetemben a 
töltésen át visszaindultak. A tömeg is szétoszlott, s a vízben gázolva 
lassanként ki-ki elballagott. Csupán a katonák maradtak helyben. 
Nekiláttak, hogy az átjárót kővel és homokkal födjék el. 


A Hercegnek gyakorolnia kellett, hogy tűnjék föl isteni színben. A dadák 
oltalmából a Vezér kiemelte, s egy arra méltó helyen szépen leültette. A 
komor díszteremben magát illőn kihúzta, térdét összetette, állát büszkén 
felszegte, s tágra nyílt szemmel meredt a semmiségbe. Finom ünnepi 
ruháját dús állatfarok díszítette; mellén keresztbe font karjában korbácsot és 
pásztorbotot tartott. Édes hajfürtjétől megszabadították, tar kobakját feszes 
paróka födte, melyen hosszúra nyúlt vászonsüveg magasodott. Állán 
keskeny szakáll meredt előre. Ült fegyelmezetten, közben lélegzetére, s 
hogy ne pislantson, gondosan ügyelt. Szemében komoran vibráltak és 
gyűltek a fáradságos könnyek. 

A Vezér körbe-körbe járkált, s a Herceget figyelte. A feszült csöndben 
köténye halkan suhogott. 

— Jó! — mondta a Vezér. — Nagyon Jó! 

Körbe-körbe. Újra és újra. Egy könnycsepp egyszer csak kigördült a 
Herceg bús szemén, és leszaladt az arcán. Nem bírta tovább, s bőszen 
pislogni kezdett. 

— Na tessék! — mondta a Vezér. — Eddig egészen jól ment, de most 
elrontottad. Tartsd csak nyitva a szemed, hadd csorduljon a könnyed az 
emberek üdvéért! És nehogy pislogni merj! 

— De muszáj pislognom! Az embernek muszáj pislognia. 

— Az embernek, de nem neked! — csattant föl a Vezér. — Te Isten leszel, 
Nagy Ház, hatalmas király, kinek hatalom s népe gondja nyugszik két 
kezében. 

— Látják majd, hogy sírok! 

— Az a dolgok rendje, hogy lássák kicsordulni könnyed. Szent törvény ez, 
mely hitünk alapjaiból ered. Vagy azt hiszed, van olyan isten, aki éber 


szemmel figyel, és nem könnyezi meg, amit maga körül lát? 

— De hisz bárki könnyezne — dacoskodott a Herceg —, ha szemét nyitva 
tartaná, s kezével nem dörzsölné meg vagy nem pislogna közben. 

— Bárki — felelte a Vezér — valóban megdörzsölné szemét és pislogna 
közben. Ez itt a nagy különbség! 

A Herceg kihúzta magát, és mereven bámult elő a könnyfátyol mögül. 
Látta, hogy a terem túlvégében a bejárat széles, szögletes kontúrja sejtelmes 
fényben dereng, amiből tudta, a folyosón lomhán kúsznak befelé a nap 
sápadt sugarai. Nem bírta tovább, behunyta szemét, fejét pedig 
lehorgasztotta. A korbács és a pásztorbot egymáshoz koccant ölében. A 
Vezér abbahagyta a Járkálást. 

— Fegyelmezd magad! 

— Nekem ez nem megy! Felhozni a napot, ugrálni fel-alá nővéremen, 
szemem nyitva tartani, és idézni termékeny áradást. . . 

A Vezér feszülten markolászta ökölbe szorított kezét. A méreg, pillanatra 
úgy tünt, menten szétveti; ám dühét féken tartotta, leszegte fejét, nyelt 
egyet, s nagy lélegzetet vett. 

— Hallgass ide, gyermek! Roppant nagy a veszély, ami ránk leselkedik. 
Tán nem látod, de időnk vészesen fogy... nővéred magába roskadt... 
mindentől elzárkózik... a folyó pedig árad. . . 

Lehajolt, s mélyen a Herceg szemébe nézett. 

— Muszáj megtenned! Rendbe jön minden. Meglátod! Ígérem! Próbáld 
meg újra! 

A Herceg ismét magára próbálta az isteni külszínt. A Vezér figyelmesen 
méregette. 

— Máris sokkal jobb! Jó. Most megnézem nővéredet, így hát magadra kell 
hagyjalak. Maradj így, míg a nap el nem éri a bejárat másik oldalát. 

Kihúzta magát, karját fölemelte, majd újra leeresztette, tett pár lépést 
hátra, azzal megfordult és elsietett. 

Mikor a Vezér kötényének terhes suhogása a távolban elhalt, a Herceg 
megkönnyebbülten sóhajtott fel, merev tartásán engedett, szemét szorosan 
lehunyta. Homlokát vékony karjával végigtörülte. Majd ahol a farokdísz 
fájdalmasan nyomta, csontos hátsóját fürgén megemelte. A korbácsot s a 
pásztorbotot a szék mellé a földre letette. Lopva a kijárat felé pillantott; 
azután a vászonsüveget, s vele együtt a szűk parókát fejéről lerántotta, s a 
szakáll keskeny pántja 1s lecsúszott álláról. Hirtelen mozdulattal az egészet 
a szék mellé, a korbácsra s a pásztorbotra hajította. Egykedvűen 


összekuporodott, állát két öklére, könyökét térdére támasztotta. A nap éles 
sugarai a kövezetről visszaverődve a szemébe villantak, hunyorognia 
kellett. A finom sugarak azután ragyogó, keskeny nyalábbá álltak össze. 

Fölpattant a székből, és járkálni kezdett, nyughatatlan poroszkált fel-alá a 
hatalmas teremben. Olykor-olykor a falakra pillantott, melyen a madárfejű, 
kutyafejű alakok nem hullattak szomorú könnyet. Végül, háttal a napnak, 
megállt a terem közepében. Fejét lassan fölemelte, s kíváncsi szemmel 
pillantott fel a komor gerendákra s a súlyosan meredő szarufákra. Majd, 
mintha attól tartana, hogy e nehéz szerkezet menten rázuhan, a látványtól 
megrettenve elfordította fejét. 

Csendben a bejárathoz lépdelt, és kipillantott a folyosóra. Egyik végében 
egy őr támaszkodott a falnak. Amennyire csak tudta, kihúzta magát, és 
határozott léptekkel elindult az őr felé, aki felriadt, és lándzsáját maga elé 
emelte. A Herceg ügyet sem vetve rá befordult a sarkon, ahol egy lány 
alázatosan a falhoz simult, hogy a Hercegnek utat engedjen. A Nagy Házon 
át a Herceg egyre messzebb jutott, ügyet sem vetett senkire, aki útjába 
került, mígnem a palota végébe érve a konyhából kiszűrődő zajokra lett 
figyelmes. Lassan elhaladt az alvó szakácsok, az edényeket sikáló, 
szemüket meresztő mosogatófiúk mellett, végig az udvaron, ahol a szabad 
ég alatt libahús sült nyárson a parázsló faszén felett. A köőszirtek felé a 
sivatagba vezető hátsó kapu nyitva állt. Mint aki a magasból alábukni 
készül, vett egy mély lélegzetet, kezét összeszorította, és kilépett a kapun. 

A kapu túloldalán megállt a fal árnyékában, és szemügyre vette a hosszan 
elnyúló szirtfalat, a homokbuckákat, az égnek meredő sziklaszíirteket. 
Amerre nézett, minden vad volt és kopár. Semmi nem volt olyan kellemes, 
mint a vízparti pálmafák hűs árnya; de bőven akadt oltalmat adó rejtek. 
Lassan nekiindult, s ahol tudott, bár nem sokat talált, a sziklák árnyékába 
húzódott. Menet közben bőszen motyogott magában. 

— A nővérem. Majd ő fölhozza a napot! 

Elsírta magát. 

Óvatosan tovább-botorkált, majd egy sziklatömb mögé lekuporodott, s 
körbekémlelt. A kövek között egy férfit pillantott meg. Egy kőbucka tetején 
térdepelt, kontúrja a sziklafalra vetült. Fejét, mintha a tűző nap sújtott volna 
le rá, mélyen lehajtotta. 

Fél térdre váltott, s karjával többször ismétlődőn különös mozdulatokat 
végzett. Olybá tűnt, a földből valami madzagot vagy kötelet húz felfelé. 
Mikor a kezében néhány edény és tál tűnt föl, melyek talán láthatatlanul 


vékony hálóban függtek, a Hercegre rátört a megvilágosodás. A férfi fölállt, 
gúnyos kiáltást hallatott, majd lába elé egy nagyot köpött. A földről egy 
követ felszedett, s úgy tett, mint aki lesújtani készül. Párszor egymás után 
így tett, végül a követ valóban elhajította, s a szikla mélyéről fájdalmas 
kiáltás tört föl. Azután megfordult, s a kötélből font hálót, benne az 
edényekkel, vidáman lóbálva elballagott. A Herceg a sziklatömb mögé 
lapulva figyelte a távolodót. Teste reszketett, s reszketése alább akkor sem 
hagyott, mikor a hátsó kapu mögötte réges-rég becsukódott. 

Fölállt, s a nap sugarát kezével eltakarva tovább-baktatott. A nap letűzött 
tar kobakjára, fénye a sziklákról visszaverődött. Fél szemmel hunyorgatva 
fölkapaszkodott a buckára. 

Elsőként a különös szag tűnt föl neki; azután a legyek. A kőbuckát 
valósággal ellepték. Dongásuk minden lépéssel egyre erősödött, míg végül 
felfedte őket. 

A Herceg egy verem szélén találta magát. Alját a nap jól megvilágította, 
kivéve egyik felét, hová a verem fala némi árnyékot vetett. A legyek, 
szemlátomást, kedvelték a helyet, minthogy vígan döngicséltek, a 
hulladékot, csontokat, a szétmálló húst, a rothadó zöldségeket s a mocskos 
köveket benne vadul ellepték. Az egyik sarokban a napon a vak ember 
feküdt, fejét a sziklának támasztva. Csontjai a többitől épp csak annyiban 
különböztek, hogy sajátjait töppedt bőr födte. Az egész ember csupa 
mocsok volt. Szája félig nyitva, csupán nyelve árulta el, ahol nem lepték be 
a legyek. Mikor a Herceg fölismerte, nyomban meghallotta, bár szája s 
nyelve nem mozgott, a vak fojtott hangját. 

— Khk. 

A verem közepe táján, egy kis helyen, melyet nem fedett szemétkupac, 
egy férfi térdepelt. A Herceg szemügyre vette, majd hirtelen felkiáltott. 

— Hazug! 

Ám a Hazug nem szólt semmit, csak buzgón ivott tovább. A tálat két 
kezével a szájához emelte, és oly hévvel kortyolt, hogy hangja a vak 
hörgését s a legyek dongását gond nélkül elnyomta. Fejét s vele együtt a 
tálat magasra emelte, hogy az utolsó csöppöt is kiszívja belőle. Szeme 
határa túlnyúlt a tál peremén. A verem szélén egy térdeplő alakot pillantott 
meg, mire fejét ijedten elkapta. 

— Ne! 

— Drága Hazug! Én vagyok az! 


Karját védekezésképp maga elé emelte, majd gyanakvón felpislantott. 
Arcát, hol nem áztatta friss vér, kosz és seb borította, szeme véreresre 
duzzadt. 

— Herceg? 

— Segíts, kérlek! 

A Hazug átbotladozott a szemétkupacon. Visszakiáltott a Hercegnek. 

— Én terajtad? Ha neked kell segítség, akkor én mit szóljak? 

— Elszöktem. 

— Furcsákat álmodom, folyton látomás gyötör. Azt mondták, elmém 
megbomlott. . . most meg... 

— Nem akarok visszamenni. 

A Hazug alaposan megdörzsölte a szemét, majd hunyorogva ismét 
felpislantott. 

— Tényleg te vagy az? 

— Istent akarnak faragni belőlem. 

— Szabadíts ki innen! Szólj a nővérednek, mondd meg, hogy segítsen! — 
mondta a Hazug sürgetőn. 

— Nem akar látni senkit — válaszolt a Herceg. — Ráadásul szökésben 
vagyok. Velem tarthatnál. 

A Hazug elhallgatott. 

— Te el akarsz szökni? 

— Elmehetnénk oda, ahol olyan hideg uralkodik. 

— Csak úgy, mi? — gúnyolódott a Hazug. — Fogalmad sincs, miket 
beszélsz! 

— [dáig 1s teljesen egyedül jöttem. 

A Hazug kínjában felnevetett. 

— Leúszunk a folyón, átkelünk a tengeren, a szárazföldeken, majd újra 
vízre szállunk... 

— Igen, induljunk! 

— Adtak már el téged egy láda hagymáért? 

— Nem, természetesen. 

— És fogdosott már meg szíriai, hogy megnézze, jó eunuch válnék-e 
belőled? 

— Mi az, hogy szírlai? 

— Eladnának minket rabszolgának. . . 

A Hazug egy pillanatra elhallgatott, megnyalta kiszáradt ajkát, 
szemügyre vette maga körül a vermet, majd újból fölnézett a Hercegre. 


— Ám lehet, hogy csak fél ládát érsz, hisz nem vagy valami erős és nem is 
vagy túl szép, nemdebár? 

— Én fiú vagyok. Ha lány volnék, akkor szép lennék. S akkor nem kéne 
felhoznom a napot, és... 

— A karkötőid — gondolkodott el a Hazug. — Még előnyünkre válhatnak. 
Talán mégis lehetnél eunuch. 

— Akkor már inkább lány — jegyezte meg a Herceg kissé bátortalanul. — 
Mit gondolsz, lehetnék az 15? 

— Ó, hogyne! Csak előbb szabadíts ki innen, aztán... 

— Aztán elmegyünk? Tényleg elmegyünk? 

— Tényleg! De most Jól figyelj rám. . . 

— Khk. 

— Miért csinálja ezt? 

— Haldoklik — felelte a Hazug. — Már hosszú ideje. 

— A botjával mi történt? 

— Megpróbáltam vele kimászni, akkor törött el. Azután fölálltam a 
vállára, de összerogyott alattam. 

— Úgy látom, szomjas. 

— Persze hogy szomjas — felelte a Hazug ingerülten. —Épp azért haldoklik. 

— Miért nem ivott elég vizet? 

— Mert megittam előle, azért! — kiáltott fel a Hazug. —Kérdezgetsz itt 
ostobaságokat! Csak az időnket vesztegetjük! 

— Vagy úgy... 

— Figyelj! Látta valaki, hogy idejöttél? 

— Nem. 

— Megvesztegethetnéd az őröket. . . 

— A Vezér biztosan rájönne. Előtte nincs titok. 

— Ahhoz túl kicsi vagy, hogy egy létrát idecipelj. Viszont hozhatnál egy 
kötelet. Ráköthetnéd egy sziklára, a másik végét pedig leereszthetnéd ide. . . 

A Herceg fölpattant, és boldogan összeütötte a kezét. 

Ed, igen, ez az! 

— Nővéred — neki biztos nem lesz kötele — a tudatlan, mit sem sejtő, 
őrjítő, gyönyörű... Esetleg te magad 15 keríthetnél egyet! 

A Herceg bizonyára táncolt volna örömében, ha a verem széléhez nem 
állt volna olyan közel. 

— Rendben! — kiáltott fel izgatottan. — Keresek egyet! 

— És még valami. Nyilván több ékszered van, mint amit most viselsz. 


— Persze. 

— Hozd el őket! 

— Jól van, rendben! 

— Tehát egy kötél kell, meg az ékszerek. Sötétedés után. Eljössz, ugye, 
megígéred? 

— Megígérem! Drága Hazug! 

— Megj hát! Ez az egyetlen esélye... esélyünk. 

A Herceg sarkon fordult, s már javában ereszkedett le a sziklán, mikor 
észbe kapott és fedezékbe bújt. Ám az őr ezúttal nem ácsorgott ott a hátsó 
kapunál. Egy lelket sem látott; s a kapu csukva állt. Úgy döntött, útját a 
pálmafák árnyékában az elöntött termőföld felé veszi, majd a Nagy Házat a 
bokáig érő vízben, egész a főkapuig szépen megkerüli. Ám a parton két 
mezítelen fiúba botlott, akik egy nádcsónakkal játszottak. Kérte, vigyék a 
főkapuhoz, s a fiúk, karkötőit, nyakékét, díszes szandálját, pompás 
farokdíszét, s berakott kötényét látva óhajának szó nélkül eleget tettek. 
Azután besétált a palota kapuján, majd az előudvaron át nyomban a 
szobájába ment; pihenő dajkáit fölébresztette, akik akaratának, mivel most 
már isten volt kis híján, sietve engedelmeskedtek. Ékszereket hozatott, sok- 
sok ékszert; s mikor bátorkodtak megtudakolni, miért, mereven rájuk 
nézett, és máris teljesítették parancsát. Végül ott tornyosult előtte a rengeteg 
ékszer; szokatlan mód, ám különös élvezettel aggatta magára a díszeket, 
melyek minden apró mozdulatára finoman egymáshoz csendültek. 

Még kötelet kellett kerítenie. A Nagy Ház kötélben nem bővelkedett 
éppen. A kamrákban a konyha mellett akadt ugyan néhány, ám mind túl 
nagy volt, számára elérhetetlen. A főkapu előtt is, ahol a pilonok ormán 
zászlók függtek alá lanyhán, kötél feszített minden tartóoszlopot. A Herceg 
kissé elbizonytalanodott, majd lágyan csilingelve a földre kuporodott, s 
eltűnődött, mitévő legyen. Végül egy dolog vált számára bizonyossá. Hogy 
nem tud kötelet szerezni. A szolgák, akiket megkért, hajlongva indultak 
dolgukra, ám vissza közülük egy sem érkezett. Búsan felsóhajtott, testét 
remegés fogta el. Ha mindenképp kötél kell, csak egy ember maradt, akihez 
bizton fordulhatott — egy ember, aki minden titkot tudott. Lassan, halk 
csilingelés közepette, a földről feltápászkodott. 


A terasz magasra nyúlt, erkélye az áradó folyóra nézett. Fölötte 
vászonernyő, lágy szövete lanyhán omlott alá a mozdulatlan légben. 
Árnyékát Szépséges Virágra vetette. A lány szótlanul ült, s a folyót 
kémlelte. Egészen megváltozott, mintha magából valamit elveszített volna. 
Egykor dús hajzuhatagát levágatta, s haja most elöl a homlokára simult, 
körben a vállát sem érte. Bár aranypántot viselt, melyről arany és víztiszta 
fényben ragyogó kobrafej ágaskodott, arca s alakja kissé megnyúlt, és 
sminkje 1í15 csupán némi malachitra szorítkozott, mely gazdagon födte 
szemhéját s pilláinak megadta a kellő árnyalatot. Egykedvűen bámulta a víz 
színét, ám arcáról akarva-akaratlan lerítt a sajgó szégyenkezés. 

A Vezér állt előtte. Állát jobb kezére támasztotta, jobb könyöke bal 
tenyerében nyugodott. Mosolygott ugyan, de gondterhelten. 

Szépséges Virág lehajtotta fejét, s az utat bámulta. 

— Láthatod, kudarcot vallottam. Tudom Jól, neheztel rám az Isten. Tudtam 
egész idő alatt. 

— Rám is neheztel. Éppúgy mindannyiunkra. 

— Soha, de soha nem fogok megbocsátani magamnak. A Vezér lelkében 
nyugtalanság támadt, ám arcára mosolyt erőszakolt. 

— Talán már nincs 1s túl sok időnk. 

A lány felkapta a fejét, és döbbent tekintettel meredt a Vezérre. Mellkasa 
szaporán Járt föl-alá. 

— Úgy érted, mindannyiunkat elönt a haragja? 

- Amondó vagyok, komolyan fönnáll a lehetősége. Épp ezért 
bátorkodtam megzavarni nyugalmad. Mint mondottam, időnk vészesen 
fogy. Mindazonáltal, hisz az emberek sorsát mi tartjuk kezünkben, muszáj 
megtennünk a tőlünk telhetőt. Jól meg kell fontolnunk a dolgokat. Tudod, 
Szépséges Virág... ebben a szükséghelyzetben, ha nincs ellenedre, hadd 
szólítsalak Szépséges Virágnak. 

— Ha jónak látod. 

— Vajon mi különbözteti meg az embert a többi teremtménytől? 

— Nem tudom! 

— Nagyszerű képessége, hogy a tényeket meglássa, s belőlük levonja a 
kellő következtetést. 

A Vezér, kezét a háta mögött összekulcsolva, fel-alá járkált a teraszon. 

— Mindenekelőtt — kezdte az okfejtést — fel kell fednünk a tényeket. 

— Miféle tényeket? 

— Ki hozta föl eddig a napot? Hm? 


— Hát... az Isten. 

— S atyai bőkezűséggel esztendő esztendő után ki idézett elő termékeny 
áradást? 

— Ő, természetesen. 

— Most, e pillanatban — vajon van-e másik Isten? 

— Nincsen — felelte mélyet sóhajtva Szépséges Virág. — Eleddig nincsen. 

— Nos tehát: e pillanatban ki idézi elő az áradást? 

— Most 1s ő. Ha jól gondolom. . . 

A Vezér fölemelte a mutatóujját. 

— Fokról fokra. Úgy van. Most is ő. Az első fontos tényt már meg is 
állapítottuk. Most lássuk a másodikat. 

— Milyen magas volt a víz színe, amikor az Isten belépett az örök 
mozdulatlanság kapuján? 

— Elérte a bőség fokát. 

— Ami azután történt, hogy — szavaid idézve — kudarcot vallottál. 
Csakhogy a jelekből ítélve az Isten akkor még elégedett volt. Érted már? 

— De hát... 

— Gyönge női lelked hasztalan próbálja áttörni az okszerű érvelés konok 
gránitfalát. 

A lány csodálkozva pillantott a Vezérre. 

— És ez mit jelentsen? 

A Vezér egy pillanatra eltűnődött. 

— Nem tagadom, nehéz kimondani; de azt jelenti: igazam van, te pedig 
tévedsz. 

A lány kiegyenesedett a székben és halványan elmosolyodott. 

— Részben, talán. 

— Mindazonáltal ne örülj túlságosan, Szépséges Virág... ne örülj 
túlságosan! 

— Ettől nem kell tartani. 

— De térjünk vissza a tényekre! Miután belépett az Élet Háza kapuján, 
valami fölbosszantotta az Istent. 

Elhallgatott, folytatta a járkálást. Majd, mikor épp visszafelé fordult, 
megállt, s a lány szemébe nézett. 

— Úgy tartják — s tagadni álszerénység volna —, hogy személyem minden 
tudások tudója. Amit ember tudhat, azt én biztosan tudom. 

Sötét szempillái alól a lány mereven nézett vissza a Vezérre. Szája 
szegletére halovány mosoly ült. 


— Rólam is tudsz? 

— Tudom jól, egy ideje mély magányodba zárkózol. Ám a dolgokat ki 
kell mondanunk, máskülönben nem tudunk úrrá lenni rajtuk. Az Istent 
valaki megharagította. Valaki, aki iránt — tudva-tudatlan -— mély 
érdeklődésed ébredt. Lám. Kimondtam. 

A lány arcán egy pillanatra végigfutott a pír; ám mosolya nem lohadt. 

— Nem értem most sem, mire célzol. 

— A Hazugról beszélek, ha nem volna világos. 

A pír Ismét végigfutott a lány arcán, ám tekintete végig a Vezérre meredt. 
A Vezér hangjában, ahogy eddig, higgadtság csendült. 

— Muszáj lesz, Szépséges Virág! Muszáj lesz elutasítanunk az önámítás 
könnyű vigaszát. Nekem bármit elmondhatsz. 

A lány hirtelen a kezébe temette arcát. 

— Szégyen és szörnyű gyalázat! Súlyos bűn szennyezi lelkem, és a 
romlottság oly mélyen átjár, oly bűnös és tisztátalan. . . 

— Szegény gyermekem! Szegény, eltévedt gyermekem! 

— Szörnyű gondolatok, ésszel felfoghatatlan. . . 

A Vezér közel hajolt a lányhoz. Nyájasan hozzá fordult. 

— Ha hagyod, hogy gyötörjenek, lelked megsebzik, s fekéllyel borítják. 
Hárítsd el őket, s menten elillannak! Gyere, kedvesem! Fogjunk össze, mi 
ketten, s kart karba öltve, két alázatos lélek, tárjuk föl együtt sorsunk 
tragikus mélységeit! 

Szépséges Virág, arcát kezébe temetve, térdre rogyott a Vezér előtt. 

— Mikor ott ült az Isten díványa mellett, s mesélt neki — és 
mindnyájunknak — a vízben úszó fehér hegyekről — mennyire fázhatott —, a 
fehér tűzről, s alig pár lepel fedte testét, egyedül, támasz nélkül, oly 
bátran... 

— Te pedig föl akartad melegíteni. 

A lány sejtelmesen bólintott, de nem szólt semmit. 

— Azután fokról fokra... föllobbant benned a tűz. 

Hangja oly távolinak, szenvtelennek tünt, hogy társalgásuk különös 
abszurditása észrevétlen elsikkadt. A Vezér szelíden a lányhoz fordult. 

— És hogy tudtál elszámolni magaddal? 

— Azt képzeltem, hogy tulajdon testvérem. 

— Miközben végig tudtad, hogy... idegen; balga képzelgés, akár a fehér 
emberek. 

A lány, száját eltakarva, félve suttogott. 


— Testvéröcsém, aki az Istentől való, alig múlt tizenegy. És be kell 
valljam, a Hazug iránt — hisz tudod — félek kimondani. . . 

— Csak bátran! 

— Fölébredt bennem a vágy. 

— Szegény gyermekem! Szegény megtévedt lélek! 

— Mi jöhet még? Mi lesz most velem? Fölborítottam a természet rendjét. 

— Legalább őszinte vagy magadhoz. 

A lány közelebb húzódott, fölemelte fejét, s hogy a Vezér térdét átkarolja, 
kitárta karját. 

— Másfelől viszont — amikor tényleg egymásba olvadtunk... 

Ámde nem volt térd, amit átölelhetett volna. Fürgén tovatűnt, messze 
elhúzódott, mint mikor kígyó elől megriad az ember. A Vezér a melléhez 
szorította kezét, hátrapillantott, s megrökönyödve meredt a lányra. 

— Te... te és ő... te a...? 

Szépséges Virág, szélesre tárt karral, visszaereszkedett térdeplő 
helyzetébe. 

— De hisz azt mondtad, tudsz mindent! 

A Vezér a korláthoz sietett, és a semmibe révedt. Magában, akár egy 
gyermek, zagyvaságokat motyogott. 

— Nos hát. Ó, jaj! No de. Nem, nem lehet. Te irgalmas Isten! 

Végül abbahagyta a motyogást, megfordult, s a lány felé vette léptét — 
noha nem pontosan feléje. Megköszörülte a torkát. 

— Tehát ez a, ez... állt közétek, és béklyózta természettől való vágyad 
atyád iránt. 

A lány nem felelt. A Vezér fölemelte a szavát, hangjában harag gyúlt. 

— Csodálkozol hát, hogy a folyó olyan hevesen árad? 

Szépséges Virág fölállt és kihúzta magát. Szavát, akár a Vezér, haragosan 
fölemelte. 

— Mit akarsz? Miért nem a dolgoddal törődsz? 

A Vezér figyelmesen követte a lány tekintetét. 

— Csak nem hallgatóztál, Herceg? 

— Kémkedtél, te kis rosszaság? — rivallt rá Szépséges Virág. — És mi a 
csudát keres rajtad az a sok minden? 

— Nem tetszik? Nekem igen — felelte a Herceg, reszketve, csilingelve. — 
Amúgy nem hallottam túl sok mindent. Csak amit az áradó folyóról 
beszéltetek. 

— Eredj innen! 


— Már itt sem vagyok — mondta a Herceg. — Én csak... igazából csak azt 
akartam kérdezni, nem tudtok-e adni véletlenül egy kötelet. . . 

— Kötelet? Minek? 

— Csak úgy. 

— Már megint kiszöktél? Nézzenek oda, csupa kosz a szandálod! 

— Én csak... 

— Eredj be, és szólj a dajkáknak, hogy hozzanak rendbe! 

A Herceg, bár lába szaporán reszketett, épp indult volna; ám a Vezér 
hirtelen ráparancsolt. —Várj csak! 

Szépséges Virágnak fejet hajtott, s mintha engedélyre várna, a Herceghez 
lépett, és megragadta a karját. 

— Ülj le ide szépen, Herceg! Jól van. Remek. Kötelet keresünk és odakint 
kószálunk? Valld csak be, rábukkantál! Már kezdem érteni. És az ékszerek 
— hát persze! 

— Én csak... 

Szépséges Virág hol az egyikre, hol a másikra pillantott. 

— MI ez az egész? 

A Vezér a lány felé fordult. 

— Éppen erről beszélgettünk. Létezik valahol — ám hogy pontosan hol, 
arról nincs tudomásod — egy verem. Amikor azt mondod: , vigyétek a 
verembe!" 

— Tudom — bólintott Szépséges Virág türelmetlenül. -—Miképp érint ez 
engem? 

— Mindahány szörnyű vétken, mely vesztünk okozhatja, immár nem 
segíthetünk. Ámde egyen biztosan. Az Istent a Hazug fölbosszantotta, és 
mind fölött azért zúdít ránk áradást, mert Hazug barátja megtagadta az örök 
lét ajándékát. 

Szépséges Virág hirtelen megugrott székében, és a karfába kapaszkodott. 

—A verem... 

A Vezér helyeslőn biccentett. 

— Hazug barátja most 1s szenvedi az e világi lét kínzó megpróbáltatásatt. 

Még időben elkapta a lányt, gyöngéden visszasegítette székébe, és 
megpaskolta a kezét. Valamit ismét motyogott magában. 

— Ó, jaj! Irgalmas Isten! 

Végül a Herceg 1s szólni bátorkodott. 

— Most már elmehetek? 


A Vezér azonban kérdésére ügyet sem vetett. A Herceg elhallgatott, s míg 
a Vezér a kapuban álló katonáknak kiadta parancsát, némán, s talán kissé 
irigykedve figyelte, ahogy Szépséges Virág gyönyörű fényét a lány arcára 
szolgálói visszaadják. Egy apró öregasszony itallal telt kelyhet hozott, s a 
piedesztálra helyezte. Azután mindhárman csöndbe burkolóztak, s a nap 
korongja az est sötétjébe lassanként alábukott. 

Szépséges Virág megköszörülte a torkát. 

— Mit akarsz tenni? 

— Rábírom szóval. Neked pedig, ahogy tőlem telik, hadd nyújtsak 
vigaszt; ámde erősnek kell lenned. Különlegesnek tartod magad. Ami azt 
illeti, az is vagy — különlegesen szép, efelől semmi kétség. Ám ezek a sötét 
vágyak... — a Hercegre pillantott, majd a távolba révedt — nem vagy velük 
egyedül. Mindannyiunk mélyén ott szunnyad, kimondatlan, a ferde vágy, 
hogy szerelembe forrjunk egy, egy... hisz érted, mire gondolok. Valakivel, 
aki nem a vérünkből való. Egy idegennel, akit saját ferde képzete hajt. 
Sejted-e, mi szüli eme képzelgéseket? A kétségbeesett igyekezet, hogy 
megszabaduljon önnön bűnös vágyaitól, hogy lejátssza őket képzeletében; 
hisz e balképzet — a természet rendjénél fogva — nem ölthet testet. Vagy tán 
úgy hiszed, kedvesem, hogy valóban léteznek földek, ahol áthágják a 
vérségi kötelék természet szabta határait? Gondold el, hol élnének e 
fantázia szülte mesék különös teremtményei? Képzeld el, csak egy röpke 
pillanatra, hogy az ég fátyla oly távolra nyúlik el, hogy fölébe borul e 
messzi földeknek. Gondold el — vajon elbírná a súlyát? 

— Aligha. Esztelen gondolat. 

— Elvégre magad is belátod a tényeket. Őrült elméje — mindannyiunk 
vesztére — fölbolygatta a mindenség sérthetetlen rendjét; esztelen 
hazugságai, ha nem hajlik szolgálni az Istent, mindannyiunkat veszélybe 
sodornak. 

Pillanatra elhallgatott, megfordult, és szemügyre vette az elöntött 
völgyet. Az ár egy üres, elhagyott csónakot sodort magával. 

— Láthatod... Nem ülhetünk tétlen, csodára várva. Ha szép szóval nem 
tudjuk rábírni — persze mindent megteszünk -—, erőnek erejével kell. 

Egy darabig csöndbe burkolóztak. Szépséges Virág ismét könnyekre 
fakadt. Ám sírása nem törte meg a csendet. Könnye, s vele együtt a tört 
malachit némán pergett le arcán, akár a homokszemek. A folyó tovább 
duzzadt. A Herceg magában gubbasztott, néha csilingelt egyet. 

Szépséges Virág lassan abbahagyta a sírást. 


— Szörnyen festhetek. 

— Szó sincs róla, kedvesem! Fényed tán kissé rendezetlen, ám még 
felettébb illő. 

A lány intett szolgálóinak. 

— Látod, Vezér? Ebből is látszik, mennyire romlott vagyok. Hiába, már 
nem érdekel! Persze érdekel, egy csöppet, de nem igazán. 

A Vezér értetlenül, rosszalló tekintettel meredt rá. 

— Az áradás? 

— Ó, nem! Az arcomra célzok. 

Az asszonyok távoztak. Szépséges Virág összeszedte magát. 

— Már minden rendben. 

A Vezér hangja hirtelen fölharsant. 

— Hozzátok ide! 

A Herceg fölszökkent. 

— Nos, azt hiszem, megyek, és iszom valamit. . . 

A lány azonnal ráparancsolt. 

— Maradj veszteg, te kis semmirekellő! A Herceg engedelmesen 
visszaült. 

A távolból zsivaj hallatszott, s a zajok közül egy jól ismert hang 
szűrődött ki, mely szokása szerint szaporán, de még harsányabban zengett. 
Két magas, sötét bőrű katona közeledett, csupán ágyékkötőt viseltek, s a 
Hazugot szorosan közrefogták. Kétoldalt megragadták, majd Szépséges 
Virág elé vezették. A férfi elhallgatott, és a lányra vetette tekintetét. A lány 
rideg tekintettel nézett vissza rá, s míg keble reszketése föl nem fedte 
aggodalmát, oly bizonyosság sugárzott róla, mint beavatottról az élet 
templomában. A Hazug észrevette a fal mellett kuporgó Herceget. leste 
görcsösen összerándult, s torka erejéből dühödten rákiáltott. 

— Te aljas áruló! 

— Nem én... 

— Nyugodj meg, Hazug! — A Vezér Szépséges Virághoz fordult. — 
Megengeded? 

A lány szólásra nyitotta, ám szó nem hagyta el ajkát. A Vezér fölemelte a 
mutatóujját. 

— Eresszétek el! 

A katonák hátrébb léptek, s a fény megcsillant testükön. Lándzsájukat 
leeresztették, s mint kelepcébe hullt vadnak, a Hazugnak szegezték. A 


Hazug a jelenlevőkhöz fordult, és elkeseredetten, ám annál nagyobb hévvel 
magyarázni kezdett. 

— A méreg kegyetlen szer. Hiába mondjátok, hogy nem fáj. Honnan 
tudjátok, ha magatok nem próbáltátok? Sok titkot őrzök még, ami 
hasznotokra válhat. Ha kell, megfékezem az áradást... csak adjatok időt, és 
csöpp nyugalmat! Senkinek nem jó, ha lelkét félelem marja, nemdebár? A 
félelem szörnyű. .. szörnyű, iszonytató! 

A Vezér nyájasan közbeszólt. 

— Hazug, senki nem akar megrémiszteni! 

— Akkor hát miért reszketek, akár a nyárfalevél? 

A Vezér feléje nyújtotta karját, ám a Hazug tjedten elhúzódott. 

— Nyugodj meg, drága barátom! Nincs mitől tartanod. Fölösleges félned. 

— Fölösleges? 

— Ahogy mondom. Nyugodj meg, Hazug! Dőlj le a gyékényre, s foglald 
el helyed kényelmesen! 

A Hazug gyanakodva méregette; ám a Vezér csak mosolygott és biztatón 
bólintott. A Hazug egyik kezét a földre támasztotta, s félig letérdelve 
oldalra pillantott. Majd gyanakvón körbekémlelt, s a lándzsáktól 
megrettenve lassan a földre telepedett. Félve összegörbedt, akár a magzat, 
akinél védtelenebb volt, s jobban is reszketett. S ami magzattól szokatlan, 
nyugtalanul kémlelt körbe, minden pillanatban éberen. 

A Vezér az áradó folyót figyelte, melytől éppúgy rettegett, akár a Hazug 
a lándzsák láttán. Szemlátomást összehúzta magát. 

— Nos, Hazug, mint mondottam, nincs mitől tartanod. Beszéljünk szép 
nyugodtan. 

A földről tágra nyílt szempár meredt vissza rá, mely gyanakvón kémlelt 
elő, akár a szikla alatt megbúvó rák. 

— Hunyd be a szemed, és tedd félre minden gondod! Az óvatos szempár 
lassan becsukódott, majd hirtelen kinyílt, azután ismét lecsukódott, ám épp 
csak résnyire szűkült. A Vezér hangjában szelídség csendült. 

— Képzelj magad elé valódi dolgokat! 

A Hazug rémülten feküdt a földön, teste ijedten összerándult. 

— Halál. Méreg. Kínzó vágy. Sötét verem. 

— Ugyan! Kellemes, szelíd, jóleső dolgokra gondolj ! 

A beszökő fénysugár reszketőn vibrált, keskeny nyalábbá nőtt, majd 
semmivé foszlott. A magzat a padlónak fordulva motyogott. 

— Szél fújja arcom. Hűvös szél. 


— Remek! 

— Fehér táblák a víz színén. Fehér gallért viselő hegyek. . . 

— Már megint kezded! Valós dolgokról beszéltem. 

— Fehér emberek. Hús-vér fehér asszonyok, arany- és elefántcsontszínek 
— idegen mindahány — s magához közel enged. Ó, az az idegen női szív, az a 
csodás gyöngédség! 

A Vezért kissé elragadta a képzelet, buja mosolyát lohasztva 
bocsánatkérőn nézett Szépséges Virágra. A lány testét borzongás járta át. 

— Figyelj rám, Hazug! Most, hogy megnyugodtál, nagylelkűségedben 
bízva teszek egy utolsó ajánlatot. Tudjuk, kedves vagy az Isten számára, ám 
dacosságoddal most fölmérgesítetted. Mindannyiunk üdvéért fogadd hát el 
az öröklét kegyes ajándékát! 

A Hazug felüvöltött. 

— Nem! 

— Várj csak egy percet! Be kell látnunk, hálátlan vagy és beteg a lelked. 
Épp ezért, hogy megkönnyítsük dolgod, mi is nagylelkűek leszünk. 
Mindent megkapsz, amit az Isten megkapott. 

— Meg akarsz vesztegetni? 

Ám a Vezér nem figyelt rá. Csak járkált körbe-körbe, s mint tekergő 
kígyóét, a Hazug tekintetét magára vonzotta. 

— Ne feledjük, tán még ez sem lesz elegendő! Azok után, amit nemrég 
hallottam, az Isten oly nagy haragra gerjedt... ám meg kell tennünk, ami 
tőlünk telhető. Ne hidd, hogy kiszáradt testtel többi szolgája közt lesz 
nyughelyed! Ó, nem! Elgördítjük a követ, s a súlyos rönköket. . . 

— Miről beszélsz? 

— Az Isten mellett lesz örök nyughelyed. Készítünk három koporsót, s a 
legbelsőt oly gazdagon díszítjük, ahogy csak kívánod! 

A Hazug feltérdelt, s az ég felé kiáltott. 

— Ostoba vénember! 

— Várj, még nem fejeztem be! Oldaladon nyílást ejtünk, és megtisztítjuk 
bensőd. Agyvelőd az orron át kiemeljük, koponyád illatos gyantával 
töltjük... 

A Vezért egészen elragadta a hév, szavait önnön testén példázta. Kezét a 
Hazug tiltakozón maga elé kapta, s kuvikolt akár egy riadt bagoly. — 
.. lágyékod kivágjuk. . . 

A Herceg lelkesen fölugrott. 

— Ó, igen, úgy van! 


Kuvikolás helyett a Hazug beszédre váltott, egyre fölindultabb hangon. 

— Egy darabka föld, egy csipetnyi birtok... s egy maroknyi balga nép, 
melyet magával sodor az ostobaság árja, csak mert túl oktalan, túl önhitt, s 
túl balgatag, hogy elhiggye, e parány völgynél több a kerek világ. 

— Odaveszünk mind! 

— Vesszen csak, akiben nincs annyi belátás, hogy sziklára másszon az ár 
elől... 

— Könyörögve kérünk! 

— S én, a tőrbe csalt, a kárhozatra ítélt, az egyetlen, akiben van még józan 
ész... 

Előrevetette magát, és megragadta Szépséges Virág lábát. 

— Hát nem érted? Testvéröcséd — mennyi most — tíz? A te kezedben a 
hatalom — a hatalom, az igazi hatalom! Tényleg hozzámennél? Ehhez az 
anyámasszony katonájához. .. ? 

— Eressz el! 

— Hisz szívesebben lenne lány. S a katonák fölött te állsz — te, egy a 
maréknyi kiskirály közül, akik e völgyet uralják — rajtad áll, és téged 
szolgál egy egész hadsereg. . . 

Szépséges Virág levegőért kapkodott. Arcát a kezébe temette. Szemét, 
mintha az lenne az egyetlen, ahova nézhet, a Hazugra szegezte. A Hazug 
tovább folytatta. 

— Tényleg hozzámennél? 

A lány szava elakadt. Karja a szék támláján tétován hátracsúszott. Keze 
elfehéredett. Tekintetét a Hazugról elfordította, majd futó pillantást vetett a 
vigyorgó Hercegre s a teli kehelyre. 

— Tőled függ, és téged szolgál egy egész hadsereg. Bármit megtehetnél, 
nem lenne határ. 

A Vezér közbeszólt. 

— Nagyon Jól tudjuk, mit kell tennünk. 

Ám a Hazug, mintha reményt és kellő bizodalmat látna Szépséges 
Virágban, s tán érezve fölötte némi befolyást, megállt a lány előtt, és úgy 
szólt, akár egy Isten. 

— Annak a férfinak, akié földünkön a legfőbb hatalom, te leszel, különös, 
szépséges hölgy, hitvesi asszonya. Hatalmában állna, hogy végtől végig 
fölégesse e völgyet, míg szépséged előtt be nem hódol minden teremtett 
lélek. 


— Senki nincs a földön — szólt közbe a Vezér —, akiben ilyen ötlet 
fölmerül! Tudtam, hogy őrült az elméd! 

— Nem vagyok őrült. Nincs bennem rossz szándék, sem csalárd gondolat. 

— Nincs benned rossz szándék? Azok után, amit a különös nőkről 
meséltél? — fakadt ki Szépséges Virág. 

A Hazug szélesre tárta a karját. 

— Hát nem látod? Hát senki nem veszi észre? Ezen az ostoba tájon csak 
egy férfi akad, akinek bármely nő ágyasa lehet — ez pedig Nagy Ház, az 
Isten! 

Szépséges Virág lassan fölállt, arcára döbbenet ült. Ám a Hazug 
megfordult, és megvető pillantással sújtott a Vezérre. 

— Legalább te — a bölcsnek hitt ember... micsoda balgaság, hogy nem 
lehet enyém e nő, e szépséges lány, e gyönyörű teremtés — hisz ő 15 akar. . . 

A Hazug fenyegetően meredt a Vezérre. 

— És ha én lennék Nagy Ház? 

A Vezér sötét bőre alól hirtelen kiszökött a vér, s amíg visszaáramlott 
belé, a Hazugtól fölvett pár lépés távolságot. 

— Katonák, öljétek meg! 

A katonák előléptek lándzsáikkal. A Hazugról úgy hullt le a méltóság 
leple, mint vállról a könnyű palást. Mintha félelem és gyűlölet szállta volna 
meg, akár egy Istent, váratlan és képtelen dolgokat cselekedett. Teste úrrá 
lett tartásán. Hirtelen elugrott, oldalra kitért, s megfordult. A katonák célt 
tévesztettek, s mielőtt mozdulatuk végig ért, egyikük elbotlott, s míg a föld 
felé zuhant, a lándzsát a Hazug kikapta kezéből. Szem nem követhette, 
kígyónyelvfürgeséggel mint ejtett metszést a katona nyakán. A másik 
sebten megfordult, még épp időben, hogy észlelje a halálos marást. 
Szívéhez kapott, s a földre csuklott. Tehetetlen teste még el sem érte a föld 
színét, a Hazug máris megfordult, s a Vezérre meredt, aki torka erejéből 
felüvöltött. 

— Nyilazzátok le! 

A dermedt Vezér köré a Hazug lándzsája bűvös köröket írt. A Hazug, 
száját szaporán jártatva, keresztülvágott a teraszon, majd fölugrott a 
korlátra. Épp hátrafordult, amikor feszítetlen húrjaikkal az íjászok sietve 
megjelentek. Elhajította a lándzsát, s ujján a megfeszülő húrral az egyik 
íjász nyomban hanyatt bukott. Míg a Hazug teste e képtelen dolgokat 
művelte, szava a rémülettől pillanatra meg nem állt. Mikor a korlátról 
alávetette magát, szája még akkor 15 Járt. Az áradó vízbe ügyesen alábukott, 


s tán még a víz alatt Is mondta mondandóját; amikor újra fölbukkant, 
hatalmas csapásokkal szelve a habot, a teraszon oly nagy volt a riadalom, 
hogy nem tudhatta senki, szája akkor is Járt-e még. Köréje a vízbe 
nyílhegyek fúródtak, majd tollukkal fölfelé továbbsodródtak. 

A Vezér egészen elfehéredett. Köntösét szorítva egyszerre révedt a 
távolba és mélyedt önmagába. Fél térdre rogyott, s magába roskadt. Arcára 
kiült a végső csüggedés. Kisebbnek, öregebbnek látszott. 

A Herceg 15 megváltozott. Holtakkal, haldoklókkal csöppet sem törődött. 
Arca földerült, s míg nővéréhez beszélt, a lány rá se hederített. 

— Akkor a szemem sem számítana, és nem kéne Istennek lennem, ugye? 

A Vezér a földre borult. 

— Az átkozott! Mar, akár a skorpió. 

A messzi távolban, ahová célzott lövés nem érhetett, a Hazug kimászott a 
vízből, és felkapaszkodott a sziklafal tetejére, mely a pálmafák koronája 
alatt, akár egy keskeny ösvény az árral szembehelyezkedett. A terasz felé 
fordult, diadalmasan hadonászott, s a túlélés törvényénél fogva 
rendületlenül mondogatott. Az íjászok a korlát mellől figyelték, tegezük rég 
megürült. Várták Szépséges Virág parancsát; ám a lány sugárzó arccal, 
égnek emelt kézzel a Hazugot figyelte. 

A Vezér a tisztánlátó bölcsességével a tényekkel számot vetett. 

— A pusztulás éltett. 

A Herceg arcára széles, idétlen vigyor ült. 

— Most már ihatok egy kortyot? 

Szépséges Virág gondolata egészen máshol járt. 

— Mindjárt, kedvesem! 

A lány a korláthoz lépett. 

— Pusztulás. Mindenképp az vár... 

Az íjászok őt figyelték, várták parancsát. A lány arca 15 megváltozott. 
Teltebb lett, kerekebb, és nyugalom ült ki rá. Szeme és haja fényesen 
csillogott. Szája keskeny íve mosolyra görbült. Mintha valami rejtett 
parfüm izgató illata járná át testét, ragyogott, szinte sugárzott. 

Orcájára visszatért a rózsás pír, két felén kis gödröcske támadt. Karját 
szélesre tárta, festett kézfejét a magasba emelte, lelkében világosság derült. 

Mindegy hát — menjünk, és hallgassuk meg legalább! 

Pálma hallgatta a Méhasszonyokat, elismerően mosolygott, hadd 
örüljenek. Betegség nincsen, a méhek, ahogyan kell, hordják a mézet a 
síkságról is, az erdőről 15. A mézben ott a síkság íze, fűszere, aromája. 
Ahogyan kell. A méhek teszik a dolgukat. Mikor kellőképpen élt már a 
mosolyával, elfordult, vitte vissza nem messze a folyó meg a 
szalmakunyhók, a toldalékaik, a sziklagörgetegben kialakított menedékek 
között elterülő sávba. Itt a gyermekek játszótere, merő forróság és por már 
most, pedig lesz még forróbb is, mikor legmagasabbra hág a nap. A 
gyermekekre hatott a hőség, láthatta azonnal, mert két apró fiú már 
korántsem játékból akaszkodott össze, és csak akkor engedte el egymást, 
mikor megpillantották őt meg a mosolyát. Egy harmadik fiú — ezeknél is 
kisebb, úgyszólván csecsemő még — odatotyogott mindkét kezében tojással, 
és felmutatta őket. 

— Ügyes — mondta neki —, ügyes! 

Beleborzolt a hajába, és ment tovább. Ilyenkor esedékes a gyermekek 
déli alvása. Többük nem bírt már magával a folyóparton, három fiú és két 
lány. A lányok a fiúk mellett masíroztak. Egyszerre lengették jobbjukban a 
botot. Kántáltak: 

— Rá, rá, rá! 

Az egyik fiú máris vörös volt és sírt. A másik kettő fejét leszegve túrta a 
port. A két lány fordult, botot lendített, aztán mikor észrevette őt, 
leeresztette, nevetgélve. Félrenéztek, egyik lábfejükkel a másikat vakarták. 
Halkan szólt hozzájuk elhaladóban: 

— Játszhattok máshol 1s, nem? 

Bőven volt hely és bőven volt gyermek — mindenfélét hajigáló, birkózó 
fiúk, babázó, ugráló, pusmogó lányok. Pálma valamennyi csoportot 
részeltette mosolyából, mikor elhaladt mellette. Nekivágott a kaptatónak. 

A délelőtti napsütés felszívta a gőzgombát a Hőforrásról. Éppen csak 
lengedezett a pára az emelkedő tetejében, ahonnét feltör a lobogó víz. 
Lejjebb a sziklateknők, melyek fokozatosan langyosra hűtik a vizet, mielőtt 
a folyó elnyelné, teljesen páramentesek. De ha mégoly kicsivel feljebb jár 
valaki a gyermekek játszóhelyénél, máris üdébbnek érzi a levegőt, mintha 
felülről, a hegyről származna, nem a síkságról. Pálma egyszeriben 
elhatározta, hogy a szokásosnál egyetlen teknővel feljebb fürdik meg. Előre 


örült, hogy hosszan áztathatja magát, mert az egyik válla icipicit ropogott, 
és bízott benne, hogy a hévízben el fog múlni. Följebb hágott tehát 
méltóságteljesen, kecsességén alig csorbított a ropogás. Zizegett a hosszú 
fűszoknyája, csupasz lába ujja hol megfeszült, hol elernyedt a kopott 
sziklán. Önmagának beismerte mindazonáltal, hogy a szíve erősebben 
dobog, mint azelőtt. Félúton fékezett, a teknő vizébe pöckölt, mintha a 
hőfokát ellenőrizné — vagy holt levelet, rovart szedne ki belőle. 
Fölegyenesedett, megfordult, szemlét tartott, mi van alant, mímelte, hogy 
innen szokta, nem magasabbról, a csúcsról, a Hőforrás mellől. 

Dolgoztak a nők az erdőn és a Nők Helyén. Látni nem láthatta őket, de 
hallotta karattyolásukat, időnkénti sikkanó kacagásukat. Az erdő ritkásánál, 
ahol a Hőforrás vize a folyóba ömlik, fiatal lányok, derékig a vízben, hálót 
vetettek. Láthatta, a csökkenő vízfelszín rovátkás, mintha eső verné, ebből 
tudhatta, fennakadt egy raj. Még távolabb a Méhasszonyok dolgoztak a 
szalmakasok között. Sok élelem, dolgozó, kacagó lányok, sok gyermek, két 
csecsemőjét szoptató nő a sziklák között, egy másik mindenórást a nővérei 
segítenek éppen menedékbe, Hőforrás, langyos levegő. . . 

Magában beszélt, mint mostanság egyre gyakrabban. — Túl sok élelem. 
Hús nemigen, de hal, tojás, gyökér, méz, levél és rügy. . . 

Két kézzel kapott a hasához a fűszoknya fölött. Bánatosan mosolyodott 
el. 

— És én többet eszem a kelleténél. 

Hát így vagyunk, gondolta, öregszem. Ez az oka mindennek. Hiába 
akarnék örökre szép maradni. 

Hágott tovább fölfelé a teknők mentén, az agyonkoptatott ösvény fehér 
meg zöld kérgén. Teknőtől teknőig egyre fült a levegő. A nők meg a 
gyerekek zaja csökkent, a csúcson egészen elnyomta a forrás lobogó 
vizének zubogása, loccsanása, fortyogása. Egy lány állt a szikla arasznyi 
laposán a forrás mellett. Karcsú teremtés, fűszoknyája térdig kurtítva. 
Hosszú fekete haja szorosan botocskákra tekerve. Széles, bájtalan arc, de 
rajta a serdülő hamvasság. Kihúzta magát, mikor meglátta a közeledőt. 
Kacagott és oldalt mutatott, ki a síkságra. 

— Ott volt. A hasadék vonalában. 

— Biztos vagy benne, gyermek? Éghet a fű is, ugye, tudod. 

— Tábortűz volt... Pálma. 

A lánynak nehezen jött szájára a név, feszengve szólította még úgy, mint 
felnőtt a felnőttet. Noha Pálma félrefordult, és a síkságot nézte merően. 


Csücsörített. 

— Akkor a síkságnak azon a felén mennek végig, a hegyek alatt — a 
kiszáradt vízmosásnál. A ma esti tábortüzet keresd ott — oda várom. De 
persze meggondolhatják magukat, visszariadhatnak, közbejöhet harc vagy 
akármit. 

A lány kuncogott: 

— Akármi? 

Pálma rámosolygott. 

— Tehát teljes két napig elmaradnak még. Kár bodorítanod a hajad. 

A lány a száját tátotta. Értetlenül bámult. 

— Két nap? 

— Több 15 lehet. — Jól szemügyre vette a lányt. —Bosszús Elefánt az illető? 

— Jaj, dehogy... Pálma. Csak volt Bosszús Elefánt. Most már Bősz 
Oroszlán. 

— Bosszús Elefánt pedig Szorgos Méhből lett tudtommal. Persze akkor 
jóval fiatalabb volt. Te hogyan 15 emlékezhetnél. 

A lány arcszíne megváltozott. Izgett-mozgott, kacarászott. 

— Tudod, milyenek... Pálma! 

— De tudom ám. Senki jobban. Szóval — emlékezzél! 

A lány arca komoly lett és büszke. 

— Már nő vagyok. 

Pálma helyeslően intett, és sarkon fordult. 

— Pálma. . . 

— Mit akarsz még? 

— Az öreg Leopárdember. . . 

— Melyik, gyermek? Három van, végtére. A lány lefelé mutatott. 

— Az ott. 

Pálma lepillantott, meglátta a sziklák közt a kopasz főt, a gacsos vállat, a 
kificamodott tagokat. A lány az ő vállához hajolva magyarázott. 

— Neki nem tudom a neveit. De nem mozdul — jaj, már mióta! És 
ahogyan lélegzik — szerintem most már a miénk. Újra csecsemő. Vagy 
tévedek? 

— Nagyon helyes, hogy szóltál. Intézkedni fogok. Csak így tovább! Tartsd 
nyitva a szemed! 

Pálma hátat fordított és lefelé indult; nem arra, ahol jött, másfelé, a 
Leopárdember Jól látható kopasz fejéhez. A Leopárdemberek Laka ott volt 
mindjárt. Szegény öreg, gondolta, elvergődött, ameddig bírt! Meredek volt 


az öreg fölött a szikla, Pálma óvatosan ereszkedett le, az erőfeszítéstől 
elfintorodva. De fintornak már nyoma sem volt, mikor odaért a sziklának 
dőlő, lábát nyújtóztató alakhoz. Az öreg keze nyughatatlanul matatta az ölét 
fedő kopott, mocskos leopárdirhát. Nyitott szája nyálzott. Kapkodta a 
levegőt. Pálma letérdelt mellé, kezét a homlokára tette. A szemébe nézett, 
ürességbe. Végtelenül édes mosollyal súgta a kifejezéstelen arcnak: 

— Álom? 

Fölpattant, egy menedék szájához sietett és beszólt. 

— Az az ember, az a szegény öreg... hogy hívják? Szilaj Angolna? Ó, 
persze, megvan — Láng 1s volt meg Darázs. Rátok szorul. Most azonnal. 

Fölállt, és átkelt keresztben a teknők lépcsőzetéhez. Gyakorlatiasan 
kiverte a fejéből az öreget. Elégedettség töltötte el a nap e magaslati 
pontján, Jó gondolatok és érzések özöne. Milyen kedves gyermek őrködik 
odafenn, olyan aranyos, olyan buzgó — süt a víz — aztán, túl a fürdőmön — 
két napunk van tisztán legalább — gondoskodom róla, hogy bőséges legyen, 
jó és erős... 

Ismét fennhangon beszélt, ismét bánatosan. 

— Többet iszom a kelleténél. 

Akkor villant belé az, amit a Méhasszonyok, a gyerekek, az őrszem és 
Leopárdember beszorítottak az elméje titkos szegletébe. A balsejtelem. 
Feltámadt, eluralta az elméjét, ezért az édes mosolyából nem engedett. Azt 
gondolta magában: Úgy mosolygok, ahogyan a macska füvet rág betegség 
ellen! 

Álldogált, halogatta a fürdőt, mert netán csalódást okoz és nem csillapítja 
balsejtelmét. Fölfelé meredt, végig a teknők lépcsőzetén, a csúcs forrása 
fölött lebegő gyér párán át a túlnani hegyre, amely a maga gőzét eregetit. 
Hatalmasan emelkedett, imitt-amott gőz tört fel belőle feketeségére 
mázolódó sárga vagy vörös foltokból. Hókoronájából füst szállt a magasba. 
Pálma egyszerre rádöbbent, hogyan pillant le rá a hegy. Mindkét kezét a 
szája elé kapta, de állta a tekintetet; mert állni kell mindenkor annak, aki 
nem csupán Pálma, de Nők Nevezője is; és innentől fogva a hegy 
csupáncsak hegy volt, és ő nem adta ki a balsejtelmét. 

— Vagyok annyira fiatal, hogy még gyermekem születhessen. Talán, ha 
visszajöttek... 

Ide-oda kapkodta a tekintetét, de a közelben nem volt hímnemű — még 
csak ősöreg Leopárdember sem, akitől napon sütkérezésnél több nem telik — 
még csak gyerekember sem, aki eszébe idézhetné a Nők Nevezőjétől 


hallottakat. Hallótávolon belül senki az égvilágon. Pálma leengedte a kezét, 
és nekivágott a meredeknek a fürdőjéhez. 

A sorakozó teknők között hozzávetőleg alkarnyi volt a szintkülönbség. 
Valamennyi túlfolyt, folyamatos vízfüggönyt bocsátva sima kerületén a 
lejjebbikbe. Néhol a függöny vastagabb volt, mintha a talaj hangulata 
ingadozna; a teknők azonban soha ki nem apadtak. Pálma gyönyörködött 
ebben a telítettségben, gazdagságnak tudta, bőségnek, a víz kegyének. Hálát 
táplált a víz iránt, habár személytelenül. Hívogatta a fürdő. Derekához vitte 
a kezét, meglazította a fűszoknyát, a lábához hullatta. De miután a csörgő 
kagylósorokat a sziklára helyezte, nem azonnal lendítette lábát a csillapító 
melegbe. Térdre ereszkedett, hátrasimította hosszú haját, és lenézett egy 
hűvösebb teknőbe. Süttette az arcát a nappal, visszafojtotta a lélegzetét, és 
bámulta a sötétből felúszó arcot. 

— Szép vagyok. 

Leesett egy tincs, fodrozódástól remegett az arc. Pálma hátrasöpörte a 
haját, és ismét lebámult. Hatalmas, sötét szembogarak fekete foltja, ovális, 
takaros arc. Fél kézzel meg 1s tapintotta lágyságát — úgyszintén tapintotta, 
noha nem láthatta, a száj környékén a ránckezdeményeket, a nyak redőit, 
melyeket addig palástoltak a kagylók. 

— Szép vagyok még. Az — más miatt lehet csak. 

Az erdőből, a Nők Helyéről a lányok csivitelése, kacagása érkezett. A 
gyermekek elcsöndesedtek, az árnyékban aludtak. A Nők Nevezője fürgén 
talpra szökkent. Följebb ment három teknővel, a legfelsőbe mártotta lába 
ujját, kísérletképpen. Beszállt, alsó ajkát harapva. Elmerült a víz 
forróságában, bőrén kitört a verejték. Kuporgott, erőt vett magán, hogy 
kivárja, míg a bőre megbékél a fájdalommal, hozzászokik. Végre ellazult, 
hátradőlt, és letette a fejét a kőre, amely épp evégett került oda. Haja 
szétterült; teste lassan felemelkedett, halványbarnaság, zöldesség az áttetsző 
vízben. Lebegett, csupán a feje nyugodott a kövön. Szünet következett, 
időtlenség. 

A menedékből a nő huhogott, mint a bagoly. Pálma fölnyitotta a szemét, 
azon nyomban gondolat körvonalazódott. Hamarosan csecsemő vizsgálata 
hárul rám. Lány lesz szerintem, úgy hordta az anyja. Remélem — ha ez, ha 
az, megtarthatjuk. Hadd ne kelljen. 

Visszatért a balsejtelem, parttalan, mély, megfoghatatlan, akár a víz. 
Felült, a haját hátradörgölte. Hánykolódva pillantott fel a gőzökön át fehér 
fejére, fekete vállára az önnön füstje alól derengő hegynek. Néhanapján, 


futott át az agyán, fölnéz a hegy az égre, mintha mi itt sem lennénk; 
néhanapján pedig lefelé mered a hegy — mintha mi Itt sem lennénk! 

Megrázta a tagjait, hogy felkavarja a vizet. 

, A hegy az hegy! Pálma, férfi módra gondolkodol 

Sebesen bemártotta hát a fejét, 1de-oda vetette, forró vizet csurgatva 
arcáról, hajából. Ujjával arcát dörgölte, önnön testével foglalkozott, de a 
gondolatok szakadatlanul foglalkoztatták az elméjét. Nincsen semmi baj. 
Lehetsz boldog vagy bánatos, lehetsz bármilyen, míg a teendőket 
végiggondolod. De nincs helye balsejtelemnek, amiért van ami van. 

Nekünk akkor 15 fenyegetés. 

Felállt, lejjebb lépett a hűvösebb vízbe, belémerítkezett, majd kiszállt 
szárítkozni a napra. Lehajtotta a fejét, és ujjával a hajába szántott újra meg 
újra. Az érzések, mit van mit tenni, érzések; akkor 15 össze kell simulnia 
minden hajszálnak. Most szenteld magad a fésülködésnek, az arc 
kenegetésének, a köröm formázásának alkalmas kővel. 

— Pálma! Pálma! 

A gyermek az őrhelyről, billeg, szökdel a teknők között, feltartott kezével 
egyensúlyoz, fűszoknyája röpdös. 

— Pálma! Jaj, Pálma! 

Rááll már a szája, gondolta Pálma, minden második szava ez lesz! 
Ránevetett a gyermekre, csókot dobott nekt. 

— Pálma, Pálma, Pálma! Nem vagyok én erdő, vedd észre! 

— Láttam őket! 

— Csak nem jönnek vissza? Ilyen hamar? 

— Dehogy! Úgy van, ahogyan mondtad... Pálma. Pálma, messzebb 
mennek. De milyen messze! Meg sem láthattam volna őket, na de — 
kuncogott — fára másznak! 

Pálma visszanevetett. 

— Mind? Dióért? Vagy vakmerőségből? 

— Csak egyet láttam — nagyon magasan. 

— Madártojás. 

— Gondoltam, jobb, ha szólok neked, Pálma. 

Pálma fél kézzel a haját dobta hátra, a másikkal megpaskolta a lány arcát. 

— Nagyon 1s Jól tetted — erőltette az emlékezőtehetségét —, Cselle. Hiszen 
ezért vagy Itt, ugye? Gyere, segítsd föl a szoknyám. 

— Vajon Bősz Oroszlán volt? Persze nem biztos ilyen messziről. 
Mennyirre élvezkedhet! 

A Nők Nevezője a kagylóit öltötte magára. 

— Jólesik elgondolni, hogy szórakoznak. Merem remélni, nem felejtik el, 
miért indultak! Gyere, fölmegyek veled, körülnézek. Megj elöl! 

A vajúdó asszony ismét huhogott, mint a bagoly. Már nincs sok hátra, 
gondolta Pálma. Remélem... 

Cselle megállt a  Hóforrásnál, fél kezével a szemét árnyékolta. 
Légzésében semmi változás. 

— Ott. Látod azt a nagy fát, Pálma, az egyetlen csupasz ágat a csúcsánál? 
Ahol kiáll a lombból - látod azt az embert? 

— Nem — mondta Pálma. — De ha elmentek odáig, hosszú lesz az útjuk. 
Fölösleges őrködnöd ezentúl. Elég följönnöd napnyugtakor és betájolnod a 
tábortüzüket. 

Cselle odafordult, félénken pillantott rá. 

— Mi történne, ha... jaj. Ha rajtakapnának? 

— Nem kapnak rajta. 

Pálma lepillantott a Leopárdemberek Lakára. Nyitott a teteje, tehát 
szemügyre vehető a magaslatról, a forró víz mellől. Leopárdkoponyák sorai 
tündököltek a napfényben. Pálma elmosolyodott, és a mosolyból hangos 
kacagás lett. Cselle 15 kacagott. Nővérek voltak, egykorúak, míg kacagtak. 

Pálma hallgatott el előbb. 

— Nem kezdünk semmibe persze, míg meg nem születik a gyermek. Sőt — 
míg a gyermek nevet nem kap. 

Cselle komoly lett. 

— Értem én. 

Pálma mosolygott, imádta ezt a komolyságot. A lányhoz hajolt, 
könnyedén szájon csókolta, az kipirult, hátratántorodott, elakadt a lélegzete. 
Pálma sarkon fordult, lefelé indult, szabadon lélegezve a lejtőn, kecsesen 
ringatva testét, karját széttárva. A Leopárdemberek Lakának falai a 
magasba szöktek, eltakarták a tündöklő koponyákat. Ezúttal, gondolta 
Pálma, vigyázni fogok! Alig fogok inni! Hanem mintha a gondolataival a 
levegőből vonta volna elő, szeme előtt kókuszhéj jelent meg tele sötét 
folyadékkal, minden részletében elevenen. Még a szagát i1s érezte, s 
ugyanúgy elpirult, ugyanúgy kapkodott levegő után, mint Cselle az imént. 
Magamban hordozom, gondolta, más vagyok, mint a többiek. Ilyennek 
születtem; és nincs Nőket Nevező, aki belém tekinthetne és megláthatná ezt 
a... 


Az agg Leopárdember nem hevert már a szikla aljában. A gyermekek 
elaludtak. Pálma megállt a szabad térben, amely imént még a 
gyermekhadtól volt népes; kecsesen, kegyesen, édesen mosolygott. 


II 


Az öles fa tetejében meredező csupasz ág csúcsán fészek volt, 
gallyakból. Élelemfoszlányok csüngtek a gallyak közéből — bőr meg prém. 
Maroknyi vörös toll libegett a peremén. A csupasz ágon fölkúszó 
Leopárdember alig volt kevésbé csupasz az ágnál, mindössze a derekán 
viselt egy keskeny csíkot és a lába közében egy szoros bugyrot irhából. A 
többi Leopárdember csoportokba verődve állta körül a fát, bámultak fölfelé 
a lomb között, és nevettek. Valahányszor Bozóttűz visszacsúszott, 
kockáztatva, hogy nyomban nyakát szegi, üvöltve adták át magukat a 
nevetésnek. Egymást támogatták, szemük könnyezett, térdük megbicsaklott. 
De mikor társuk ismét nekiveselkedett, ezúttal lassabban, óvatosabban, 
szinte kígyó módján araszolva, elnémultak, megdermedtek, úgy kémleltek a 
magasba. Elegánsan feszítettek tűzben edzett hegyű dárdájukkal a 
könyökhajlatukban. Némelyik Leopárdember suhanc volt még jóformán, de 
a zöm karcsú, világosbarna fiatalember, látszatra legalábbis. Korukról nem 
sok árulkodott. Az idősebbjét csak a deresedő hajszálairól lehetett 
felismerni. Noha több fegyver, több dísz, több ilyen-olyan holmi volt náluk, 
mint az ágán fölfelé araszoló Bozóttűznél, lényegében mégis ugyanolyan 
csupaszok voltak, mint ő — feszült arcú férfiak, ránctalanok, de sebhelyesek, 
szemük, szemöldökük, hajuk sötét, lábuk sarutlan, porlepett. Szakálluk nem 
több sötétes maszatnál szájuknál, állukon. 

Bozóttűz fölért közvetlenül a fészek alá. Mindkét kezével elengedte az 
ágat, combjával, alsó lábszárával, rüsztjével szorította csak, és hátrahajolt, a 
vörös tollakért nyújtózott. A  Leopárdemberek egy ütemre, fürgén 
testhelyzetet váltottak, a figyelem és a várakozás tanújeleként. 

— O...! 

Bozóttűz elkapta a tollakat, és az övébe gyűrte. A Leopárdemberek 
éljenzésre tátották a szájukat — de helyette vijjogás érkezett az égből, 
karmok, hatalmas csőr, szárnyak, tollak örvénye. Azon nyomban barna 
végtagok és toll tusája támadt az ágcsúcson a fészek alatt, toll röpködött, 
vér folyt. Aztán csönd lett. Bozóttűz eltorzult arccal, két kézzel facsart. 
Élénk színű vér csorrant rá. Vörös kígyók helyévé lett. Kurjantott és 
lehajította a tetemet a lombkoronába. A Leopárdemberek felnevettek, a 
combjukat csapkodták, a fa derekához tódultak. Bozóttűz lefelé szánkázott, 
megfeszítette magát és ordított. Gally, levél, zuzmó hullott előtte. 


Nekilendült, majd két ember magasságra a talajtól lepottyant a társai közé. 
Ifjak és vének körbeállták, sugárzott róluk a tetszés. A fiatalemberek 
megölelték, megcsókolták, a vért nem bánták vagy éppen vettek magukra 
belőle. Nevetés, karattyolás. Bozóttűz kibontakozott és mindenkit felülmúlt 
a karattyolásban. 

— Bíbor toll Bősz Oroszlánnak! 

— Nekem? Drága barátom! 

— Bíbor toll Dürrögő Orrszarvúnak! 

— Legkülönb férfi! 

— Bíbor toll Sújtó Sasnak! 

— Szerelmem! 

Bozóttűz a vére leplében remegett az erőkifejtéstől és az ajzottságtól. 
Miközben szorongatták, csókolták, hátba verték, egyszerre szavát szegte, 
hogy megtapintotta magán az övet, aztán az üres kezére pillantott. A ráncok 
elernyedtek a szája körül, az álla leesett. Tekintetét a fegyvereire, a díszeire 
szegezte, melyek a puszta földön hevertek a fa alatt. Vicsorított. Fölkapta a 
dárdáját, és a fa derekára hajította. 

— Nincs bíbor toll Bozóttűznek! 

Sírva fakadt. 

A többi fiatal férfi azonnal mellette termett énekkel, csillapító szavakkal. 
Bozóttűz szipogott, hüppögött. Bősz Oroszlán átkarolta a nyakát, 
megcsókolta és a kezébe nyomta a vörös tollat. 

— Nézd, Bozóttűz, nesze bíbor toll! 

— Nem, nem! Nem kell! 

— Nesze még egy bíbor toll... 

— És még egy... 

— Nektek szántam. Mikor megláttam őket, kimondtam, lesz toll Bősz 
Oroszlánnak, Dürrögő Orrszarvúnak, Sújtó Sasnak... 

— Bozóttűznek a bíbor bogyót a nyakába. . . 

— Bozóttűznek a bíbor bogyót a bokájára. . . 

— Bíbor tollat Bozóttűznek! 

— Nem tehetem. Most már. Ó, szerintetek mégis? 

— Hajtsd le kicsit a fejed. . . 

— Tényleg? Nem csak a setesuta sírhatnékomért? 

— Mind a hármat elöl, szálegyenesen, úgy lesz a jó. Tessék! 

Bozóttűz rázkódva nevetett a könnyein át. Lehajolt, vörös bogyókat 
akasztott a nyakába, bokaperecet vett vörös bogyóból. Sújtó Sas 


leakasztotta a válláról a háromhúros ívet és pengetni kezdte. 
Bozóttűz tövétől csúcsáig fölégette a sudarat! 
Bozóttűz a napnak vörös tollát kihúzta! 


Bozóttűz a levegőbe szökkent. Száguldott, szökdelt, rohamozott, 
röpködött a kopár talajon a nagy fa alatt. Kitárt karja szárnyként verdesett. 

— Nézzétek! Tudok repülni! 

— Én is tudok repülni! 

— Én is! 

Bozóttűz egy helyben ugrált fel-le, tárt karral. 

— Nézzétek! Szépséges szárnyas vagyok! 

— Szépséges szárnyas! 

— Szépséges szárnyas vagyok! Lássatok! Halljatok! Szeressetek! 
Szépséges szárnyas vagyok! 

Szárnyalva rohamozta a Vének Vénjét. 

— Szépséges Szárnyas? 

A Vének Vénje szigorúan nézett körül. Fölemelte a dárdáját. Dárdák 
méltóságteljes emelgetése folyt jó ideig. Csöndben. A Vének Vénje 
lenézett. Bozóttűz térdre ereszkedett. A Vének Vénje leengedte a dárdáját 
Bozóttűz vállára. 

— Szépséges Szárnyas. 

Szépséges Szárnyas ragyogó arccal kelt fel, a boldogságtól kicsordult a 
könnye, nevetett. Sújtó Sas átkarolta a vállát és megcsókolta. 

A csöndet karattyolás törte meg. A Leopárdemberek egyöntetűen sarkon 
fordultak, és a síkság magas füvére szegezték a tekintetük. Közeledett a 
karattyolás, rezzent a fű, a csimpánzok tértek meg a fájuk árnyékába. 
Felbukkantak a kölykök és visítottak. A vemhes anyák nyomban 
visszahúzódtak a fűbe. A majomkölykök fel-le ugráltak és a fogukat 
villogtatták. A Leopárdemberek oldalt álltak. Profilból mutatkoztak, álluk 
felszegve. A Fő-csimpánz kihúzta magát, fejét, vállát emelve a fűből. 
Acsargott, morgott. A Leopárdemberek nevettek, gúnykiáltásokat hallattak, 
tették, hogy elhajítják a dárdájukat. A Főcsimpánz fel-le ugrált, morgott, 
mellső végtagjával a földet verte. Az ifjak utánozták és nevettek. Csak a 
vének álltak rezzenetlenül, kecsesen tartva a dárdát, türelmes mosolyra 
görbítve a szájukat. A Főcsimpánz abbahagyta a fel-le ugrálást. Hátsó 


lábára állt lassan, idétlenül. Idétlenül hátat fordított. Lassan, idétlenül 
vonszolódott, a magas fű közt fölegyenesedve. Csak mikor már vállig 
takarta a fű, ereszkedett négy lábra és loholt az övéi után látótávolon 
kívülre. 

A csimpánzok távoztával a Leopárdemberek feloldódtak, énekeltek, 
nevettek. A Vének Vénje megvizsgálta, mekkora árnyékot vet a nap ott, 
ahol áll; a lábfeje hosszát alig haladta meg. Nyújtózkodott, és hatalmasat 
ásított. A többi férfi 15 nagy ásítozásba fogott, és a fa derekához húzódott. 
Mindenki egyszerre beszélt, de alig-alig követte a többiek mondókáját. 

Ilyen beszéd értelmét feszegetni Pálma vagy Cselle eleve röstellte volna. 
Az ő női fülüknek nyilvánvalóan haszontalan beszéd. Egy lelkiállapot 
kifejezése, vagyis, ha úgy vesszük, önmagának beszélt vagy énekelt 
valamennyi Leopárdember. A test némajátéka, a torok dala, olyan közlés, 
melynek teljessége is, kezdetlegessége is az elméé, melytől ered. 
Kinyilvánítja a csimpánzok iránti megvetést, a kéjes gondolatot, hogy most 
már alhat, szerethet — szerethet éppolyan fesztelenül, ahogyan alszik. 
Egyikük letette háromhúros ívét, másikuk a kézidobját. Ki-ki megszabadult 
fegyvereitől, a szerteágazó gyökérzetnél halomba hányva hevert mind. Ifjak 
és vének együtt fészkelődtek a gyökerek közében adódó pihenőhelyekre, a 
fatörzsön mintha barna bőr, síkos izom alkotta redő nőtt volna. Ingott 
fölöttük a foltos árnyék. Az ének nyöszörgés, susogás lett: ölelkeztek, 
összesimultak, szeretkeztek. — Becézésben, — bensőséges  együttlétben 
tobzódtak, míg el nem nyomta őket a hőség és a kielégülés. 

De nem mindenki aludt. Egy fiatalember nem vegyült a bőr és az 
összetartozás rakásába. Ha oda kerül a dolog, nem tért volna ki előle 
amúgy. A fa túloldalán is voltak pihenőhelyek, de ő maradt. Inkább üldögélt 
az alvók lábánál. Térdét felhúzta az álla alá, és időnként oldalra 
pillantgatott, szótlanul. Közben a keze szakadatlanul matatott a bokáján. A 
csont fölött vastag bőrkeményedés, alatta oldalt a lábfején hosszú zúzódás. 
Hol a zúzódást simogatta, hol a bőrkeményedést piszkálta; jártatta a szemét 
arcról arcra, végig a szeretkező vagy tátott szájjal, horkolva bóbiskoló 
vadászok során. A fiatalember egyszer a szakálla-bajusza maszatját a 
térdére támasztva behunyta a szemét; de hamarosan felnyitotta ismét, és a 
többiekre sandított. 

Szépséges Szárnyas szorosan ölelte a karjában fekvő ifjút. Szépséges 
Szárnyas álomittasan fölpillantott, meglátta az ifjút a bőrkeményedéssel, és 


elvigyorodott.  Álmatagon kiöltötte a nyelvét. Mellkasát  teleszívta 
levegővel, és énekelni kezdett, igaz, halkan. 

— Csörtető Elefánt Pofára Esett Egy Antilop Előtt! 

Az álmos rakás hullámzott, kuncogott, nevetgélt; igaz, halkan, mint 
elcsépelt viccen. A fiú Szépséges Szárnyas oldalán rávigyorgott a 
bőrkeményedéses fiatalemberre, és közelebb húzódott a kedveséhez. 
Szépséges Szárnyas csukott szemmel, de váltig vigyorogva kiöltötte a 
nyelvét. 

Csörtető Elefánt máshová nézett, és elvette a kezét a bőrkeményedéses 
bokájáról. Nem szólt semmit. A térde fölött meredt a földre szórt 
felszerelésre. Mogorván méregette a dobot, a háromhúros ívet, aztán a fehér 
csontfurulyát nézte a lábánál. Érte nyúlt, fölvette, szájához illesztette. 
Csücsörítette a száját, hogy megfújja, oldalt pillantott a Vének Vénjére, 
aztán lassan leengedte a furulyát. Suttogtak mögötte, nem láthatta, melyik 
vadász. 

— Csörtető Elefánt Pofára Esett Egy Antilop Előtt. . . 

Csörtető Elefánt megszólalt, haladéktalanul. 

— Egy kő miatt volt... meghajolt az ág, megtekeredett a gyökér, de nem 
törött. .. Nézzétek! 

Talpra ugrott, és azon nyomban oldalt billent, kibicsaklott a bokája. A 
rosszullét határán ránehezedett a bőrkeményedéses csontra, és elkezdett fel- 
alá járkálni a Leopárdemberek előtt, idétlenül. A Vének Vénje mellén fekvő 
fiú a hangját pillanatig visszagyerekesítve, kéjesen nyikkanta. . . 

— Csimpánz! 

A Vének Vénje egyszeriben olyan ádáz csattanóst mért az ifjú hátsójára, 
hogy a fiú teli torokból felüvöltött fájdalmában. De neszeztek a 
fiatalemberek is — horkantak, gurguláztak, mellkasok ziháltak, vállak 
rángtak. A csapat másik feléről ís ádáz csattanós és jaj hallatszott; a 
neszezés, a mozgolódás lassacskán elcsitult, időnként friss horkanás, 
gurgulázás tört föl — egyszer pedig leplezetlen röhögés. 

Csimpánz dermedten fogadta új nevét. Pír szökött föl barna bőre alatt, 
elhalványodott, aztán áradt vissza újra. Fokról fokra behajlította a térdét, 
tapogatózott, hogy hová ülhetne, de nem nézett le. Kuporgott. Álla leesett, 
szeme, orra lika kitágult. Az arcán tartós mélyvörösség. 

A nap átbillent a fa fölött lefelé, a lombozat árnyéka visszaosont a fa 
derekához. Csimpánz egy helyben kuporgott és nem aludt. A vörösség 


elhalványodott az arcán, de orcáját nem támasztotta a térdére. Inkább a 
síkságra meredt mogorván. 

A síkságot hegyek vették körül minden oldalról. Halványkékségükön 
imitt-amott fehér foltok. Lejjebb a kékség sötétkékre változott, aztán 
kékesbarnára. Még lejjebb az erdős előhegységek zöldelltek, de Csimpánz 
tekintete átsiklott minden fölött. Csak a balja felől a hegyláncon végigkúszó 
fekete vihar közeledtére figyelt fel, és a furulyáját keresgélte. De hagyta is 
mindjárt és kifejezéstelenül bámulta a viharfelhőt. A messzeségben 
csigaként haladt a hegyeken. Villódzott, káprázott alatta, emiatt húzott 
haladtában a viharfelhő csillogó csiganyomot. Csimpánz követte a lezúduló 
esőjét lomhán mázoló felhőt a látóhatárig; az ő szeme csupa könny volt, 
elmosódott hát a síkság és az előhegység. 

A nap világa befelé nyomult. Egy kósza szellő feléjük talált siklani, 
emiatt mozdította lombozatát az öles fa, felriadt, harsant és elnémult 
megint. A Leopárdemberek is ébredeztek. Ásítoztak, nyújtózkodtak, pihés 
szájukat nyaldosták. Föltápászkodtak, összeszedték ilyen-olyan holmijukat. 
A Vének Vénje ismét nyakára erősítette a kifújt barna tojások füzéreit. 
Csimpánz a furulyáját lökte az övébe. Sújtó Sas egy fogókötélen simított 
végig az ujjával, és a köveket vizsgálta, mintha hevertükben elváltozhattak 
volna, míg ő aludt. Senki nem mosolygott vagy nevetett. 

A Vének Vénje már összekészülődött. Várakozott fintorogva, szemét 1de- 
oda meresztve, míg a többiek erszényeket, vállszütyőket öltöttek, szorosra 
szíjazták magukon az ágyékkötőt. Mikor már mind végzett és várakozott, ő 
még állt egy ideig, a síkságra fülelve. Szájához vitte egyik ujját, és dárdát 
szegezett. Nesztelenül osontak előre ifjú, fiatal, vén Leopárdemberek a 
síkság magas füvében. 

Állatcsordák legelésztek rajta, csüdig vagy térdig fűben. Imitt-amott a 
nyájak közötti térben tüskebokrok, termeszvárosok, hatalmas fák, 
ugyanolyanok, mint amilyennél ők aludtak, de különben sík legelő 
hömpölygött egészen az előhegységek erdeihez. A  Leopárdemberek 
egyetlen sorba rendeződve léptek erre a síkságra az állatok keskeny 
csapásán. Olyan ütemben haladtak, hogy még éppen ne fenyegessen 
semmilyen lényt. Világító Bogár vezette a menetet, lekuporodva, feszülten. 
Mikor olyan helyhez ért, ahol három felől vette őket körbe csorda, a sor egy 
emberként megállt. Még Csimpánz is, aki pedig kissé lemaradt a többiektől. 
A Vének Vénje 1de-oda meregette a szemét, nem csupán azt látta, merre mi 
legel, hanem külön-külön valamennyi állatot, legyen hízott, sovány, vén, 


ifjú, ép, beteg, hím, nőstény. Zebra, vádló, antilop, gazella, orrszarvú — 
mindet látta, tudta, hogyan helyezkedik el a láthatatlan vízmosások tócsát, 
agyagpartfalai között. Látta, tudta, melyik állatot szoríthatnák az 
agyagpartfalhoz vagy ugrathatnák fölébe. Mikor tehát balfelé fordult, vele 
fordult a sor egésze, arccal a közelebbi előhegységhez, emlékezve a 
közbeékelt, kiszáradt vízmosásra. Kényes megfontolást igényelt egy 
embercsoportot ezekbe a társulásokba bevezetni olyan helyig, ahol 
valamelyik állategyed kiszakítható. Csöndben mozdultak egy ütemre a 
Vének Vénjével, tudatos gondolat nélkül célozva, mindazonáltal célozva a 
pontos helyet, amely egyik nyájnak sem közvetlen fenyegetés. A sor és a 
vízmosás között három csorda vált külön — ámbár egymásba ért a széleknél 
—, bivalyok, zebrák, gazellák csordái A Leopárdemberek haladtukban 
mindjobban szűkítették a hibahatárt. Őrködő állatok szegték fel fejüket, és 
meredtek meg egy-egy pillantásra. Avatottság annak a nyomnak a 
kiválasztásához kellett, amely felkelti a vigyázók ámult figyelmét anélkül, 
hogy tudhatnák, melyik csorda fenyegetett — éberek legyenek, de meg ne 
rémüljenek. Ez az éberség egyelőre nemigen volt több, mint enyhe 
fokozódása a szokott rettegésnek. A csordák tehát komótosan legelészve 
megindultak kellemesebb térségek felé, ahol a fenyegetettség alábbhagy 
annyira, hogy elhanyagolható. A zebrák balra kanyarodtak, a bivalyok 
jobbra. A gazellák nem húzván sem ezekhez, sem azokhoz, a vízmosás 
széle felé tartottak. A vadászok egy helyben maradtak. Előttük sok állat — 
állatok, melyek el fognak iramodni, ahogyan a kéz öbléből eliramodik a víz, 
cseppjét hagyva csupán a tenyéren. A vadászok ugyanis legalább tíz lépésre 
álltak egymástól, és ha a sereghajtó állat nem szökken át a vízmosás pereme 
fölött, közéjük ront. Ezért rázogatta finoman jobb keze tenyerében a 
dárdáját mindegyik vadász — ezért kapott minden bal a lecsüngő 
fogókötélhez minden derékon. Rettentő pillanat lesz, mikor a sereghajtó 
állat már csak a vakrémületnek engedelmeskedik. Ha történetesen átvág 
vagy átszökken a vonalon, jön a Jaj, az üvöltés, a fogókötél és a tűzben 
edzett, kő-súlyos hegyű dárda vetésének pillanata; a fogókötél kövei bolygó 
módjára pörögnek a zsinegük végén. Kiverődhet egy szem, pár fog. Törhet 
kar vagy láb, sőt bezúzódhat koponya. Aztán ha tellett ügyességből, 
szerencséből, egy rúgkapáló, eszelős teremtmény vergődik a fűben, és 
halványbarna férfiak gyűrűje zárul köré. 

A Leopárdemberek tehát megtorpantak a fűben és készenlétbe helyezték 
fegyvereiket, miközben tovasziívárogtak az állatok. A mozgás még lassú 


volt, mintha a nyájak szinte statisztikusan észlelnék a veszélyt és tudnák, 
egy-egy állat fenyegetettsége csekély, de valamelyiknek vége. A vadászok 
Ismét nyomulni kezdtek és az állatok kissé felgyorsultak, de óvatosságból, 
nem félelemből. A vadászok haladása akár a jeges vízben a hajótőkéé, 
mikor a fehér táblák félresodródnak, mert hiába nem kapnak közvetlen 
lökést, a víz közegén át a kényszer odébb löki, sőt széthajtja őket. 

A vadászok sebesebben szedték a lábukat. Most rezzenetlen volt mind, 
csak a fűben rejtőző lábuk szaporázta, mintha a figyelő pillantásokkal el 
lehetne hitetni, hogy ők nem is közelednek. És most futni kezdtek a férfiak, 
éppen, mikor a legtöbbet nyerhették a zavarodottak, az óvatlanok rovására, 
a legkevesebbet veszíthették a leplezetlen szándéknyilvánítással. A csordák 
felbődültek, horkantak és tovaözönlöttek, emiatt rengett alattuk a síkság és 
verődött fel por a szikkadt fűből. Vadász-vágta, csorda-vágta, paták 
dübörgése, pánik vinnyogása. .. 

— 01J-oJj-ojj-ojj ! 

Alighanem bekerített, bátortalan gazellák — ártalmatlan, tanácstalan, 
gyámoltalan gazellák, mindössze karcsú lábukra utalva; hangtalan, 
törékeny, összevissza csörtető, egymásba rohanó, embert meghaladó 
magasságba szökkenő gazellák. A zöm nagy ívű hurkokat írva távolodott, a 
talajt csupán azért érintve, hogy nekirugaszkodhasson. A fogókötelek már 
pörgésben, a dárdák vállmagasságban. Az utolsó gazella megbotlott, 
felbukott, a legeslegutolsó magára maradt a vízmosás szakadéka és az 
ordítozó férfiak, keringő kövek közében rekedve. A peremhez menekült, 
majd vissza. Egy dárda fölötte szállt el, és a vízmosásba zuhant. 
Függőlegesen szökkent a magasba, mikor az első dárdát újabb követte. 
Leérkezve oldalt iramodott, ahol egy alak megkésve, idétlenül futott a 
helyére a sorban. Az alak fölemelte a dárdáját, aztán kidőlt a fűbe. A 
gazella nagy ívű hurokban szökkent át a fűbe zuhant alak fölött, aztán 
hurkokat írva távolodott a síkságon. A vadászok félköre és a vízmosás 
közében moccanás sem volt. 

Sújtó Sas a felbukott alakhoz rontott. Egyik öklével a másikat verte, és 
villámokat szórt lefelé. 

— Te, te... Csimpánz! 

Szépséges Szárnyas a vízmosásba bámult. 

— Szépséges Szárnyas most kénytelen alászállni a dárdájáért! 

— Bősz Oroszlán 1s! 

— Világító Bogár 1s! 


A vadászok felsorakoztak a vízmosás peremén.  Énekeltek, 
méltatlankodtak. A Vének Vénje a feltúrt föld omladékára mutatott alattuk 
bő dárdahossznyira. Egyenként leugrottak oda, aztán gázoltak tovább a 
fellazult talajban a tócsák közt sárba ragadt dárdákhoz. Csimpánz lassan 
fölkelt a dárdájára támaszkodva. Alsó ajkát harapta, fintorgott fájdalmában. 
Nem követte a többi vadászt. A vízmosás pereménél araszolt gondterhelten, 
és könnyebb utat keresett lefelé. A nyájak dübörgése időközben morajjá 
tompult, el is halt. Csimpánz annyira keskeny, szédítően meredek ösvényt 
talált csak, hogy megállt és lepillantott a többiekre, mielőtt nekivágott 
volna. A Szitakötő nevű fiú egy tavacskánál kényesen ivott a keze öbléből. 
Szépséges Szárnyas a vért mosta magáról, a többiek meg körbeállták, 
bámulták felhasadt, összekarmolt bőrét. Csimpánz végigmérte a vízmosást, 
de olyan girbegurba volt, hogy alig távolabb egy szögletbe ütközött a 
tekintete. Rászánta magát a szédítő ösvényre, ereszkedni kezdett rajta, 
egyik keze a szikkadt agyagfalat fogta, a másik a dárdával keresett támaszt. 
De az aljától két ember magasságra egyszer csak megszakadt az ösvény. A 
legutóbb erre járó innen lendült alá, és lendületében a hátsó lába 
leomlasztotta az agyag partfalat. Noha tudatosan nem gondolta át, mégis 
tudta Csimpánz, miféle állat haladt erre utoljára, és égnek állt a haja. 
Lebámult a vízmosásba, orra lika kitágult. Észrevett egy mancsnyomot a 
sárban, meg egy vérfoltocskát is, ahol a lény, hogy ihasson, letette prédáját. 
Azonnal megértett mindent. Valamerre a vízmosásban vagy távolabb van 
egy barlang vagy kényelmes fa. A koronájából holtan, félig felfalva csüng 
valami jószág, talán gazella. A gyilkosa meg ott lustálkodik a napon, és 
pukkadásig eltelve nyalogatja a mancsát. Csimpánz arca pergamenszínűre 
vált, majd sötétvörösre. Kapkodta a levegőt. Énekre tátotta a száját, és csak 
csuklás jött. Mély lélegzetet vett, és kizengette: 

— Leopárd! 

A vadászok kapták a fegyverüket, és odafordultak, aztán megdermedtek, 
és meredten néztek föl rá. Csimpánz fél kézzel a morzsálló partfalat 
támasztva lemutatott dárdájával. 

— Leopárd! Evett! 

Szitakötő kuncogott, Sújtó Sas tétován elnevette magát. A vadászok egy 
ütemre, vállvetve mozogtak. Remegett a lábuk. A Vének Vénje előrébb 
lépett, amerre Csimpánz dárdája mutatott. Lekuporodott, előbb a 
mancsnyomot szagolta meg, majd a vért. Egyik kezét felemelte a talajról, 
hogy ujját a vérbe márthassa; belekóstolt. 


Végighordta pillantását a vízmosáson a szegletig, tett még egy kis lépést 
előre, egy apró nyomot vizsgált, melyet csak ő láthatott. Kifejezéstelen 
arccal, de éppoly szaporán lélegzett, mint Csimpánz. Hátrafordult, és 
visszafutott a vadászokhoz. Megragadta az egyik Vénnek mindkét csuklóját 
és az arcába meredt. Egy pillanatra mindkettő némaságba dermedt. A 
pillanat múltával már szorongatták egymást, mellkasuk összesimult és 
nevettek. Szitakötő állt hozzájuk legközelebb. Két ökle közé szorította a 
dárdáját. Álla leesett, foga vacogott. Összepréselte a száját, de csupán 
testébe szorította a vacogást, minden ízében rángatózott. 

A Vének Vénje eleresztette a barátját. Kifejezéstelen lett Ismét az arca. 
Szemével szólította a vadászokat, sorra végigtekintett valamennyin. Mintha 
csak egymáshoz kötözte volna mindet. Sarkon fordult, és nesztelenül 
elindult a vízmosásban a sáros pocsolyákon át, és a csapat vele tartott. A 
fiatal vadászok az oldalán, az ifjak és a többi vén a háta mögött. Mind 
görnyedezve, dárdájuk készenlétben. Úgy hasonlított egyik a másikára, 
mint akiknek közös az arca 1s, büszke, félelmes, boldog arc. 

Csimpánz kizengette hangját a partfalon, elkeseredése adott a szájába 
kellő szót: 

— Várjatok! 

Méregette, mennyire van a vízmosás alja, fogvicsorgatva elengedte a 
partfalat, hogy leugorjék. De míg a térdét hajlította, felfigyelt a levegő 
elváltozására, halvány neszre, amely új volt, azonosíthatatlan. Így nem 
száguldhat állatcsorda — és hangosodott a vízmosásban feljebb, hangosodott 
és közeledett —, és Csimpánz a szögletre meredt, és a vadászok 15 megálltak, 
félelem és büszkeség között ingadozva a szemüket meregették. 
Visszakoztak, elhagyták a büszkeséget, az örömöt, nem úgy félelmüket, 
tétovaságukat, tanácstalanul izegtek-mozogtak, szorongatták egymást. A 
hang fülsiketítő bőgéssé erősödött. Tomboló lény, göröngyök, gallyak, 
csapdába esett állatok, görgő kövek, agyagos víz és tajték egyvelege csapott 
ki a vízmosás szöglete mögül, mintha irdatlan mancsával. Duzzadt és 
bőgött, embermagasság fölé nőtt. Elragadta a vadászokat, magába 
szippantott, fejre állított, örvényben keringetett vént és ifjat, elmosott 
fegyvert és erőt. Kongó főket vágott kövekhez, arcokat lökött sárba, mint a 
szalmaszálat tekerte ki a tagokat. Lelketlen volt, ellenállhatatlan, 
lebírhatatlan. Aztán elvonult a szökőár első hulláma, a bőgés gigantikus 
zúdulás zajává szelídült. Kisimult a víz, fölszökött oldalt a vízmosás 
morzsálló falán, benyelte a potyogó göröngyöt, aztán összecsapódott 


középen és hömpölygött tovább, színe mint az ázott földé, a tajtéka sárga. 
Bősz Oroszlán hátsójával fölfelé sodródott, csupán farpofái rángása hírlelte, 
micsoda erőfeszítéssel törekszik függőleges helyzetbe. A Vének Vénje a 
partfal sarába markolt, és sötét vizet köhögött föl. Egy újabb földomlás 
ismét leterítette. A víz térdmagasságúra apadt. Szépséges Szárnyas lábra 
állt, és visszahőkölt a mellette tekergőző zöld kígyótól. Szitakötő 
csukladozva, bömbölve fölült. A Vének Vénje ismét előbukkant lejjebb a 
vízmosásban. Kifejezéstelenül, de most a sár fedte el teljesen az arcát. 
Aztán az áradat megállt, imitt-amott keringett még, de csak bokáig ért. 
Leopárdemberek tocsogása, sárdagasztása hallott, meg a hulló göröngyök 
plop! plop! —ja. 

A partfal harmadánál Csimpánz magában kuporgott. Tátott szájjal bámult 
lefelé, sorra véve a vadászokat. Szótlanul keresték egymást. Csimpánzból 
kitört a vihogás. A térdét csapkodta, emiatt kis híján lezuhant. Hátravetette 
a fejét, végigpatakzott az arcán a könny. Sikoltozva nevetett, és mikor nem 
bírta tovább szusszal, vajúdó nő módjára huhogott. A vadászok ádázul 
néztek föl rá a sáron, a mocskos hajukon keresztül. Levegőt vett, és 
kizengette: 

— Halemberek vagyunk! Rá, rá, rá! 

Szépséges Szárnyas leszaggatott a fejéről egy piszkos tollat, és maga elé 
tartotta. 

— Hogyan repülhet most már Szépséges Szárnyas? 

Sírva fakadt, a könny világosbarna barázdákat szántott az arcán. Sújtó 
Sas felkapott egy marék sarat és elhajította. Máris nagyban hajigáltak, 
ordítoztak. Egy göröngy, amiben kő is volt, a vállán találta Csimpánzt. 
Csimpánz nem nevetett tovább, és a partfal után kapott ismét. Teli torokból 
zengette ki: 

— Csörtető Elefánt Aki Pofára Esett Egy Antilop Előtt leopárdmódra 
ugorna, csak megtekeredett a gyökér, meghajolt az ág... 

— Te... Csimpánz! 

Sújtó Sas az övénél matatott. Elővette a fogókötelet és lengetni kezdte, 
suhi-suhi. Bősz Oroszlán kézzel-lábbal kapaszkodott fölfelé a partfalon, 
haladt valamicskét, aztán visszaszánkázott megint göröngyök záporában. A 
fogókötelekből kövek röpültek a partfal homlokzatára, süvítésük mint az 
ütés csapta meg Csimpánz bőrét. Dühösen, sebesen kaptatott a partfal 
tetejébe, hónaljközében láthatta, hogy a horda követi. Haragosan, idétlenül 
rohant a fű közé, és dárda-hajítótávolon túlig meg sem állt. Visszafordult, 


hátranézett, de a vadászok már másztak elő a partfal pereménél, hát futott 
tovább, aztán megállt, és ismét visszafordult. Mind ott volt egy csapatban. 
Kántáltak neki és egymásnak, mutogattak. Látta, hogy Világító Bogár az 
öklét rázza. Szépséges Szárnyas a kezébe temette az arcát, Sújtó Sas 
átkarolta a vállát. Csimpánz széttárta a karját, fejét oldalt vetve igyekezett 
közölni ilyen távolságból is az érzelmek zűrzavarát, amely kifog a 
szavakon. 

Bősz Oroszlán tette, hogy dárdát hajít. 

— Takarodj! 

Dürrögő Orrszarvú az arcára tapasztotta a kezét, és azon keresztül 
énekelte: 

— Megutáltunk! 

Szépséges Szárnyas énekre emelte a fejét a keze közül, mintha a szíve 
szakadna meg mindjárt: 

— Szépséges Szárnyas repülni akart! 

Sújtó Sas megcsókolta. Az egyik vadász — Csimpánz nem láthatta, 
melyikük — tölcsért formált a kezéből az arca előtt. 

— Menj a Csimpánzokhoz! 

Ordító nevetés csapott föl. Nem volt benne jóindulat. Csimpánz 
acsarogva lengette dárdáját a csapat felé, aztán leengedte. Elfordultak tőle, 
megindultak a vízmosás pereme mentén a vadászterület belseje felé. A 
hátukat mutatták neki. Utánuk eredt, de mintha tudnák, mit akar, 
összemosódó arcként néztek vissza rá és sipító hang szegezte egy helybe. 

— Verekedj meg a Főcsimpánzzal! 

Újra nevetés ért a füléhez; ilyen távolból is láthatta, hogy az egyik 
siheder a Főcsimpánz merev, idétlen járását adja. A csoport lassan-lassan 
pár sötét hajcsomóvá kisebbedett, aztán elvesztette a szem. 

Csimpánz mindvégig földbe gyökerezve bámult, szájtátva, olykor-olykor 
pislogva. A vadászokat jó ideje szem elől veszítette már, mikor 
megmozdult. Belevágta a dárdáját a talajba, majd kirántotta. Pár lépést 
rohant, megtántorodott. Lassan letérdelt, a bokáját tapogatta, de nem nézte 
meg. Csak a vadászok hült helyét nézte. Előredőlt, a fejét fogva. Homlokát 
a talajhoz nyomta. Sírva fakadt. Ordított. Hintáztatta magát ide-oda, fel-le a 
döngölt füvön, és mikor végleg kisírta magát, lábát terpesztve elterült a 
zúzott szárakon. 

Madarak árnya és rikoltozása keltette fel nagy sokára. Fészkükre térőben 
tárgyalták ki a napi ügyeket. Csimpánz számára mondandójuk egyértelmű 


volt és sürgető. Lendületből föltérdelt, és a napnyugta vörös kuszaságára 
meredt. Talpra szökkent, megpördült, mintha leopárd ólálkodhatna mögötte 
— pördült megint és megtántorodott. A melengető levegőn libabőrös lett 
tetőtől talpig. Összeszorította a fogát, vicsorított — a pillanatnyi ernyedésben 
vacogtak a fogai. Futni kezdett a vadászok csapata után, de megállt, és 
körbefutott. Ismét megállt és szorosan maga köré fonta a karját. Könnyek 
hajszolták egymást lefelé az arcán, de pisszenést sem hallatott. Talány vette 
körül és hatotta át, de nem volt rá szava, nem viszonyíthatta semmihez, 
sosem szembesült még talánnyal. Nem beteg, nem öreg; de magára maradt. 

A naplementével átellenben fehér váll emelkedett a hegyek fölébe. 
Ahogyan a rendje, a Nők Helyénél, messze. Csimpánz tudta róla, hogy 
viselősen gömbölyödik, nem tetézte hát a félelmét. Nem fenyegetett, nem 
hívogatott, higgadtan feledkezett a maga dolgába, és hagyta vadászni a 
férfiakat. De Csimpánz a módosuló fényben körbetekintve mégsem lelt 
nyugtot, mert az emelkedéssel egyidejüleg fölerősödött az állatok 
neszezése. Őket is hagyják vadászni. Csimpánz idétlen ügetésre fogta a fű 
között. Mint akin ösztön lett úrrá, vaktában igyekezett számára ismerős 
magaslathoz — az opálos fényben arra, ahol a vízmosás nagy vízgyűjtővé 
öblösödik a szikláknál az előhegység aljában. Fogókötele kövei a csípőjén 
puffantak, a dárdát úgy markolta, mintha csuklója lenne egy Jó barátnak. Az 
Égi Asszony magasabbra emelkedett, szabadon lebegett. A messzi síkság 
felől leterített zebrát hallott bőgni, erre megtántorodott. Az Égi Asszony a 
fényárjába vonta, és semmibe vette. Dülöngélve megállt és letérdepelt a 
fűbe. Szája tágabbra nyílt, verejtéke patakokban ömlött. Maradt egy 
helyben, jó ideig nem hallott semmit, csak a szívét. A talajra bukott, arca 
kifordult oldalra, lélegzete kis porfelhőket kavart. Fektében látta, ahogyan a 
vörösség seprőjét ís elhordja a hegyekről a távozó nap. Kék és zöld 
szivárgott a talajba. Hiénák és vérebek portyáztak. Hallotta 15 őket, látta 1s. 
Mindenfelé szemek, hideg tűz szikrái. Fölkelt, továbbindult. Már nem 
futott, hanem iramodott, meg-megállt, kémlelt, fülelt. Lejtett a talaj a 
vízgyűjtőhöz, és mikor a közelébe ért, hirtelen lökdösődés, bukdácsolás, 
prüszkölés, paták csattogása-döreje támadt, az addig ott ivó állatok 
menekültek. Csimpánz reszketett és vicsorított. 

Pedig biztonságban volt, csakhogy ő erről mit sem tudhatott. 
Fenyegetését hordozta egész sor halványbarna lénynek, akik messzire 
sújtanak; a kevéssé vagy egyáltalán nem gondolkodókra kellőképp hatott a 
puszta felbukkanása, így hát biztonságban lopakodhatott előre, föl a sziklák, 


fák árnyékába, majd hamarosan egy magas agyagpartfaléba. Nem 
függőleges meredély volt, és ő fölküzdötte magát görcsén-hasadékán; hol 
méltatlankodó madarak rikoltoztak, verdesték szárnyukat a betolakodóra, 
hol belátták az egyenlőtlenséget, és fészkükről kilódulva lomhán csaptak fel 
a fénybe. 


III 


A település teljesen éber volt, akárcsak az állatok a síkságon. Nem 
pusztán azért, mert a gyermekek kialudták magukat a nap derekán és nem 
hagytak fel a játékkal napnyugtakor sem, hiszen így szokták. Sokkal 
inkább, mert Pálma tudta, így az asszonyok 1s tudták, milyen alakú lesz az 
Ég Asszonya, mikor felkel. Nekik később kel, mint a Leopárdembereknek, 
mert a Hőforrást árnyékolja a hegy. Az asszonyok tehát kék homályban 
Jöttek-mentek egy ideig. Nemigen váltottak szót, pedig csoportokba 
verődtek. Egyszer-egyszer nevetés harsant a félhomályban. A viselős 
asszony rendszeresebben, féktelenebbül huhogott menedékében. 

Pálma ismét a legfelső teknőnél állt, ahol forrt a víz és gőz lebegett. A 
hegy sötét vonalán nézett egy szakaszt, az esti égbolt mélyülő kékjének 
hátterén. Alant a folyóparton az asszonyok egymás derekát, nyakát ölelték 
vagy csoportokban várakoztak, melyekből egyszer-egyszer kacagás, 
kuncogás harsant, de Pálma elengedte a füle mellett. Tűz lobogott fényesen 
az egyik menedéknél, ahol az asszony vajúdott, de Pálma nem vett róla 
tudomást, sem az asszony huhogásáról. Állt a testhosszánál nem 
messzebbre a lobogó víztől. Ökölbe szorított kézzel fohászkodott a sötét 
körvonalhoz. 

Gyermekek ordítása harsant a folyótól. Eljutottak abba az állapotba, 
mikor fel sem fogják már, mennyire fáradtak. Verekedtek és bőgtek. Pálma 
hallotta, amint az asszonyok odamennek és csitítgatják őket. Valahol egy 
csecsemő vinnyogott, valamelyik mamlasz fiú kisírta a szemét. Az 
asszonyoktól kacagás helyett egyszer csak ellentmondást nem tűrő szavak 
érkeztek. Pálma hallotta, amint hessegetik a gyermekeket, összeterelik a 
sziklákhoz, a gyermekek pedig lecsendesednek, időnként meg-megsuhintva 
a puszta kimerültségtől. Elhalt minden emberi nesz, az ütemes huhogást 
leszámítva. Tucatnyi kunyhóban vagy toldalékban vagy menedékben a 
gyermekek lelkére kötötték, hogy most, éjek éjjelén tilos előjönniük 
napkeltéig, mert lábra kapnak az álmok. Pálma fohászkodott a hegyhez, és 
zihált a száját nagyra tátva. 

Változott valami az égen; icipicivel a sötét körvonal fölött a várt helyen 
világosodott az ég kékje. Pálma figyelte, míg a víz el nem homályosított 
mindent a szeme párján, akkor a sarkán hintázva, hunyorgással tisztogatta. 
A fele síkság és a körülvevő hegyek opálos fényben fürödtek, amely egyre 


közeledett a folyóhoz és a településhez. Az asszonyok visszaszállingóztak a 
szabadba otthonaikból. Pálma látta, hogy szikrák, csillogó hurkok kelnek, 
míg a fény keresztezi a folyót, sebesen, akár a hálóval gázoló lányok. A 
fény elérte az innenső partot. A Nők Helyét övező fákon sápadt 
kagylólombozat, elefántcsontgally nőtt. Az alant álló asszonyok az 
árnyékukra vártak. Pálma megfordult és fölfelé meredt. Pici szemcse 
fehérség emelkedett a hegy pereme fölé, fehér váll íve. Pálma a magasba 
nyújtotta a kezét és kiáltott, újra meg újra. Fehérség zúdult rá, a kagylók 
döbbenetesen fehérlettek barna bőrén, szeme úgy szikrázott, mint a jég. Az 
alant álló asszonyok arcára sápadt fény vetült. Az Égi Asszony 
elrugaszkodott a hegyről. 

Pálma leengedte a kezét az oldalára. A hold a lobogó vízbe esve táncra 
perdült, szétbomlott, újra összeállt, újra szétbomlott, mintha hűvös lenne a 
víz, akár a folyóé. Az asszonyok kacagtak és karattyoltak. Pálma éles, már- 
már hisztérikus kuncogást hallott, kis sikkanást, vinnyogást és további 
kuncogásokat. Magában azt gondolta — azt hiszik, el van rendezve minden! 
Kezdhetik nyalogatni a szájukat. . . 

Nyomban ott volt megint a kényszer. Tisztábban látta a vízben táncoló 
fénynél a kupát tele sötét, ellenállhatatlan itallal. Érezte a szagát, és elakadt 
a lélegzete. Ott volt, sehol és mindenhol, kéznél; túl rajta meg sötétség. 
Pálma összeszorította szemét, száját, öklét. Reszketett. A vajúdó nő ismét 
huhogott. 

Mire ismét kinyitotta a szemét Pálma, már nem reszketett, a kupa ital a 
szagával együtt elvándorolt máshová. Pálma az Ég Asszonyára meredt, és 
egyfajta vigasztalan bizonyosság zúdult rá, mintha hideg szél. 
Megnedvesítette az ajkát, és magához beszélt, mint mindig, mikor 
megcsapta a hideg szél. 

— Az Égi Asszony csupáncsak Égi Asszony. Ennyi az egész. Másnak csak 
a fiatal gondolhatja — csak a férfi gondolhatja. . . 

Megfordult. A fény elérte a Leopárdemberek Lakát alant, és némelyik 
leopárdkoponya fényben tündökölt. Csak az elülső sort láthatta, de tudta, 
hol hever a többi, a régebbi koponyák sárgulóban, enyészőben, a leghátsók 
kettős sor foggá, agyarrá csökevényesedve. Hirtelen, mintha csak a 
rázúduló hideg szél művelt volna valamit a szemével, a Lakot olyannak 
látta, amilyen valójában, a lenézés, a tréfa, az óvatosság torzítása nélkül. 
Teknő ez is, mint az összes többi, csak víz nincsen benne. A teknő nőttön- 
nőtt, ahogyan a teknők szoktak, a víz rétegről rétegre hordta peremére a 


sárgás-fehér köszerűü anyagot; aztán a föld valamilyen kényszere — 
meglehet, a víz hűlése — tette, hogy a víz kijáratot vájt magának — amott a 
keskeny ajtót, melyet leopárdirha függönye véd. S ezzel korántsem 
fejeződött be minden, mert a teknő belső végénél alakult már egy másik, de 
félbemaradt, mikor az összes víz elpártolt a helytől a feljebb fekvő 
teknőkhöz. Pálma olyan tisztán látott, olyan megfellebbezhetetlenül, mintha 
álmából riadva csupán a valóságos szalmát lelné az orcája alatt. 

Az asszony huhogott. Pálma kecses pózt öltött, mosolyt. Lelibegett a 
lobogó víztől. Feltartott keze egyensúlyozta, az alászállás kavarta szellő 
lebbentette hosszú haját a lapályra érkeztében. Az asszonyok odafutottak 
hozzá. 

— Pálma! Pálma! Mikor kezdjük? 

Kecsesen haladt el közöttük a Nők Helyéhez, rá-rá mosolyogva egyik- 
másik lányra. 

— Névadáskor. 

A lányok heves szóáradatban törtek ki, de ő elengedte a füle mellett. Az 
idősebb asszonyok nem szóltak semmit, csak néztek utána, amint a fákhoz 
vonul és közibük lép. Megérkezett az irhafüggönyökhöz, melyek úgy teli 
vannak varrva kagylóval, hogy ha csak megpillantja, mély meghajlással 
hátrál a férfi. Pálma fellibbentette a függönyt és bement. Sötét hely, fáktól 
körülvéve, mégis kellő fényt kap oldalról, a holdsütötte víz felől. Két 
asszony állt a folyónál, a part hátterén rajzolódott ki alakjuk, amint a 
közöttük elhelyezkedő furcsa alkotmánynál buzgólkodnak. Tartalmának 
párájától volt sűrű a levegő. Duzzadt hasú állatbőr erős ágak alkotta 
háromlábú állványon. A nők kavargatták és közben halkan dúdoltak. Mikor 
meglátták őt, hátráltak. Ő a közelébe lépett, lehajolt és beleszagolt, ezért a 
pára torkon ragadta, ismét rátört a remegés. A Főzőasszony botot nyújtott 
felé. 

— Kész. 

Pálma torokhangon mormolt a párába. 

— Várunk. 

A Méhasszony fölpillantott. 

— Várunk? Meddig? 

Megint torokhang, száguldó szív, körös-körül sötétség. 

— Míg név nincs. 

Az asszonyok összenéztek, de nem szóltak semmit. Visszafognám 
magam, mondta a fejében. Megragadok bármit? És vajon én — bárcsak 


lennének — inkább — nekem kell! Jaj, nekem kell! 

Megkavarta a folyadékot a bottal, oldalra szedte a buborékot, a habot, 
sóvárgott a sötét főzetre, a főzetre, amely olyannyira hasonlít a sötétre túl a 
héjon. A Méhasszony csuklott, aztán kaccant egyet. Pálma fölpillantott rá. 

— Kóstold meg, Pálma. Meg kell kóstold! 

A Főzőasszony lenyúlt, telemert egy kókuszhéjat a párálló főzettel, és 
odanyújtotta. 

— Kóstold meg. 

Végtére nekem kell, gondolta. Kötelességem. Vitathatatlan. Még ha nincs 
15 nevezés, meg kell kóstolnom, hogy biztosan. . . 

Szájához emelte a héjat, és elegánsan belekortyolt. Egy csapásra 
vitathatatlanná vált a szükség, jelenvalóvá, sőt jótékonnyá. 

— Jó. 

A két asszony együtt kacagott vele. Mindkettőnél héj. 

— Jó 15 ám! Nagyon Jó! 

Emelte a fejét, vele a héjat: fenékig ürítette. Eltelt melegséggel, halk 
örömmel. Nagy kiáltást hallott a menedékből, és egyszerre belé villant, 
hogy noha az Égi Asszony csupán az Égi Asszony, ez nem számít, és lesz 
névadás, bizony lesz névadás, utána meg éjjeli mulatság. Alig halt el a 
kiáltás, már indult a függönyhöz, tudva, a születés kiáltása volt és nem lesz 
semmi baj. Elsietett a fáktól, megint figyelték a nők, de ezúttal nem szóltak 
semmit. Szaporázta a menedékhez, fejét horgasztva belépett. Az asszony 
hanyatt feküdt, beesett csatakos arcán csak a tűz fénye rebbent. Oldalt egy 
segítő az asszony homlokát törölgette, túlfelől a másik az átharapott, 
megcsomózott zsinórral foglalatoskodott, meg a gyermekkel. Hallotta 
belépni a Nevezőt, odafordult, és felé nyújtotta. Pálma elvette a kicsit, lány 
volt, megfordította, a lábánál fogva felemelte, paskolt, szemlélt, számolt. 
Fél térdre ereszkedve az ölébe fektette. A gyermeknek vergődött minden 
porcikája, és nyávogó hangokat hallatott. A segítő asszony fadarabot 
nyújtott Pálma felé. Ő a tűzbe mártogatta, míg lángra nem kapott, a lángot 
1de-oda mozgatta a sötét, semmibe néző szemek előtt, míg nem látta, hogy 
követni próbálják. A botot a tűzbe dobta, és magához szorította a 
csecsemőt. A melle lüktetett, sajgott. Kacagva simította orcáját a pihés 
fejecskéhez. Kisujjára kéz kulcsolódott, keményen szorította. Kacagott 
ismét, egyenesen az anya arcába. 

— Megvan a neve! Hallod, Szellőrózsa? A lányodnak van neve! Ő Kicsi 
Pálma! 


Lehajolt, az anya karjába tette a gyermeket, az nyújtózott érte. 
Szellőrózsa nedves szájától telt egy mosoly. A Nők Nevezője guggolva 
hátrált ki, fejét horgasztva a bőrök függönye alatt. Oda tódult a női sokaság. 
Szótlanul, de várakozásteljesen. 

— Kicsi Pálma! — kiáltotta, ráébredve, miképpen választotta a név a 
gyermeket. — Ő Kicsi Pálma! 

Ezután már csak kacagás, ének következett. Néhány nő a folyóparti 
helyhez sietett, mások a forró teknőkhöz tartottak, megint mások az anya és 
az újszülött köré tódultak. 

Pálma lélekszakadva szedte a lábát vissza a Nők Helyéhez, ahol az ital 
párállott a boldog sötét előtt. Sajgott a melle, kacagott tőle. Fennhangon 
mondta: 

— Nem vagyok még öreg ahhoz, hogy újra gyermeket szüljek. 


ÍV 


A holdfényben fürdő vadászterületen nagyban zajlott az állatok dolga. Az 
erdős előhegységekben azonban nemigen akadt dolog, a csupasz 
partfalakon egyáltalán nem. Lármásan zajlott az élet a facsúcsokon a 
madarak meg a majmok között. A partfalak azonban élettelennek tetszettek, 
mert a madarak vagy visszatértek a fészkükre, vagy kilebbentek a levegőbe 
a síkságon át, elvegyülni a madárközösségekben a vízgyűjtőknél. Egy 
helyütt látszott csak élet — két szikra mutatkozott időnként, ha Csimpánz 
úgy mozdította a fejét. Magas párkányon kuporgott, ahol csak madár érhette 
utol, de nem is kereste. Dárdája a sziklának támasztva a jobbján, 
csontfurulyája pedig úgy hevert a párkányon a dárda mellett, mintha nem 
jelentene számára többet közönséges botnál. Minduntalan a bokáját matatta 
nézelődés közben. Továbbra sem volt tudatában, hogy talányt kell 
megoldania. Haragot, bánatot érzett csupán. Az ösztön azt diktálta, hogy 
evéssel orvosolja. Eleinte tehát kuporogva majszolta a nőktől kapott halat. 
Ám ez nem rendes étel, csak ennivaló a nyomorúságban. Önmagában 
tanúbizonyság, hogy evője férfiként valamiben kudarcot vallott. Csak 
tetézte addigi megaláztatását. Nem ért vele semmit, fel 15 hagyott a 
próbálkozással, hogy egyék, ezért újra rátört a tanácstalanság. A vadászok 
csapata egyszerre vonzotta és taszította. Fennhangon kiabálta: 

— Halemberek! Kerítsenek hálójukba a lányok? — Mert a harag annyival 
elviselhetőbb a megaláztatásnál, elidőzött ennél, gúnyosan nevetett le a 
síkságra. Azok, súgta neki elméje férfi módra, nyilván felnevelték már a 
tűzvirágot, vadászok nyakláncával körülaggatták. Elméjébe a kép élessége 
újra visszahozta a bánat hullámát. Nyögött, csavargatta a tagjait, mintha 
testi fájdalom lenne a bánat. Mégsem bírt másra gondolni; elméje onnantól, 
hogy ebbe az irányba fordult, képtelen volt másfelé kanyarodni. Sorra vette 
a tüzet, a feldarabolt, pirított húst, a nevetést, az éneket. Látta Bősz 
Oroszlánt, amint kis dobját püföli, Sújtó Sast, amint a háromhúrosán 
kalimpál. Látta Csimpánzot 1s, amint vígan fújja csontfurulyáját. Ettől, az 
ottani és mégis itteni Csimpánz, az amott tetsző, emitt nem tetsző 
elegyülésétől a fájdalom nagy kínná fokozódott, ezért hangosan feljajdult, 
mire egy közelben fészkelő madár szárnycsapdosva rikoltott. Látta őket 
énekelni, hallotta őket énekelni. 

Vadászni indulunk, vadászni indulunk! 


Az ottani Csimpánz balra fordította a fejét és a síkság messzeségét 
kémlelte, az erdőt, az előhegység lankáit, tűz szikrájáért, füst foszlányáért. 
Felkapta a furulyáját, szájához emelte, aztán mégis ledobta. Az Égi 
Asszony alatti teljes világ elmosódott a szeme vizében. Hallotta a Vének 
Vénjét énekelni mély, boldog hangján Csimpánz furulyálásától kísérve. 
Mind énekeltek, tapsoltak, bömbölték az Égi Asszony énekét 
diadalmasan... 


Nem vagy fenséges, haragos, 
Nem nyögsz hanyatt heverve, 
Fehér farú, hatalmas hasú égi asszony, 
Ne illess te! 
Majd újra azt énekelték. . . 
Vadászni indulunk! Vadászni indulunk! Rá! Rá! Rá! 


Azzal jóllakottan fordultak be aludni, vagy egymáshoz. Szitakötő, aki 
nemrég még csak fiú volt — Érett Alma — Szépséges Szárnyas és Csörtető 
Elefánt Aki Pofára Esett Egy Antilop Előtt — a Vének Vénjének higgadt 
tekintélye — a másik két vén, akik öröktől fogva elválaszthatatlanok. . . 

Csimpánz, az Itteni, nyögött, és Ismét végigcsorgott a könny az arcán. 
Csimpánz, az ottani, a kezét nyújtotta Szitakötőnek, aki visszamosolygott; 
Bősz Oroszlán azonban megragadta a fiút a bokájánál. Szépséges Szárnyas 
idétlenül föltápászkodott, úgy Járt, mint a Főcsimpánz, és a Vének Vénje 
nevetett. Csimpánz az öklével dobolt a térdén. Hirtelen viharfelhő 
szakadását vélte a fejében, heves orkánt, tűz villámát. Kiénekelte a bensője 
fájdalmát: 

— Én vagyok a Leopárd Aki Odacsapott Vízmancsával! 

Ő volt Minden Leopárdok Leopárdja, hatalmas, ruganyos. Holdfényből, 
tűzből való. Léptetett az erdőn át, farka kígyózott, foga vicsorgott, szeme 
villogott. Feléjük tartott a sötétből, és ők üvöltöttek félelmükben. Térdre 
borultak a kegyelmét könyörögve, de látták, hiábavaló, és futásnak eredtek. 
Szitakötő szánnivalóan térdepelt tovább, a rémület odaszegezte. Fiú lett 
újra, zsenge, törékeny, ijedős. Minden Leopárdok Leopárdja a foga közé 


ragadta, és ő sikoltott a félelemtől. A vadászok a fák mögött görnyedeztek, 
míg a leopárd elhurcolta a fiút a sötétbe. . . 

Csörtető Elefántnál hatalmasabb nem élt soha. Csordája szerteszóródott a 
síkságon. Felnéztek rá valamennyien. Ő volt a Főelefánt. A hímek között 
annyi, mint fiúknak a férfi, mint a Vének Vénje a nőknek. Fejjel 
kimagaslott a csordából. Füle betakarta árnyékával, agyara öles fákat 
fordított ki gyökerestül. Mikor trombiutált, a hegyek válaszoltak, különben 
némaság honolt. Lába maga az iszony agyarasoknak-karmosoknak. Még 
Minden Leopárdok Leopárdja is, a Vízmancsú Leopárd 1s eloldalgott, ha 
meghallotta azokat a kemény talajon döngő lépteket. Csörtető Elefánt 
rohamra indult, hogy letarolja a világot. Az erdőszélre ért. Szanaszét 
szaggatta az ágakat, és bármit látott a közükben, tüzet lövellt rá. Vadászok 
voltak, kicsi emberkék, öltek, mert Csörtető Elefánt az üszője lábcsonkját 
pillantotta meg a tüzüknél. Trombiutált, és a hegyek válaszoltak. Tépkedte a 
fákat az útjából, ösvényül a sziklát tiporta ízzé-porrá. A Vének Vénje 
felszökött a fára, és iszonyodva üvöltött, de Csörtető Elefánt gyökerestül 
tépte ki a fát, Vénestül hajította a hegyeken túlra. Térde alá gyűrte 
Szépséges Szárnyast, Bősz Oroszlánt! Szitakötő arcra borulva remegett és 
sírt. Csörtető Elefánt őt hagyta a végére. Tölgytérde alá gyűrte Világító 
Bogarat, Dürrögő Orrszarvút — az utolsó vadászt is, bőrkeményedéses 
bokájút, kezében csontfurulyával! Vér fröcskölt a férfi száján... 

Csimpánz, az itteni, talpra szökkent és üvöltött, mint akire egész csokor 
tüskével sújtanak. Zuhant, zuhant lejjebb és lejjebb, horzsolódva, ütődve. 
Sziklákhoz kapkodott és érezte, hogy beszakad a bőre. Lábával támaszt 
talált, meg bírt állni, orcáját a kőhöz simítva. Vijjogva keringtek körülötte a 
madarak. 

Elszállingóztak aztán a madarak, nem maradt más, mint némaság, kőé, 
opálos világosságé. Nyalogatta sebzett ujjait, a sötét vért vizsgálgatta a 
térdén. A dárdája, a csontfurulyája alant egy bokorban, ahová önkéntelen 
mozdulattal maga sodorta. Lekecmergett, a csontfurulyát az övébe lökte, és 
baljába vette a dárdát. Várt, bámult végig az erdőn, a síkságon. Az Égi 
Asszony a fája legtetejében ült. Ebből ő rögtön tudta, hogy a vadászcsapat 
arrafelé van, messze, közönyösen. Tudta, hogy ő különváló, Csimpánz 
Emitt. Érzések duzzadtak a hasában, mintha viselős lenne velük. Nem 
ismertek féket. Felemelte a hangját, üvöltött a hegyekre, az Égi Asszonyra, 
az erdőkre, a síkságra, mintha nem 15 Leopárdember volna, hanem eb. Nem 
törődött a veszéllyel, arcáról pergett a könny. Üvöltött újra meg újra, a 


partfal meg csúfolta a hangjával. A fejét öklözte, és nem érzett semmit. 
Utóbb a madarak sem vitatták bánatát hangicsálással, szárnycsapással. 
Csupán mozgolódtak a fészkükön, míg az ebhang üvöltött, a partfal pedig 
vissza-üvöltött neki. 

Végül már nem bírt üvölteni. Nyöszörgött helyette, nyöszörgés terült szét 
a mit sem apadó bánat felszínén. Aztán mintha csak megszületett volna 
valami, az érzések világosan üzentek. Tudással, bizonyossággal szolgáltak. 
Idétlenül futni kezdett a partfal tövében, futtában nyöszörgött: 

— Má! Má! 


V 


Az Égi Asszony félútig ereszkedett a fáján, de tündökletességével 
betöltötte az égboltot, leszámítva egyetlen jeges fényszikrát a hegyek fölött, 
ahol alábukott a nap. Csimpánz elhagyta a sebes futást, csupán ügetett, és 
időnként fel-felnyögött még. Eszébe jutottak lassításra késztető dolgok — 
először is, hogy mikor az Égi Asszony mindenórás, a gyermekek 
behúzódnak a kunyhókba és ott maradnak, az asszonyokat-lányokat meg 
kitudhatatlan foglalatosságok kötik le. Eszébe jutott továbbá, hogy neki 
nincsen anyja, hiszen meghalt — véletlenségből persze, amint oly gyakori 
ezeknél a félelmetes, titokzatos lényeknél. Nemigen bánta eddig; most 
azonban hiányérzete támadt, noha sejtelme sem volt, mi módon űzhetné el a 
fájdalmát az anyja. Saját asszonya sem volt, ami szokatlan, noha van rá 
eset. A vadászok, akiknek nincsen asszonyuk, ezt a tényállást jó 
szerencséjüknek vélik, ha egyáltalán gondolnak vele. Ő mégis a nők felé 
ügetett, odahúzta a nyomorúság; mire megszokta a fájdalmat annyira, hogy 
dologgá lett, mint egy seb, olyasféle veszélytudat jött rá, amilyen az odút 
becserkésző férfié. Árnyéka mögötte lopakodott, lába el-elakadt. Igencsak 
furcsa volt ez 1s, de érthető. Sziklaperem mentén futott. Kifordult rétegek 
íveltek föl a balja meg a jobbja közt. Épp csak annyira, hogy jobb lábfejét 
felfelé hajtsák a gyöngeségnél. Többek között ez a tény is ügetésre 
szorította, és valamiféle rejtelmes úton-módon hajtotta a hely felé, ahová 
pedig többé nem feltétlenül kívánkozott. 

Végre megpillantotta a gőzfelhőt, amint a Hóforrás fölött lebeg. 
Lekuporodva váltott még lassúbb, bicegését előhozó járásra. Markolta a 
dárdát, mintha bármelyik pillanatban használni kényszerülhetne. Haladt a 
folyó meg a nyílt térség felé, ahol a gyermekek játszanak. Mindenütt 
csöndesség, mindenütt némaság. Merészkedett közelebb, még közelebb, 
míg végre meg nem hallotta a vízcsobogást. 

Csecsemő nyöszörgött valamelyik menedékben, vénember köhécselt 
valahol, köh-köh-köh. Megdermedt a kifehérült talajra kuporodva, és merő 
libabőr lett tetőtől talpig. Megnyalta a száját, lassan körbehordta a 
tekintetét, meglátta a Nők Helyét övező fákat, és visszahőkölt. Tett egy-két 
lépést a biztonságos síkság felé, aztán földbe gyökerezett a lába. Egyszerre 
minden ok nélkül eszébe jutott a Nők Nevezője, és felborzolódott a haja. 


A Hőforrás fölött szállongó gőz színe megváltozott. Nem a szeme láttára 
változott, dehogy, más volt, mint egyébként már akkor, mikor ő futva 
keresztezte a nyílt térséget, csupán ő nem vette észre eddig. Az Égi 
Asszony átragyogta, beragyogta, ahogyan minden egyebet. Csakhogy a gőz 
alulról kapott fényt, mintha tűz égne képtelen módon a vízben. Abból az 
irányból, mintha valami ottani külön naplementétől, színeződött tompa 
rózsaszínre a felhő — annyira tompa rózsaszínre, hogy a szem el-elvétette, 
pillanatnyi időre villant belé, aztán némi szünet után vélhette ismét úgy, 
hogy a szín visszaáramlik. És akkor — mintha a füle fölkísérné a szemét a 
teknőkhöz — halvány neszt hallott, magas, sokszínű hangot. Nem törődött a 
hanggal, hiszen lehetetlenség, akár a tüz. Hátratántorodott, a dárdát a 
vállához emelte. Megindult előre vadász módra. Nyelt egyet, föliramodott 
az emelkedőn az első teknőhöz, amely foglyul ejtett egy fehér Égi 
Asszonyt. Nesztelenül hágott tovább; valamennyi teknőben ott táncolt egy 
fehér Égi Asszony. Egyre gyorsította lépteit teknőtől teknőig, míg oda nem 
ért a Leopárdemberek Laka előtti nyitott térségbe, ahol rázúdult a tűz 
rózsaszínű fénye, arcát összerándítva. 

A leopárdbőr, a bejárat sérthetetlenségének őre a sziklán hevert a lábánál. 
A lehetetlen nesz nem más volt, mint női kacagás. Benn termett az ajtón, és 
égnek állt a haja, mintha dürrögő orrszarvúval találná magát szemközt. 

Tűz lángolt lenn a teknő közepén, körülötte nők hevertek, kuporogtak, 
lebzseltek. Első pillantása — mindent villámként megdermesztő pillantás — 
két jóformán még gyermek leányra esett, amint két kézzel leopárdkoponyát 
visznek a szájukhoz. A lárma, a csacsogás, sikoltozás, kuncogás, 
karattyolás, visítás élénkebb volt, mint a tűz. Szemközt a leopárdkoponya- 
lerakat helyén a teknő belső falához dőlt a Nők Névadója, Nők Nevezője, 
Akinek Szíve Nevektől Roskadozik. Jobbjában koponya. Az agyaraknál 
fogta, folyadékot csurgatott belőle. Hátradólt, a fél karján támaszkodott. 
Kacagott, és a tűz fényét itta a szeme, a csapzott haja. Meglátta őt, és 
sikítva kacagott. Válla fölé emelte a koponyát női mozdulattal, és 
hozzávágta. A koponya kiröpült oldalt a teknőből, emberhossznyira az ő 
arcától. Ő felkiáltott, félig a felháborodástól, félig az iszonyattól. 

— Ne! 

De már arcok fordultak felé, tűztől hevülő arcok, hold sápasztotta arcok, 
szikrázó szemek, fehér fogak, örvénylő loboncok kuszasága. Rikoltozás, 
kacaj, szó egyszerre röppent föl: 

— Férfi! Férfi! 


Egymáson bukdácsoltak keresztül, dőlt az undorító főzet a szanaszét 
szórt koponyákból, emiatt pattogott, sziszegett, lohadt a tűz. Arcok szálltak 
föl a rikoltáshoz és kezek ragadták meg őt. Fenyegette az arcokat a 
dárdájával, leejtette, botladozott hátra, rohant el. A fortyogó víztől egyetlen 
lépésre ocsúdott, éppen csak ki bírta kerülni. Futott le a következő 
teknőhöz, de a kacagás, a fehér arcok elébe vágtak, ezért visszafordult. 
Lágy hús kibogozhatatlan csomóján akadt fenn. Lárma hallott, pőre hús 
indái fonódtak rá mint a fogókötél-szár. Azok rikácsoltak neki és 
egymásnak. Az öve, az ágyékkötője eltávoztak, mintha önnön akaratukból. 
Azok lehengerelték, és még lágyabb hús fogadta. Ágyéka irtózva, 
iszonyodva szegült ellenük; ám a kezük ügyes volt, de milyen ügyes, 
milyen kegyetlen, milyen fortélyos. A lármában hallotta önnön kínjaját 
amint röpül fel, még feljebb... 

— Hú-ú-ú-ú! 

Fel, még feljebb röpült a Jaja, el a kíntól a lába közt, amelytől megfeszült 
a teste. A lágy húsba, a lágy nedvességbe, a fogazott iszonyatba rogyott. 
Egyik fele vergődött, hogy kibújjon az iszonyat, a taglózó lágy karok súlya 
alól; a másik fele pedig döfködött, rángott, mint a sérült gerincű állat. 
Akkor férfiasság és nőiség az iszony mezsgyéjén túl együtt jajdult és az ő 
fülében kicsiny fogak csattantak. De meglehet, fogak, bizonyára fogak 
fenődnek rá a nedves helyen, és mikor a fele teste már rángott, amennyit 
csak akart, ő kitépte magát. A karok engedtek neki egy pillanatra, de aztán 
ismét elkapták. 

— Én! Én! 

Rikoltozás, kacaj, karattyolás, könyörtelen, fondorlatos kezek... 

— Hú-ú-ú-ú! 

Kifelé nem volt út, csak be, visszakényszerült a sötétség helyére, ahol a 
nedves hús akarata teljesült. Aztán csak feküdt ő is, füle zsongott, elvegyült 
a sziklán elterülő fehér nők, a kacagó, csukladozó lányok között. Vért 
tapintott a nyakán, a szájába vette, hogy megkóstolja. Körös-körül nők 
szaga, megülte a testét, megülte a szakállát, megült az orra likában. Kelt 
volna fel, de fogták karját-lábát. Arcához fehér leopárdkoponya közelített a 
hátuljával, ő félrefordult a koponyából szálló undorító szag elől. A szájához 
nyomták, ő vicsorított, összeszorította a száját. De kéz lebbent a homlokára, 
két ujj fogta be az orrát, emiatt levegőért tátogott a szája. Úgy zsongott a 
füle, hogy alig hallotta azoknak a kacagását; és akkor a szörnyű folyadékot 
a szájába töltötték. Fuldokolt, öklendezett, viaskodott a pőre hússal, de csak 


dőlt belé a folyadék, egyre több és több, emiatt görcsbe rándult a mellkasa, 
és az utolját sugárban adta ki. Aztán visszahanyatlott a sziklára, émelyegve 
a nyűgöző karok, a kacagás, az értelmetlen beszéd, a csókok, kis harapások, 
becézések között. Egy kéz a semmiből hajjal törölte le az arcát. 

Csönd volt, csak a füle zsongott. Csukladozott fehér leány módjára és 
felnyitotta a szemét. Valaki közeledett a sziklákon, az Égi Asszony lágy 
fénybe vonta oldalról. Ringva jött, zizegett a hosszú füűszoknyája, alig 
hallhatóan neszeztek a kagylók a melle fölött. Egyszer megtántorodott a 
ringásban, de felé tartott továbbra 15. Haj borította a fél orcáját, beleakadt a 
kagylókba. Hangtalanul kacagott rá, szeme sötétlett, szinte elrabolta a velőt 
a csontjaiból. Közeledett hozzá, a nők pedig, akik lefogták, kuncogtak, 
mintha nem győznék kivárni a tréfa csattanóját. Az asszony már térdepelt 15 
le az ő lábfejéhez. Térdre ereszkedett hangtalanul kacagva, baljára 
támaszkodva lehajolt, haja az ő csípőjére omlott. 

Felkiáltott: 

— Ne! 

A kuncogás kacagássá fokozódott, a kezek nem eresztették. Kígyó 
módjára lendült az asszony jobbja. 

— Hú-ú-ú-ú! 

Mire ő a kiáltásával visszazuhant a sziklához, a karokhoz, történt valami 
— és nem a lába közében. Az undorító szagú ital fölmelegedett a hasában. 
Érezte, hogy izzik, menten kigyúl. A fejébe ágaskodó lángot lövellt. Újabb 
leopárdkoponya bukkant fel, megfordítva ezt ií5 a szájához nyomták, újabb 
kéz fogta be az orrát. Csak nyelt-nyelt, aztán megint sugárban köpött. 
Felcsapott a tűz, lángözön gerjedt a fejében. Egyszerre ráébredt, hogy még 
sohasem vette észre, milyen gyönyörű a Nők Nevezője, milyen kivételes, 
izgató a szaga, milyen fehér és fiatal a teste, milyen értő, 
megfellebbezhetetlen a keze! A nők elengedték és kacagtak és ő hallotta, 
amint velük kacag, miközben a láng fölfelé harapózva a fejét nyaldossa 
körbe, lefelé pedig fűti, izzítja a lába közét. Az asszony is elengedte; ő 
kacagva ragadta meg az asszony kezét, hogy visszategye. De az asszony 
finoman kitért előle, majd intett. Újabb koponya bukkant fel, és ő a fejét 
rázta, de az asszony nem tűrt ellentmondást. Közelített lágy arca, hatalmas 
szeme, turbékolva kacagott, mélyebben, mint a lányok hangja, és azt 
mondta: 

— Igyál, kicsi Leopárdember! 


Akkora tréfa volt az egész, olyan gyöngéd volt hozzá az asszony, hogy 
nem maradt más, mint kedvére tenni. Csak nyelt, nyelt tehát, köpködött, 
fuldokolt. Aztán már együtt kacagtak, az asszony kézen fogta és magával 
húzta. Ő pedig ment vele kigyúlva, és forgott körülötte minden. Még akkor 
sem tört rá az iszony, mikor meglátta, hová vezetik. Mintha hasadék nyílt 
volna közte és a Nők Helyétől való rettegése között. Az asszony feléje 
billent és magától értetődött, hogy ő átkarolja a derekát. Az asszony vele 
kacagott, és ő úgy vélte, a billenést kacagja. Odaértek a rettentő kagylókkal 
telivarrt . Irha-választóvonalhoz, és ő ordítva öklözte. Az asszony 
félrehajtotta, ő bebotorkált. Az asszony mögé került, maga felé fordította. 
Közel húzódott hozzá, kacagása mint kicsi forrás csobogott. Ő semmit sem 
látott, csak a folyó csillogó vizét és hátterén a Nők Nevezőjét, az oly fiatalt, 
oly gyönyörűt. Az hozzásíimult. Az megcsókolta szájjal-nyelvvel, a mellét 
préselte az ő mellkasában a vérhez. Mikor az asszony elengedte, szája 
kereste a száját, hasztalan. Keresgélte az asszonyt, de nem láthatott egyebet, 
mint egy furcsa alakzatot a folyó szélén — ahonnét az undorító — már nem 1s 
olyan undorító — szag terjengett. Aztán az asszony sötét rajzát látta 
felbukkanni mellette. Az asszony belémártotta a karját, kihúzta megint, 
valamit az arcához vitt és csak állt és ivott. Az asszony elvette a valamit az 
arcától és messzire hajította — megint csak nőies mozdulattal — a folyóba. 
Az asszony visszafordult, és jóllehet sötétség rejtette az arcát, ő tudta, kutat 
utána. Az asszony kígyómozgásra fogta egész testét, és ő tudta lágyságát, 
nedvességét, hevét anélkül, hogy látta volna. Látta a fűszoknyája kontúrját, 
amint a lábához esik. Az asszony kilépett belőle a sötétbe, és eltünt. Ő 
körbekémlelt: 

— Merre vagy? 

Az asszony kacagása megint úgy csobogott, olyan lágyan, mint kicsi 
forrás. Tör föl a víz, sehol buborék benne, duzzad, táncol önmagának éjjel- 
nappal és tisztaság meg élet áramát bocsátja alá a füveknek, a virágoknak. 

— Itt. 

Ő letérdepelt. Fejét elborította a nők szaga az asszony hajából-nyakából. 
Az asszony meleg karja a hátát simogatta, fogak sehol — csupán sötét sűrűk, 
ahová lüktetve merült. Elillant tőle minden gondolat, fel sem vetődött a 
félelem. A vég beillett kezdetnek, lágyan olvadt át álomba. 


VI 


Az Égi Asszony alászállott, vitte magával a fényét, a folyó fodrai a másik 
irányból gyúltak ki. A fákon a Nők Helye körül egy madár rázendített 
szünni nem akaró dalára. Megszólaltak az örvös és a szirti galambok. A 
napfény leóvakodott a fákon és megérintette az irhafüggönyöket egyik oldal 
felől, lejjebb siklott, egy kezdetleges lóca csiszolt csúcsáról tündökölt — 
megannyi formát  vizslatott végig,  növénykötegeket, edényeket 
kókuszhéjból és kéregből. A fény földet ért, elmozdult egy lábfejhez, egy 
bőrkeményedéses bokához. Lelt egyéb lábat is, lábszárat,  csípőt 
melengetett. Az irhafüggönyön túl nagyban zajlottak már a napi ügyek. A 
napfény rálelt egy arcra. 

Csimpánz átfordult a fény elől. Először az álomtalan sötétből visszatérő 
önmagára eszmélt, aztán önmaga körül az enyhe, szokatlan sajgás 
abroncsára, mintha túl sokáig feledkezett volna a napon. Ezeknek az 
érzeteknek a furcsasága nyitotta fel a szemét, mielőtt bármi eszébe juthatott. 
De a szemével együtt a szája 15 tátva marad. Kétségkívül női hát feküdt 
előtte rendetlen hajzattól borítva. Ülő helyzetbe rándult a teste, rándult a 
fejében az enyhe sajgás 1s, és körbekémlelt. Talpra szökkent. 

A Nők Nevezője felnyögött, mondott valamit, és a másik oldalára fordult. 
Fölült, kidörgölte a hajat az arcából. Nem volt sem fiatal, sem gyönyörű. 
Arca, teste porlepett, haja kusza tüskebokor. Pislogott, egyik kezével a 
homlokát tapogatta, fintort vágott. Ismét felnyitotta a szemét, és lassan 
körbehordta. Tekintete átsiklott Csimpánzon, aki hátrált, kezével takargatva 
a lába közét. Az asszony a háromlábú állványt nézte, a ráfüggesztett 
bőrzsákot, szava-szegetten, mint aki mérges kígyóra mered. Megnyalta a 
száját és azt mormolta: 

— Tetted, amit tettél! 

Őrá olyan gyűlölködve nézett, hogy lúdbőrzött belé. 

— Csupasz majom! 

Ő jéggé dermedt — bénultságában még az éberségről is megfeledkezett. 
Az asszony lenézett önnön testére, és távozott arcáról a gyűlölet. Az ajkát 
harapdálta. 

— Mindkettőnk az. 

Az asszony fölkelt, kiment a folyópartra. Nem ringott, mint a pálma, nem 
volt kegyes és kecses, tántorogva járt. Fogott egy héjat, letérdelt, vizet mert, 


és Itta, itta. Locsolta az arcára, a testére, míg csuromvíz nem lett. 

Csimpánznak eszébe jutott minden. Megsemmisülés szakadt rá az égből. 
Lefeküdt, arcát a talajhoz nyomta. Még csak sírni sem bírt. 

Tüstént lábat látott az arcánál, meg fűszoknya alját. Az asszony hangja 
szelíd volt. 

— Gondolkodnunk kell, mihez kezdjünk. Ülj föl! 

Ő átgurult kuporgó helyzetbe, el nem véve kezét a lába közéből. Azt 
mormolta: 

— Az ágyékkötőm. . . 

A lábak távoztak, az asszony hangját a folyótól hallotta. 

— Én tudnám? 

Ő óvatosan oldalra sandított. Az asszony az állványra függesztett 
állatbőrbe nyúlt. Kókuszhéjjal merített belőle és ivott. Ő megérezte a főzet 
szagát, és undor torzította el az arcát. Hiába keresgélt szavakat, ismét a 
földre meredt. Egy darabig csupán hallgatta, hogyan jár-kel az asszony — 
hallott csutakolást, mosakodást, haj-suhogást. A lábak visszatértek, és már 
nem lepte őket por. A szoknya zizegve terült szét a talajon, mikor az 
asszony elébe térdepelt. 

— Mi lesz már? Rám se nézel? 

Ő fölemelte a fejét. Az asszony ismét a Névadó lett, fehérlettek a kagylók 
pompás mellein, a haja nem mázolta be az arcát. Az ő szeméből könny 
buzgott, és kimondta az egyetlen szót, melyet a döbbenetből meríteni bírt. 

— Meghalok. 

— Ejnye! Ki hallott már ilyet? Csak a nők halnak meg! 

Ő ismét a földre meredt. 

— Meghalok. 

Kéz ért a karjához. 

— Még hogy meghal egy hatalmas vadász? Megölni megölhetnek persze. 
Dicsőségedre válik, igaz-e? Na de meghalni! No hiszen — ha a hatalmas 
vadászok elhinnék, hogy mind meghalnak, gondold csak el, mennyire 
magányosak lennének! Férfi azt el nem bírná viselni! 

Ő félve fölpillantott. Az asszony mosolygott. Visszafiatalodott. A szeme 
fiatal lett, eluralkodott az arcán. Újabb tetézte a rejtelmeket és 
döbbeneteket, melyek addig is lenyüűgözték őt... hogy a Nők Névadója 
egyszerre mosolygós és bánatos arccal tud nézni rá. 

Az asszony megveregette a karját, és úgy beszélt hozzá, mint 
gyermekhez. 


— Na, ugye! Most már jobb? 

A  döbbenete kicsivel alábbhagyott, ezért tapasztalhatta, hogy 
felháborodás feszíti. Szólásra nyitotta a száját, de az asszony észrevette, és 
elébe vágott. 

— Minek jöttél hajszolni minket, szegény nőket, mikor az Égi Asszony 
hasa gömbölyödik? Ki tudja, miféle álmokat küldhet rád? 

Visszatért valamicske az előző napi bánatból. 

— Nem tehetek róla — elkergettek a vadászatból. 

— Miért? 

Felduzzadt a bánat. 

— A gyökér kifacsarodott, az ág görbe! Csörtető Elefánt pofára esett egy 
gazella előtt. . . 

Az asszony ingerülten legyintett. 

— Gyönge a bokád. Mindannyian tudjuk! 

— A gazella átszökkent fölöttem, mikor felbuktam! 

Az asszony hátrább kuporodott. Fintort vágott, elgondolkodva beszélt, 
mintha ő ott sem lenne. 

— Értem. El kellett volna vigyen a folyó. De nagyon nehéz ám eldönteni 
ilyen esetekben, mikor a láb nem fordul ki teljesen születéskor — ó, ejnye 
már, figyelj csak, Leopárdember! 

Elébe térdepelt az asszony és az arcába bámult. 

— Nehogy megijedj! Nem vitt el a folyó! Nézd — ott a folyó, te meg Itt 
vagy! 

A tegnapi bánat felforrt és elborított mindent. Ő hátraszegte a fejét, 
üvöltött, és dőlt a szeméből a könny. 

— Csimpánznak neveztek! 

Akkor az asszony a karjába ölelte, és ő a vállán zokogott. Az asszony 
keze a hátát simogatta. 

— Ugyan, ugyan! — mondta az asszony. — Ugyan, ugyan, ugyan! 

Közben végig reszketett az asszony válla is. Tüstént csillapodott a 
zokogása. Az asszony megfogta az ő maszatos állát, és fölemelte. 

— Majd elfelejtik — mondta az asszony. — Majd meglátod, kicsi 
Leopárdemberem. A férfiak bármit elfelejtenek. Majd lesz új énekük vagy 
dallamuk vagy mondásuk. Majd lesz új tréfájuk, amit elsüthetnek 
számtalanszor, csillogó kövük, hogy mutogassák, vagy különleges virág, 
pompás friss seb, hogy hencegjenek vele. No hiszen — te is el fogod 
felejteni az álmodat, igaz-e? 


— Álmomat? 

— A tegnap éjjelt — az egész döbbenetet. Az Égi Asszony küldte. A 
Lakról... 

Ő komoran meredt a földre. 

— Nem felejtem el. 

— Ó, dehogynem! 

Ő kurtán fölnézett, aztán vissza a földre. 

— Túlteng az ének — túlteng a falevél az erdőn — túlteng a szó, akár a por — 
soha nem hinnék el — soha. Hogyan hihetnék? 

Az asszony közelebb húzódott, és megfontoltan beszélt hozzá. 

— Figyelj, Cs... Figyelj, Csörtető Elefánt. A Leopárdemberek nem hinnék 
el. Te mondtad. 

— No és? 

— Te talán nem vagy Leopárdember? 

— Tudtommal az vagyok. 

— Akkor — mondta a Nők Nevezője —, nem hiheted el te sem, igaz-e? 

Csimpánz fontolóra vette. Hosszan hallgattak. 

Az asszony hátradólt, lábát maga alá húzva, egyik kitárt tenyerére 
támaszkodva. A másik kezével, egyik ujja hegyével kis jeleket rótt a földre. 
Az asszony nem vette le a szemét az ujjáról. 

— Maradjunk annyiban — szólalt meg végül —, hogy én a helyedben nem 
szólnék az álmomról a többieknek. Kivált nem Sújtó Sasnak és Világító 
Bogárnak. Mert, ugye, Sújtó Sas és Cseresznye, Világító Bogár és Kicsi 
Hal... 

— Cseresznye? Kicsi Hal? 

Újabb hosszú hallgatás. 

— Jó — mondta végül az asszony. — Jól van, értem már. 

Őbenne kitisztult a döbbenet. Álom volt, hagyta a Leopárdemberek 
kegyetlenségét vizsgálnia. 

— Klonk. 

— Mi? 

— Klonk. A bokám azt mondja, klonk. 

Ö fölnézett az asszonyra — talán vigasztalásért. De az asszony oldalt 
fordította a fejét és a tömzsi bugyrot nézte a háromlábú állványon. 
Visszatért a kényszeredett mosoly. Az asszony szavainak nem volt értelme. 

— Nekem belül van klonk. De a csecsemő fejébe képtelenség belelátni. 

Az asszony Ismét őrá nézett, aztán le önnön ujjára a földön. 


— Majd ha szülök. . . 

Egyszeriben visszatért a lúdbőrösség. 

— Mi közöm hozzá? 

— Hát persze hogy semmi, de semmi. Az Égi Asszonytól van, egyedül 
tőle. Csakhogy nem szültem, mióta a Leopárdemberemet megölte a nap. 
Furcsa, igaz-e? De most... 

Ó azon volt, hogy megértse az asszonyt. 

— Most? 

Az asszony fölegyenesedett ültében, és végigsimított egyik kezével a 
homlokán. 

— Nekem is vannak álmaim. De nincsen értelmük. Semmi, de semmi. Mi 
fenyeget minket? Az Égi Asszony — ki tudja, micsoda ő, vagy micsodák 
vagyunk mi, azon túl, hogy nincsen hozzánk hasonló? Csörtető Elefánt — az 
álom, az álmod... 

— Mi van? 

Ő látta, hogy az asszonynak elváltozik a színe, pír terjed szét a mellén, a 
nyakán, az orcáján. 

— Mikor ide hoztalak, ugye nem volt — egészen rossz? 

Neki eszébe Jutott a fogatlan hely, a félelemtől megszabadító sötét. 

— Nem. Nem. 

Az asszony arcán a pír hol feltünt, hol eltűnt. 

— No akkor - esetleg — vagyis — Csörtető Elefánt, lehetsz a 
Leopárdemberem. A vadászatból visszatérve bejöhetsz hozzám a kunyhóba, 
és — vagyis ha akarod. 

Ő a Leopárdemberekre gondolt, a Nők Nevezője iránti áhítatukra. Nagy 
megkönnyebbülés üzte ki bensőjéből a bánatot. Hogy örömét leplezze, 
gorombán vetette oda: 

— Ha akarod. 

A pír eltünt az asszony orcájáról. Térdeplésbe emelkedett és halk 
méltósággal közölte: 

— Csörtető Elefánt, orrot dörgölhetsz. 

Lányhang kiáltott valahol az irhafüggönyön túlról. 

— Pálma! Pálma! Jaj, Pálma! 

A Nők Névadója felpattant, és a függönyhöz sietett. 

— Maradj odakinn! 

— Pálma! 

— Mi van? 


— Jönnek vissza — Pálma. A Leopárdemberek! Időnek előtte legalább egy 
nappal! 

A Nők Nevezője szavaszegetten állt, kezét az arcára tapasztva. Gyors 
pillantást vetett Csimpánzra, és elvette a kezét. 

— Hallgass ide — Cselle. Szólj a többieknek. Takarítsatok el mindent. . . 

— Már takarítjuk! 

A Nők Nevezője még utána kiáltotta: 

— De mindent ám! Semmi nyom! 

Csimpánz járkálni kezdett. A földet kémlelte. 

— Az ágyékkötőm — hol van? 

— Én tudjam? Nyilván a teknők fölött. 

— De hát nem... 

— Menned kell! Menned kell! 

— Hogyan? Hová? 

— Jaj... ! 

— Csupaszon! 

— Várj. Megnézem, hol járnak. 

Az asszony kisietett, át a függönyökön, túl a fákon, sebesen kaptatott a 
teknők mellett. Egy öv és egy ágyékkötő lebegett a legfelsőben. Az asszony 
kihalászta, majd feltartott karja alatt a síkságra meredt. A Leopárdemberek 
közelebb jártak a Cselle által jelzettnél is. Ha az asszony nem restell olyat 
gondolni, hogy füle még leány-éles, hihette volna, hogy hallja a 
kántálásukat. De így 15 látta, hogy egy sorban vonulnak és pár lépésenként a 
levegőbe lendítik a botjukat. 

— Rá! Rá! Rá! — mondta a Nők Nevezője keserűen. — Rá! Rá! Rá! 

Hunyorgott a verőfényben, szorosabban ernyőzte kezével a szemét. 
Meglátta, hogy két vadász rudat visz. A rúdon teher függött. Felmérte a 
teher méretét, színét. . . 

— Ó megingathatatlan Égi Asszony! Csak nem leopárd már megint! 

Visszasletett a Nők Helyéhez, odahajította az ágyékkötőt. 

— Vedd és men]. 

— Hová? Hogyan? 

Az asszony önnön fejét öklözte. 

— Hát nincsen elég bajom! Menj! Ugorj a folyóba — gázolj végig benne, 
aztán fel, át az erdőn... 

— Megyek már. . . 

— És ne hidd, hogy férfi nekem itt lábatlankodhat örök... 


Ő fejjel vetette magát a vízbe, egyik kezében az ágyékkötővel. A 
felszínre bukott, gázolt tovább borzongva. Búcsúpillantása az asszonyt a 
háromlábú állványnál lelte kókuszhéjjal a kezében. Aztán őt lefoglalták a 
vízi gyomok, a csüngő ágak. Vonszolta magát a sáron át, a fák tövében 
megállt és felöltözködött. Rendezetten, kényelmesen átsétált az erdőn, és 
sziklákon találta magát. Elsompolygott a település szélénél, fel a 
Hőóforrásnál szállongó gőzben, aztán túloldalt le. Látta, hogy a 
Leopárdemberek menete közeledik a település előtti nyitott térséghez. 
Lányok, asszonyok táncoltak, rohantak elő, ölelgették embereiket, 
ékesítették őket virággal. A gyermekek táncoltak, virágot dobáltak, 
tapsoltak. A férfiak énekeltek, magasba nyújtották dárdájukat és egy 
vénséges Leopárdember állt a kunyhója előtt a dárdájára támaszkodva, 
bólogatva, fogatlan nevetéssel. A nap sem volt tündökletesebb az 
eseménynél. Csimpánz lelopakodott, hátrakerült, beállt a menet végére 
Szépséges Szárnyas mögé. A leopárd fejjel lefelé csüngött a négy lábánál, 
és csöpögött. Szépséges Szárnyas hátrafordult, nevetett, meglátta 
Csimpánzt és átölelte! 

— Merre volt Csörtető Elefánt? Visszataláltunk a nyomhoz! Megöltük az 
ő hatalmas leopárdját! Énekeltünk a tűzvirág körül, de hiányzott Csörtető 
Elefánt és a furulyája! Sírás vihara támadt! 

Világító Bogár a karhajlatába ölelt kedvese fölött hátranézett. 

— Hol maradt a Szél Éneke? Esőfelhőben rekedtünk! 

Sziítakötő félénken odaóvakodott és Csimpánz kezébe csúsztatta a 
magáét. Csimpánz sírva fakadt. 

Hirtelen csönd lett. Csimpánz fölpillantott a könnyein át és látta, hova 
néz mindenki. A Nők Nevezője, a Nők Névadója, Akinek Szíve Nevektől 
Roskadozik jött a nyitott térségen át a Nők Helyéről. Ringott, mint a pálma. 
Fehér kagylók csilingeltek leheletfinoman a nyakán, a bokáján, a csuklóján. 
Hosszú, sötét haja szemérmesen simult melleire, fűszoknyája zizegett. 
Egyik lábával kilépett hátra, széttárta a karját. Meghajtotta a térdét és a 
fejét. Fölegyenesedett és összefonta elöl a karját. Édesen mosolygott. 

— Jókor jöttök, hatalmas Leopárdemberek! Van-e raj, van-e sereg, van-e 
fenség sebesebb, hevesebb? És jókor jön az én Leopárdemberem, Csörtető 
Elefánt, aki akkor lép kunyhómba, amikor akar! 

Bódulatában Csimpánz kiáltást hallott. A  Leopárdemberek mind 
körülvették, arcába virág záporozott, mígnem Sújtó Sas megcsókolta. 

Az asszony megszólalt újra. 


— Hol maradtál, Csörtető Elefánt? Nehezen teltek a magányos éjszakák! 

Nagy tetszés és erő gerjedt az ágyékából. Elvette a dárdát Szitakötőtől, a 
magasba nyújtotta és toppantott az ép lábával. Ének szakadt ki belőle. 

— Én vagyok Vízmancs! Én vagyok Sebesült Leopárd! 

Sújtó Sas és Bősz Oroszlán erőnek erejével lenyomták. Térdre borult. A 
Vének Vénje felemelte dárdáját, majd Csimpánz vállára tette. 

— Vízmancs! Sebesült Leopárd! 

Ő úgy sírt, még mikor felállt is, hogy nem is látta a Nők Nevezőjét, 
csupán hallotta ismét megszólalni. 

— Menjetek hát titkos helyetekre, hatalmas Leopárdemberek. Vigyétek 
magatokkal a leopárd iszonyú erejét, míg mi, asszonyok csak ámulunk és 
reszketünk és alázatosan készítjük lakomátokat, tápláló termeszlevest, 
szárított halat, gyökeret, gyümölcsöt és hűvös, tiszta vizet. 

— Rá! Rá! Rá! 

Szerencsés véget ért tehát minden, a legjobban alakult. A hegy nem tört 
ki még vagy ezer évig; és bár a kitörés megsemmisítette a Hőforrás köré 
terebélyesedő gyógyfürdőt, addigra bőven lett ember más helyeken, nem 
volt jelentősége. 

N. Kiss Zsuzsa fordítása 


A RENDKÍVÜLI KÖVET 


1. A TIZEDIK CSODA 


Az eunuch hangja könnyedén áthatolt a loggiát a villa belsejétől 
elválasztó függönyökön. A szenvedélyről szóló szónoklata érthetően, de 
sugallva csapott tónusa harmadik fokozatába, kiszámított tremolóban tört 
meg, majd alámerült, s finoman zihált a légszomj szinkópáiban. A 
fiatalember, aki a loggia egyik oszlopának dőlve állt, továbbra is csak 
csóválta a fejét. Olyan mély ráncok voltak a homlokán, amilyenek csak 
lehetségesek egy ifjú emberén, és nem húzta föl a szemhéját, hanem 
leengedte, mintha csak megunt s kibírhatatlan teher volna. Mögötte s alatta 
a kertet betöltötte a napnyugta fénye. Az eunuch hangjához hasonlatosan 
személytelen ragyogás beborította a fiatalembert, de így is lehetett látni 
finom szépségét: magas volt, vörös hajú és előkelő. Ajka megremegett, és 
egy sóhaj tört elő belőle. 

Az öregember, aki nyugodtan ült a loggia másik oszlopánál, fölnézett 
munkájából. 

— Mamillius. 

Mamillius válla megrándult a tóga alatt, de szemét nem nyitotta ki. Az 
öreg nézte egy darabig. Nehezen lehetett olvasni az arckifejezését, mert a 
napfényt visszaverte a kőpadlózat, és úgy világította meg lentről fölfelé, 
hogy az orra eltompult, és mesterséges derű ült ki a szájára. Akár aggódó 
mosoly 15 lehetett alatta. Kicsit fölemelte hangját. 

— Énekelj még! 

Fölzendült a hárfa: tonika, szubdomináns és domináns — a három hang, 
melyeken az univerzum nyugszik. A hang fölszárnyalt, s a nap folytatta 
hanyatlását, távoli s szenvtelen bizonyossággal. Mamilliusnak megrándult 
az arca, az öregember intett bal kezével, s a hang elhallgatott, mintha 
kikapcsolták volna. 

— Na gyerünk! Mondd el, mi bánt! 

Mamillius kinyitotta szemét. Fejét oldalra fordította, s lenézett a kertekre, 
a gyep egymás alatti szintjeire, melyeket tiszafák, ciprusok és borókák 
árnyékoltak és mintáztak, s tekintete közömbösen megállapodott a legalsó 
szinten, a csillogó tengeren. 

— Úgyse értenéd. 


Az öregember keresztbe tette szandálos lábát a zsámolyon, és hátradőlt. 
Egymáshoz érintette ujjait, s egy ametisztgyűrű csillant meg az egyiken. 
Tógájának alkonyi színeit a legjobb szíriai kelmefestők 15 megirigyelhették 
volna; széles, bíbor szegélye szinte feketének látszott. 

— Hogy értem-e, azt csak bízd rám. Mégiscsak a nagyapád vagyok, még 
ha nem 1s a császári fa fő törzséhez tartozol. Mondd el, mi bánt. 

— Az Idő. 

Az öregember komoran bólintott. 

— Úgy csorog át ujjainkon az idő, mint a víz. Döbbent ámulattal nézzük, 
milyen kevés marad. 

Mamillius közben lehunyta szemét, a ráncok újra ott voltak homlokán, s 
megint csóválni kezdte az oszlopnak támasztott fejét. 

— Az idő mozdulatlan. Egy örökkévalóság telik el két álom között. Nem 
tudom elviselni az élet hosszúságát. 

Az öregember tűnődött egy sort. A jobbján lévő kosárba nyúlt, kihúzott 
belőle egy papírt, rápillantott, és beledobta a balján lévő kosárba. Sok 
szakértő kéz szorgos munkája kellett hozzá, hogy a fénylő kiválóság aurája 
vegye körül még így, e kert előtt s ebben a fényben is. A gyér, fehér haj alatt 
csillogó koponyájától ápolt lábujjainak hegyéig hibátlan volt rajta minden: 
művészien tökéletes. 

— Sok millió ember gondolja úgy, hogy a császár unokája — még ha bal 
kézről való 15 — tökéletesen boldog. 

— Végigpróbáltam a boldogság forrásait. 

A császár hirtelen olyan hangot adott ki, amely egy kiáltás vagy egy 
nevetés kezdete lehetett volna, ha nem egy köhögésben és római módra 
való orrfúvásban végződik. Megint a papírjaihoz fordult. 

— Egy órával ezelőtt még segíteni akartál nekem ezeknek a kérelmeknek 
az elintézésében. 

— Az még azelőtt volt, hogy elkezdtem olvasni őket. Semmi másra nem 
gondol a világ, mint hogy szívességekért kuncsorogjon? 

Egy fülemüle suhant át a kerten, megpihent egy ciprus sötét oldalán, és 
kipróbált néhány dallamot. 

— Írjál még olyan csodás verseket! Különösen azokat szerettem, amiket 
egy tojáshéjra kell írni. Fölébresztették bennem az ínyencet. 

— Megtudtam, hogy valaki már kitalálta ezt. Nem írok többet. 

Aztán egy darabig hallgattak, a fülemülére fülelve: de mintha csak 
megérezte volna, hogy túl előkelő a hallgatósága, abbahagyta és elröppent. 


Mamillius megveregette a tógáját. 

— Ityst gyászolni ennyi éven át. Micsoda szenvedélyes oktalanság! 

— Próbáld ki a többi művészetet! 

— A szónoklást? A gasztronómiát? 

— Túl félszeg vagy az egyikhez, és túl fiatal a másikhoz. 

— Azt hittem, örültél, amikor érdeklődtem az ínyesmesterség iránt. 

— Beszélsz, Mamillius, de nem érted a szavakat. A gasztronómia nem a 
fiatalság öröme, hanem annak fölidézése. 

— Országunk Atyja szeret homályosan beszélni. És én még mindig 
unatkozom. 

— Ha nem volnál oly áttetszően sovány, szennát rendelnék neked. 

— Anélkül is lehangolóan jó a bélműködésem. 

— Egy nő van a dologban? 

— Remélem, annál civilizáltabb vagyok. 

A császár ezúttal nem tudta türtőztetni magát. Próbálta eltüntetni arcáról 
a nevetést, de az a testében rázkódott. Föladta, és úgy nevetett, hogy a 
könnyei 15 kicsordultak. Unokájának arca elsötétedett, előbb bíborszínű lett, 
mint a napnyugta, aztán lila. 

— Ennyire vicces vagyok? 

A császár megtörölte az arcát. 

— Bocsáss meg. Nem tudom, érted-e, hogy az irántad való haragvó 
szeretetemnek gyökere épp a te... Mamillius, te oly borzalmasan modern 
vagy, hogy nem mered élvezni az életet, mert attól félsz, hogy 
elmaradottnak gondolnak. Bárcsak az én szánakozó és egyre erőtlenebb 
szememen át néznéd a világot! 

— Csak az a gond, nagyapa, hogy nem 1s akarom. Nincs semmi új a nap 
alatt. Mindent kitaláltak, mindent megírtak már. Megállt az idő. 

A császár újabb papírt hajított a kosarába. 

— Hallottál már Kínáról? 

— Nem. 

—- Én olyan húsz évvel ezelőtt hallottam róla először. Egy sziget, 
gondoltam, Indián tűl. Azóta furcsa dolgokat tudtam meg róla. Tudod-e, 
Mamillius, hogy Kína a miénknél 15 nagyobb birodalom? 

— Ugyan, ostobaság. Ez ellentmondana a természetnek. 

— De akkor 15 igaz. Néha bódult ámulat fog el, ha elképzelem ezt a 
földgolyót, melyet két kéz tart — az egyik világosbarna, a másik pedig, az 


értesüléseim szerint, sárga, mint az epe. Az ember talán találkozhat végre 
rég elvesztett ikertestvérével, mint abban a komédiában. 

— Utazók mesebeszéde. 

— Próbálom bebizonyítani neked, milyen hatalmas és csodálatos az élet. 

— Azt sugallod netán, hogy fölfedező legyek? 

— Tengeren nem mehetsz, és tíz évig tartana az út szárazföldön vagy 
folyókon át, már ha átengednének az arimaspoiok. Maradj itthon, és 
szórakoztass egy öregembert, aki egyre magányosabb. 

— Köszönöm, hogy a bolondod lehetek. 

— Fiam — mondta a császár keményen —, menj, és vegyél részt egy Jó 
véres csatában. 

— Azt meghagyom a hivatalos örökösödnek. Posthumus egy érzéketlen 
katona. Menjen csak annyi csatába, amennyibe akar. Amellett a háborúban 
minden értékét elveszti az élet, s én azt már így 15 túl olcsónak találom. 

— Akkor Hazánk Atyja semmit sem tehet az unokájáért. 

— Belefáradtam a malmozásba. 

A császár szúrósabban nézett rá, mint e megjegyzés látszólag megkívánta 
volna. — Lehet, hogy nagyon ostoba voltam? Légy óvatos, Mamillius. A mi 
szokatlan barátságunknak az a feltétele, hogy nem ütöd bele az orrod mások 
dolgába. Te csak malmozzál tovább. Azt akarom, hogy hosszú életű légy, 
még ha a végén az unalomba halsz 1s bele. Ne légy becsvágyó. 

— A hatalom iránt nincs bennem becsvágy. 

— Igyekezz továbbra ís meggyőzni erről Posthumust. Hagyd rá az 
uralkodást. Ő szereti. 

Mamillius a függönyökre pillantott, tett egy lépést előre, és suttogva 
szólt: 

— Mégis jobban szeretnéd, ha én örökölném a tógád bíbor szegélyét! 

A császár előrehajolt, és parancsoló hangon válaszolt. 

— Ha az ügynökei ezt meghallják, egy év múlva már mindketten halottak 
leszünk. Soha többé ne mondj ilyet! Ez parancs. 

Mamillius visszament az oszlopához, miközben a császár fölvett egy 
újabb papírt, a naplemente fényébe tartotta, és félredobta. Egy időre csönd 
ereszkedett közéjük. A fülemüle, a sötétségtől s nyugalomtól megcsalatva, 
visszatért a ciprusra — s az énekéhez. A császár végül halkan megszólalt. 

— Menj le a lépcsőn, s át a gyepen, amely oly szépen ellepi ezt a völgyet. 
Túl a vízililiomos tavon menj be az alagútba, mely a sziklán átvezet. Száz 
lépés után a kikötő rakodópartján fogsz állni. . . 


— Ismerem én Jól a környéket. 

— Nem sokat fogsz látni, mire odaérsz; de mondd magadnak azt: ,Ítt, a 
két kikötő oltalmában van száz hajó, ezer ház, tízezer ember. És mind 
odaadná érte a fülét, hogy a császár fattyú, de kedvenc unokája lehessen." 

— Raktárak, kocsmák, nyilvánosházak. Szurok, olaj, fenékvíz, trágya, 
verejték. 

— le megveted az embereket. 

— És te? 

— Én elfogadom őket olyannak, amilyenek. 

— Én meg kerülöm őket, legyenek bármilyenek. 

— Meg kell kérnünk Posthumust, hogy adjon neked egy kormányzóságot. 
Akarod Egyiptomot? 

— Ha muszáj, legyen inkább Göröghon. 

— Attól tartok, az be van töltve — mondta a császár sajnálkozva. — Még 
várólista 15 van rá. 

— Akkor legyen Egyiptom. 

— Egyiptom egy része. Ha elmész, Mamillius, azt önmagadért teszed. 
Belőlem semmit sem fogsz találni, amikor visszatérsz, csak a hamvaimat és 
egy-két emlékművet. Légy hát boldog, ha csak azért is, hogy fölvidíts egy 
koros állami hivatalnokot. 

— Mi van Egyiptomban, ami boldoggá tehetne? Nincs ott semmi úg. . . 
meg lejjebb, Afrikában sincsen. 

A császár kitekert egy újabb papírt, belepillantott, elmosolyodott, majd 
kis kacagást 15 engedélyezett magának. 

— Itt van valami új számodra. Ketten a majdani alattvalóid közül. Talán 
fogadhatnád őket. 

Mamillius fásultan elvette a papírt, a császárnak hátat fordítva megállt, és 
föltartotta a fénybe. Elengedte az alját, és a válla fölött mosolyogva 
hátranézett, miközben a papír összetekeredett. Megfordult, és egymás 
szemébe nevettek. A császár élvezettel, megfiatalodva, boldogan nevetett. 
Mamillius 15 megfiatalodott hirtelen, nevetése mutálva csengett. 

— Hajókásat akar játszani a császárral. 

Így hát együtt nevettek a fülemüle énekére. A császár hallgatott el 
elsőnek. A függönyök felé biccentett. Mamillius odament, félrehúzta az 
egyiket, és hűvös, hivatalos hangon szólalt meg. 

— A császár látni kívánja Phanocles és Euphrosyne kérelmezőket. 


Aztán mosolyogva visszament az oszlophoz, s közben cinkosán 
összenéztek a császárral. 

A császárt persze nem lehetett úgy megközelíteni, mintha ő 15 csak 
közönséges ember volna. Egy kövér titkár jött át a függönyökön, fél térdre 
ereszkedett, s a másikra tette az írótáblákat. Majd dobogva-csörögve egy 
teljes vértezetben lévő katona jött ki a loggiára. Vigyázzállásba dermedt a 
császár mögött, kicsit oldalvást, kardot vont, és föltartotta. Suttogó hangok 
hallatszottak a függöny mögül, melyet aztán két rabszolga széthúzott. 
Valaki egy bottal koppantott a kövezeten. 

— A császár engedélyezi, hogy elé járuljatok. 

Egy férfi jött át a függönyön, s egy nő követte, kezében teherrel. A 
rabszolgák leengedték a függönyt, s a férfi csak állt, talán elvakította a 
napnyugta csillogása, s így néhány pillanatig figyelhették. Világos tunika 
volt rajta, s a fölött hosszú, zöld köpeny. Sötét haja s szakálla kusza volt, 
vagy annyira sietett, hogy attól borzolódott föl, vagy a széltől kinn, a 
palotán kívül, mely a császár hajlékába nem hatolhatott be. Nyűtt, foltos és 
poros volt a köpenye. Senki sem viselte gondját kezének és lábának. Arca 
dudoros volt és formátlan — semmi több, mint egy fej elülső része. 

A nő, aki követte, összehúzta magát oldalt, egy árnyékos sarokban, 
amely természetes helyének tünt. Nemigen volt több, mint egy 
drapériaoszlop, mert fátyol volt a fején, s omlott lazán az arcára. Oldalt állt 
a férfiaknak, és lehajtotta fejét a bugyorra, melyet hozott. Lábfeje 
megemelte annyira a hosszú köpenyt, hogy látni lehetett a saruját és 
négyhüvelyknyit formás lábából. A katona meg sem rezzent a kardja 
mögött, csak oldalt villanó szeme pásztázta végig, szakértő módon lehántva 
róla a ruhát, s a hosszú gyakorlatból fakadó ösztönös szakértelemmel, a 
kevéske sugallatból, melyet a nő engedélyezett tekintetének, fölmérte az 
alatta lévő portékát. Egy félig elrejtett kezet látott, s a térd kerekségét a 
szövet alatt. Tekintete visszatért középre, ahol a kard kettészelte 
látómezejét. Ajka összehúzódott s kikerekedett. Kedvezőbb helyen és 
időben füttyentett volna. 

Megsejtve reagálását, a császár gyorsan maga mögé pillantott. A katona 
szeme egyenesen előrenézett. El se lehetett hinni, hogy valaha megmozdult 
vagy bármikor megmozdulhat. A császár Mamilliusra pillantott. 

A fiú oldalvást nézte a nőt, tekintetével végigpásztázta, lebontva róla a 
ruhát, s a fiatalság ösztönös és határtalan optimizmusával fölmérte az alatta 
lévő ifjú testet. 


A császár boldogan hátradőlt. A férfi a nőhöz lépett, elvette tőle a 
bugyrot, de nem tudta, hová tehetné le. Rövidlátó szemmel leste a császár 
lábzsámolyát. A császár ujjával intett a titkárnak. 

— Jegyezd! 

— Pürrha kövei, Jehova spontán teremtése, avagy Thot Vörös Agyaga; ám 
énnékem mindig úgy tűnt, hogy valaminő isten meglátta az embert, amint 
négykézláb mászik, beletérdelt a hátsó felébe, és egy mozdulattal talpra 
rántotta. A szenzualista ebben hisz. A bölcs pedig soha nem felejti el. 

De Mamillius nem figyelt. 

A vadember döntésre jutott. Elővett valami zsákot a bugyorból, lehajolt, 
és egy hajómodellt helyezett a kövezetre a császár és Mamillius közé. 
Olyan egy méter hosszú, csúf alkalmatosság volt. A császár a nőről a férfira 
pillantott. 

— Te vagy Phanocles? 

— Phanocles, Caesar, Mürón fia, Alexandriából. 

— Mürón? Könyvtáros vagy? 

— Az voltam, Caesar — egy segéd — amíg... 

Rendkívüli hevességgel a hajó felé intett. A császár továbbra is őt nézte. 

— És hajókásat akarsz játszani a császárral? 

Arcán sikerült megőriznie a komolyságot, de a hangjába bekúszott a 
derű. Phanocles kétségbeesetten fordult Mamilliushoz, de az még mással 
volt elfoglalva, s most már nyíltabban is. Hirtelen áradni kezdett a szó 
Phanoclesből: 

— Akadályoztak, Caesar, fönt is, lent 15. Azt mondták, csak az időmet 
pocsékolom, és kontárkodok, mondták, a fekete mágiával, és nevettek. 
Szegény ember vagyok, és amikor apám pénzének a maradéka 1s... tudod, 
hagyott rám egy keveset... tényleg nem túl sokat... és amikor elköltötte. . . 
mit tehetnénk, Caesar? 

Az imperátor csak nézte, nem szólt semmit. Látta, hogy Phanoclest nem 
a naplemente vakította el. Egy pillanat elég volt, hogy lássa, rövidlátó. És 
dühös volt emiatt, áradt róla a zavarodottság és harag, mintha a 
megdöbbenés és gyalázat valami állandó forrása függött volna az üres 
levegőben egy méterrel az arca előtt. 

— ...és tudtam, hogy ha sikerül a császárhoz eljutnom. . . 

De mindenki akadályozta, újra és újra, és gúnyolták, értetlenül, dühösen 
néztek rá, üldözték. 

— Mennyi pénzedbe került, hogy a színem elé kerülhess? 


— Hét aranyba. 

— Az elfogadható árnak tűnik. Hisz nem Rómában vagyok. 

— Az volt az összes pénzem. 

— Mamillius. Gondoskodj róla, hogy Phanoclest ne tegye szegényebbé a 
látogatása. Mamillius! 

— Igenis, Caesar. 

Árnyak kúsztak le a loggia tetejéről és áradtak ki a sarkokból. A fülemüle 
még mindig énekelt a magas ciprusfán. A császár szeme, akárcsak a 
katonáé az előbb, a lányra siklott, majd, nem úgy, mint a katonáé, 
Mamilliusra. 

— És a húgod? 

— Euphrosyne, Caesar, szabad nő és szűz. 

Az imperátor megfordította tenyerét, és behajlított az ujját, s így most 
egy hívogató kéz képe hevert az ölében. Az ellenállhatatlan vonzás hatására 
Euphrosyne nesztelenül előjött a sarokból, és megállt előtte. Ruhájának 
redői újrarendeződtek, a fátyol meglebbent szája előtt. 

Az imperátor Mamilliusra pillantott, és azt mondta magában: 

— Nincs semmi új a nap alatt. 

Phanocles hirtelen előrelépett, de a makett megállította. 

Tánclépést tett, nehogy kárt tegyen benne. 

— Caesar... 

— Alkalmazkodnod kell a mi nyugati szokásainkhoz. 

Lepillantott a lány szandálba bújtatott lábujjaira, a formás térdre, s 
följebb, a hihetetlen kezekre, melyek szorosan markolták ruhájának 
szövetét. A császár szelíden biccentett, és megnyugtatóan kinyújtotta kezét, 
rajta az ametiszttel. 

— Nem udvariatlanság ez a részünkről, hölgyem. A szerénység a 
szüzesség illendő éke. De legalább a szemedet hadd lássuk, hogy tudhassuk, 
kihez szólunk. 

A lány feje a fátyol mögött a bátyja felé fordult, de az tanácstalanul állt, 
összekulcsolt kézzel, nyitott szájjal. Végül az egyik kéz kicsit lejjebb siklott 
a lány mellén, s így lejjebb csúszott a fátyol is, hogy látni lehessen az arca 
felső részét. A lány az imperátorra nézett, s aztán lehanyatlott a feje, mintha 
az egész teste egy pipacsszár volna, mely nem elég erős, hogy megtartsa a 
súlyát. 

Az imperátor mosolyogva, homlokráncolva nézett vissza rá. Nem szólt 
semmit, de kérése kimondatlanul ís megtette hatását. A függönyök 


szétváltak, és három nő lépett ki szertartásosan a loggiára. Úgy tűnt, 
mindegyik dupla marék fényt hoz, mely megvilágította a fejüket, s rózsásan 
áttetszővé tette ujjaikat. Az imperátor, még mindig Euphrosynét nézve, 
egyik ujjának mozdulataival elkezdte elrendezni ezeket a névtelen 
lámpásokat. Egyiket a lány jobbjára intette, kicsit elé, a másikat meg kicsit 
mögé, s a fény nyomban megcsillant a hajában. Aztán a harmadiknak intett, 
közelebb, még közelebb, s hogy emelje meg a fényt, míg egészen ott nem 
volt balról az arca mellett, olyan közel, hogy melegétől meglebbent egy fürt 
a lány füle mellett. 

Az imperátor Mamilliushoz fordult, aki nem szólt semmit. Döbbenet ült 
ki az arcára, mintha mély álomból rázták volna föl. Egy hirtelen 
mozdulattal Euphrosyne megint eltakarta az arcát, s olyan volt, mintha egy 
negyedik fény kialudt volna. A katonának reszketett a kardja. 

Az imperátor hátradőlt székében, s Phanocleshez szólt: 

— A világ tizedik csodáját hordod magaddal. Izzadság csorgott Phanocles 
arcán. Zavart megkönnyebbüléssel pillantott a makettre. 

— De még nem magyaráztam el, Caesar. . . 

Az imperátor leintette. 

— Nyugodj meg. A húgodnak nem eshet semmi bántódása. Mamillius, ők 
a vendégeink. 

Mamillius kifújta a levegőt, és az uralkodóra nézett. Fejét nyugtalanul 
forgatta jobbra-balra, mintha láthatatlan kötelékből próbálna szabadulni. De 
közben az imperátor bejelentése újabb mintát hozott mozgásba. A nők úgy 
helyezkedtek el, hogy megvilágítsák az elfüggönyözött ajtónyílást, és az 
ünnepélyes arcú udvarmesternő jelent meg, készen a bőséges vendéglátásra. 
Meghajtotta fejét az uralkodó, Mamillius, Euphrosyne felé, majd megfogta 
a lány csuklóját, és elvezette. A függönyök összecsukódtak, és a loggia 
megint sötétbe borult, nem látszott más fény sehol, csak a hálóik mellett 
táncoló halászcsónakok lámpásai. Mamillius Phanocleshez lépett, és az 
iménti döbbenetétől még mindig rekedtes hangon szólt hozzá. 

— Milyen a hangja? Hogyan beszél? 

— Nagyon ritkán beszél, uram. Nem emlékszem, milyen a hangja. 

— Kevésbé tökéletes szépségek tiszteletére 15 emeltek már templomokat. 

— Ő a húgom! 

Az imperátor megmoccant a székén. 

— Ha olyan szegény vagy, Phanocles, sohasem jutott még eszedbe, hogy 
valami előnyös házasság révén szerezz vagyont? 


Phanocles vadul tekintett körbe a loggián, mint akit csapdába ejtettek. 

— Miféle nőt akarnál hozzám adni, Caesar? 

A szavait követő hitetlen csöndben fölhangzott a fülemüle trillája. S ez 
megidézte az esthajnalcsillagot, amely egy sötétkék folt közepén szikrázott 
föl, a borókafenyők fekete árnyai közt. Mamillius megint elakadó hangon 
szólalt meg. 

— Van a húgodnak valamilyen vágya az életben, Phanocles? 

Az imperátor kurtán felnevetett. 

— Ugyan mi másra vágyhatna még az, aki ennyire szép? 

— Az ilyen szépség a költészet legédesebb forrása a világban. 

— Korinthoszi a stílusod, Mamillius. De azért csak folytasd. 

— Az egyszerűsége valóságos eposz. 

— No, most már huszonnégy könyvre elegendő unalmas badarságot 
hordhatsz össze az örökkévalóságnak. 

— Ne nevess kt. 

— Nem nevetek. Nagyon boldoggá tettél. Phanocles, hogy tudtad 
megőrizni ezt a főnixmadarat? 

Phanocles dupla sötétségben tapogatózott. 

— Mit mondhatok, Caesar? Ő a húgom. Egyik napról a másikra virágzott 
ki a szépsége. 

Elhallgatott, kereste a szavakat. Aztán kirobbantak belőle. 

— Nem értelek sem téged, sem senki mást. Miért nem hagyják, hogy csak 
úgy létezzünk? Ugyan mi jelentősége van az emberek együtt hálásának, 
amikor az örök kapcsolatok valóságos óceánja vesz körül minket, amiket 
tanulmányozhatunk? 

A sötétségben hallották, ahogy öklendő hang tör ki Phanocles torkából, 
mintha mindjárt elhányná magát. De amikor tovább beszélt, a szavai 
rendezettek voltak, bár értelmük ugyanolyan homályos most 15. 

—A kő, ha elereszted, le fog hullani. 

Az imperátor széke megnyikordult. 

— Remélem, tudjuk követni, amit mondasz. 

— Minden szubsztanciának örök és állandó affinitása van minden más 
szubsztancia iránt. Az az ember, aki érti ezeket a kapcsolódásokat — ez az úr 
Itt. . . 

— Az unokám, Mamillius úr. 

— Uram, jól ismered a jogot? 

— Római vagyok. 


Mamillius csak a légáramlatból érezte, hogy Phanocles hadonászik. A 
loggia sötétjébe lesve nagy nehezen kivette a homályos, gesztikuláló alakot. 

— Jól van! Tehát eligazodsz a jog világában. Számomra pedig a 
szubsztanciák és az erők világában könnyű a Járás, mert jól tudom, hogy az 
univerzum legalábbis olyan bölcs, mint egy jogtudós. Éppen úgy, ahogy te, 
uram, ki ismered a jogot, érvényesítheted akaratod velem szemben, aki nem 
ismerem, én érvényesíteni tudom az akaratom az univerzummal szemben. 

— Zavaros — mondta az imperátor. — Illogikus és rendkívül önhitt. Mondd, 
Phanocles, amikor így beszélsz, nem mondják neked azt az emberek, hogy 
őrült vagy? 

Phanocles zavarodott arca előrébb úszott a félhomályban. Érzékelte a 
makettet, és próbálta kikerülni. Aztán volt valami az arca előtt — egy 
tompán csillogó kardpenge. Sután visszahátrált. 

Az imperátor úgy ismételte meg a szavait, mintha nem mondta volna 
őket már egyszer. 

— ... hogy őrült vagy? 

— De igen, Caesar, mondják. Ezért 15... szakítottam meg a kapcsolatot a 
könyvtárral. 

— Értem. 

— Őrült vagyok? 

— Hadd halljuk tovább. 

— Az univerzum egy gépezet. 

Mamillius megmozdult. 

— Varázsló vagy? 

— Nincsen varázslat. 

— A húgod a varázslat eleven bizonyítéka és megtestesülése. 

— Akkor ő túl van a Természet törvényhozásán. 

— Az nagyon 15 lehetséges. Van költészet az unrverzumodban? 

Phanocles gyötrődve a császár felé fordult. 

— Így beszélnek mindannyian, Caesar. Költészet, varázslat, vallás. . . 

Az imperátor fölkacagott. 

— Légy óvatos, görög. A Pontifex Maximushoz beszélsz. 

Phanocles ujjának árnyéka a feje felé suhant. 

— Hisz a császár azokban a dolgokban, amiket a Pontifex Maximusnak 
meg kell tennie? 

— Jobbnak látom, ha nem válaszolok erre a kérdésre. 


— Mamillius úr. A szíved mélyén hiszel abban, hogy létezik a 
költészetnek egy esztelen és kiszámíthatatlan ereje a tekercseiden kívül? 

— Milyen unalmas lehet az életed! 

— Unalmas? 

Tett egy fél lépést az imperátor felé, de eszébe jutott a kard, és még 
időben megállt. 

— Életem elbűvölt csodálkozásban telik. 

Az imperátor türelmesen válaszolt. 

— Akkor egy semmi császár semmit sem tehet érted. Diogenész nem volt 
boldogabb nálad a hordójában. Csak annyit tehetek, hogy nem takarom el a 
napot. 

— De akkor 15 nyomorgok. Ha nem segítesz rajtam, éheznem kell. Ha 
segítesz, meg tudom változtatni az univerzumot. 

— Jobbá teszed? 

— Őrült ez, Caesar. 

— Hagyd csak, Mamillius. Phanocles, a tapasztalataim szerint ha valami 
változik, akkor majdnem mindig rosszabb lesz. De vendégül látlak az én... 
a húgod kedvéért. Légy rövid. Mit akarsz? 

Mindig csak akadályozták. A tizedik csoda nem a húga, hanem a hajó; ő 
nem érti ugyan az embereket, de a hajójával az uralkodó híresebb lesz, mint 
Nagy Sándor. Mamillius már nem figyelt rá, hanem magában motyogott, és 
ütötte a taktust az ujjával. 

Az uralkodó nem szólt semmit, miközben Phanocles fecsegett tovább, 
nem tett semmit, csak hagyta, hogy egy kis hidegség áradjon belőle. 
Bármennyrre érzéketlen volt 15 Phanocles, végül csak elhallgatott. 

Mamillius szólalt meg. 

— , A szépség szótlan ékesszólása..." 

— Ezt már hallottam valahol — mondta az imperátor elgondolkozva. — 
Biontól, azt hiszem. Vagy Meleagertől? 

Phanocles felkiáltott: 

— Caesar! 

— Ah, igen. A maketted. Mit akarsz? 

— Hozzanak be fényt! 

Az egyik nő ugyanazzal a rituális ünnepélyességgel visszatért a loggiára. 

— Mi a neve a makettednek? 

— Nincs neve. 

— Egy hajó név nélkül? Adj neki nevet, Mamillius. 


— Érdekel is engem. Amphitrite. 

Mamillius nagyot ásított. 

— Azt hiszem, nagyapám, az engedelmeddel. . . 

Az uralkodó mosolygó arccal nézett rá. 

— Ügyelj rá, hogy vendégeink minden kényelméről gondoskodjanak. 

Mamillius a függöny felé sietett. 

— Mamillius! 

— Caesar? 

— Sajnálom, hogy ennyire unatkozol. 

Mamillius eltűnődött egy pillanatra. 

— Hogy unatkozom? Igen. Unatkozom. Aludj jól, nagyapa. 

Mamillius hanyag közömbösséget sugározva ment ki a függönyök között. 

Hallották, hogy fölgyorsult a lépte azon nyomban, hogy már nem volt 
látható. Az uralkodó fölnevetett, s lenézett a hajóra. 

— Hajózásra alkalmatlan, lapos a feneke, kicsi a fedélzetív, és olyan az 
orra, mint egy gabonaszállító gályának. Mik azok a díszítések? Van vallásos 
jelentésük? 

— Aligha, Caesar. 

— Szóval hajókásat akarsz játszani velem? Ha nem bűvölt volna el az 
ártatlanságod, most haragudnék az önteltséged miatt. 

— Három játékot hoztam, Caesar. Ez csak az első. 

— Hallgatlak. 

— Caesar. Láttad már valaha, hogyan forr a víz az edényben? 

— Láttam. 

— Temérdek gőz termelődik, mely elszökik a levegőbe. Na és mi történne, 
ha lezárnánk az edényt? 

— Akkor a gőz nem tudna elszökni. 

— Az edény fölrobbanna. A gőznek titáni ereje van. 

— Valóban! — mondta az uralkodó érdeklődve. — És láttál már edényt 
szétrobbanni? 

Phanocles türtőztette magát. 

— Szírlán túl van egy vad törzs. Egy olyan vidéken élnek, mely tele van 
természetes olajjal és gyúlékony párával. Amikor főzni akarnak, azt a párát 
csöveken keresztül a házuk mellett álló tüzhelybe vezetik. A hús, melyet az 
ott élő emberek esznek, nagyon kemény, és hosszú ideig kell főzni. Egy 
edényt felfordítva rátesznek egy másikra. A gőz így nyomást fejt ki az 
edény alatt, amely átjárja a húst, és gyorsan, alaposan megfőzt. 


— És nem robban föl az edény a gőztől? 

— Épp az a lényeg a dologban, hogy nem robbanhat föl. Ha túl nagy a 
nyomás, fölemeli az edényt, és elszökhet a gőz. De hát világos, nem? A gőz 
fölemeli a felső edényt — a gőznek akkora ereje van, hogy képes volna 
olyan súlyt is fölemelni, amitől egy elefánt visszariadna. 

Az uralkodó egyenes háttal ült, előrehajolva, keze a szék karfáján. 

— És az íz, Phanocles! Megmarad az íz! Varázslatosan megőrződik az 
ételek csodálatos zamata! 

Fölállt, és járkálni kezdett a loggián. 

— Először is valamilyen húst kellene megkóstolnunk... 

— De... 

— Én mindig az egyszerűség híve voltam a húsokat illetően. Elefántláb és 
mamut, a ti ritkaságaitok, fűszerek, balzsamok: csupa hitványság. Az 
unokám azt mondaná, hogy mindent ki kell próbálnunk, és ily módon 
bővíteni az ízlelési élmények határait. . . 

—A hajóm... 

— ...de ez gyerekes locsogás. Megízlelni a húst a maga finom 
egyszerűségében visszatérés lenne azokhoz a fiatalkori élményekhez, 
melyeket az idő elkoptatott. Tűzrakás, egészséges fáradtság a végtagjaidban 
és, ha lehetséges, a veszély érzése... Aztán valami jó erős vörösbor. . . 

Egymást nézték: két nyitott száj, de más-más okból. 

— Phanocles, egy hatalmas felfedezés küszöbén állunk. Hogy nevezik a 
bennszülöttek az edényeiket? 

— Gőzzel főzőnek. 

— Mennyi idő alatt tudnál készíteni nekem egy olyat? Vagy elég, ha 
egyszerűen csak egy edényt megfordítva egy másikra teszünk. . . 

Egyik ujjával a másik kezének tenyerét csapdosta, s oldalvást nézett, a 
kertre, de látni nem látta. 

— ...vagy talán halat? Szárnyast? Végül is azt hiszem, a halat kellene 
kipróbálnunk. Egy kis fehérbort kell keríteni hozzá, szerényet, hogy ne 
domináljon, és tökéletes harmóniába olvadjon az étel ízével. Pisztráng? 
Rombuszhal? De persze azért elég tisztességes bort kell választani, hogy 
képes legyen türelmesen várni a sorát. . . 

Megint Phanocleshez fordult. 

— Van egy fajta lent délen, Szicíliában, ha eszembe jutna a neve. . . 

— Caesar! 


— Most velem kell vacsoráznod, és kidolgozzuk az akciótervet. Igen, 
nagyon későn vacsorázom. Akkor van étvágyam. 

— De a hajóm, Caesar! 

— Az Amphitrite? 

Indulni készen, a császár még várt. 

— Bármit megadhatok neked, Phanocles. Mit kívánsz? 

— Amikor nincs szél, mi történik a hajóval? 

A császár leereszkedően fordult felé. 

— Megvárja, míg föltámad. A kapitány hívja a szelet. Áldozatot mutat be 
és a többit. 

— De ha nem hisz a szél Istenében? 

— Akkor, gondolom, nem támad fül a szél. 

— És ha éppen akkor áll el a szél, amikor bajban vannak a hadihajói? 

—A rabszolgák eveznek. 

— És amikor elfáradnak? 

— Verik őket. 

— De ha annyira fáradtak, hogy minden verés hasztalan? 

— Akkor kihajítják őket a tengerbe. Szókratész módjára beszélsz. 

Phanocles a megadás gesztusával az oldalához ejtette kezét. A császár 
vigasztalón mosolygott rá. 

— Fáradt és éhes vagy. Ne aggódj se magad, se a húgod miatt. Nagyon 
becsessé váltál számomra, és a húgod a gyámleányom lesz. 

— Nem őrá gondolok. 

A császár csodálkozva nézett rá. 

— Akkor hát mit akarsz? 

— Épp azt próbálom elmondani. Egy hadihajót akarok építeni felségednek 
az Amphitrite mintájára. 

— Egy hadihajó komoly dolog. Nem kezelhetlek úgy, mintha hajóépítő 
mester volnál, amikor csak egy volt könyvtáros vagy. 

— Akkor egy hajótestet kérek felségedtől — bármilyet. Akár egy régi 
gabonaszállító hajót, és elegendő pénzt, hogy átalakíthassam olyanná, mint 
a makettem. 

— Természetesen, drága Phanoclesem, amit csak akarsz. Kiadom a 
szükséges parancsokat. 

— És a többi találmányom? 

— A gőzzel főző? 

— Nem. A következő. Én robbanónak nevezem. 


— Hogyan? Valami csattogó meg durrogó dolog, vagy micsoda? Csuda 
egy dolog lehet! Na és mi a harmadik találmány? 

— Azzal várok még. Meglepetés lesz. 

Az uralkodó megkönnyebbülten bólintott. 

— Jól teszed. Készítsd el a hajódat és a durrogtatódat. De először a gőzzel 
főzőt. — Sugárzó arccal nyújtotta a kezét, gyengéden Phanocles karjára tette, 
és minden erőlködés nélkül a kijárat felé fordította vendégét. És első 
lépéseit téve udvaroncként, Phanocles, kicsit az uralkodó felé hajolva, 
igyekezett, hogy le ne maradjon tőle. Föltárultak a függönyök, fény árját 
bocsátva rájuk, mely befogadta és elrejtette őket. A fény zavartalanul 
elterült a titkáron, a katonán, az üres széken; s fényesen csillogott az 
Amphitrite rézkazánján és — kürtőjén. 


2. TALOS 


Mamillius lelépett a loggiáról a kertbe. Elégedett volt a külsejével. A 
széles szalmakalap, mely mindig árnyékot vetett rá, állhatott vagy 
sétálhatott bárhol, nem volt szokásos római viselet, s így a függetlenségét 
hirdette, anélkül hogy nyíltan kihívó lett volna. A könnyű köpenyt, mely 
mindkét vállához oda volt kapcsolva, a legfinomabb egyiptomi vászonból 
szabták, s férfias, de nem nyomasztó méltóságot kölcsönzött neki. Ha 
gyorsan ment benne az ember — mint ahogy most ő egy kicsit, egészen 
szándékosan —, úszott a levegőben, és a mercuriusi suhanás benyomását 
keltette. A tunika merészen rövid volt, kétoldalt hasítékkal, de ezzel végül 
15 csak a divatot követte. Ha most odamennék hozzá, gondolta, ahogy a 
zuzmóval lepett najádok között ül, vajon elhúzná-e fátylát az arcáról, és 
beszélne-e hozzám? Őt kereste tekintetével, ahogy ment lefelé a sok 
lépcsőfokon, de a forró kertekben sehol nem volt egy teremtett lélek. A 
gyep minden négyzete, mint a bársony, ahogy az irodalmi konvenciókhoz 
híven lenniük is kellett, és a metszett tiszafák mintázatai kevésbé voltak 
elevenek, mint a szobrok közöttük. Lugasokba és gyógyfüves kertekbe 
pillantott be, kőnimfák, faunok és bronzfiúk csoportjai között kanyargott; 
géplesen emelte a szokásos üdvözlésre kezét a hermák előtt, melyek a 
sűrűbb bozótban álltak. 

Az a baj, hogy úgysem beszélne, és látni sem lehet igazán. Tudok már 
egy keveset a szerelemről, gondolta, és nem csak az olvasmányaimból. A 
szerelem szüntelen aggodalom s az az érzés, hogy az élet minden kincse 
összesűrűsödött arra a kis helyre, ahol ő van. S ha még tovább töpreng az 
ember, megérti, hogy a szerelem a vadon neveltje, és oroszlán csecsét 
szopta. Vajon mit gondol rólam, vajon hogyan beszél, vajon szerelmes? 

Lángok kúsztak szét benne, és minden izma remegett. Nem Jó ez így, 
gondolta, nem szabad gondolnom rá. S e pillanatban iszonytató férfierővel 
megáldott szeretők sora jelent meg képzeletében. Mire a kert végében, a 
szikla mellett lévő vízililiomos tóhoz ért, úgy próbált kievickélni elméje 
mélységeiből, mint aki a magasból a vízbe ugrott, s most úszik föl a 
felszínre. 

— Bárcsak megint unatkoznék! 

Az a kalap talán mégsem volt olyan jó ötlet. Privát árnyékának szélei 
valahogy szétolvadtak, s bár máris nagy volt a hőség, az ég a tenger felé 


nem volt olyan kék, mint tegnap. Enyhe pára vonta be a látóhatárt, s terjedt 
a szárazföld felé. Egy viharvert szatírt szólított meg: 

— Vihar lesz. 

A szatír tovább vigyorgott nagy fogaival. Mindent értett. Euphrosyne! 
Mamillius hirtelen megrázkódva ment tovább, és balra fordult, ahol az 
alagút átment a kis hegyfok alatt, le a következő öbölben lévő kikötőhöz. 
Az alagút bejáratánál álló őr vigyázzba vágta magát. Részben az alagút 
komorsága miatt, s részben azért, mert mindig a felsőbbrendűség kellemes 
érzésével töltötte el, ha katonákkal beszélt, Mamillius megszólította. 

— Jó reggelt. Minden rendben? 

— Igenis, uram. 

— Hányan vannak? 

— Huszonöten, uram. Öt tiszt és húsz katona, uram. 

— Hol vannak elszállásolva? 

A katona rántott egyet a fején. 

— Az alagúton túl, uram. A part mellett horgonyzó tiremában. 

— Szóval át kell másznom rajta, ha meg akarom látogatni az új hajót? 

— Igenis, uram. 

— Fárasztó. Mondd csak, a császár kertjében kényelmesebb, mint a 
kikötőben, igaz? 

A katona gondolkozott. 

— Nyugodtabb, uram. Mán hogy annak, aki a nyugalmat kedveli, nagyon 
jó itten. 

— Te talán jobban szereted, ha a pokolban vagy elszállásolva? 

— Uram? 

Mamillius elfordult, s besétált a sötét alagútba, amely a nagy fogú 
szatírra hasonlító szellemképekkel volt tele. Amilyen sokáig csak bírta, bent 
tartotta a levegőt, mert az őrök nem csak a kertekbe vezető útként 
használták az alagutat. A szellemképek szétszéledtek, s végül elfoglalta 
helyüket a pokol látványa. 

A rövid és fölvágott tunikát viselő császári unokát kivéve mindenki más 
érdekes, sőt vonzó helynek találta volna a poklot. A kikötőt egy kis öbölben 
építették, mely olyan volt, mint egy fél csésze. Pirosra, sárgára és fehérre 
festett rikító raktárak és lakóházak emelkedtek körben. A csésze belsejében 
a rakpart félköre húzódott, a legkülönfélébb hajókkal. A csésze tengeri 
bejáratát két rakpart védte, melyek majdnem összeértek. Az alagút a 
közelebbinek az elejére ért ki. Lakóházak, rakpartok, raktárak, hajók — 


mindenhol emberek nyüzsögtek. Voltak tengerészek, rabszolgák vagy 
szabadok, akik most a hajók oldalán himbálóztak, és szurkot vagy festéket 
kentek rá. Voltak fiúk fönn a magasban, akik a kötélzetet javították, voltak 
férfiak a szkiffeken és a gályákon, és meztelen kikötői patkányok, akik 
evickélve hajszolták az uszadék fát a hányódó szemét között. A kikötő forró 
levegőjében reszkettek a raktárak és a szállásépületek, reszkettek a meredek 
hegyek, és bizonyára reszketett volna a levegő is, ha akár csak egy fia felhő 
lett volna rajta, hogy elárulja a mozgást. A dugarozó üstökből, a 
gőzcsövekből, ahol hajlították a deszkákat, a dézsákból és kiskocsmákból és 
konyhákból szálló füst bepiszkolta a levegőt, és bronzos árnyak százait 
vetette a földre. S ezt az egész zűrzavart perzselte a nap, melynek olvadt, 
formátlan tűzárnya a kikötő közepén ringott a vízen. 

Mamillius lehajtotta szalmakalapja karimáját, és az orrára szorította 
köpenye sarkát. Pár pillanatra megállt, elborzadva, de titokban örülve is 
annak, hogy milyen őszinte undorral töltik el az emberek és a borzalmas 
életük, amit teremtenek maguknak. Ráadásul valami olyan érzés is elfogta, 
és izzott; üvöltött 15. Hevében, reszketésében fölerősödtek a zajok, mintha 
dobok dübögtek volna, s úgy úsztak rajta a visítások, mint sirályok görbe 
röpte. 

A rakpart felé fordult, ahol a dolga volt. A rakpart a kikötő felén át nyúlt 
el a bejáratáig, ahol vállmagas fal állta útját a tengernek. Három hajó volt 
kikötve hozzá. Az első, tőle balra és csak néhány méternyire, a császári 
gálya. Mélyen a vízbe merült, az evezősök aludtak padjaikon a napon, egy 
rabszolgafiú a trónus párnáival foglalatoskodott a hatalmas, lila baldachin 
alatt. A gályán túl volt a karcsú tirema, leszerelt evezőkkel. Rabszolgák 
dolgoztak a fedélzeten, de nagyon piszkos volt a sok Jjárás-keléstől, mert 
túloldalt hozzá volt rögzítve a lapos, különlegesen csúnya Amphitrite. 

Mamillius olyan lassan ment a rakpart mentén, ahogy csak tudott, odázva 
a pillanatot, amikor el kell viselnie a hajótest hevét. Megállt Phanocles 
második találmánya mellett, és kíváncsian vette szemügyre, mert most látta 
először. A csörlőt a mellvédre szerelték fel, és a tengerre nézett. Minden 
katonai megfontolással szemben Phanocles visszatekerte a láncot, amely 
feszítőkötélként szolgált. Már készen állt a pöröly is, amellyel beverik a 
szegecset és elszabadítják a feszítőkötelet. Volt egy pecek a vájatban, s a 
pecek másik végén egy csillogó kis hordó, a végén rézpillangóval, kiálló 
vasfullánkkal. Micsoda pokoli rovar. Egy ütés a szegecsre, és a pecek a 


tenger felé siklik, ki a halászcsónakokhoz, elviszi nekik a hordót: az italt a 
császári szerencsekívánattal. 

Mamillius megborzongva nézte a szerkezetet, majd felnevetett, amikor 
eszébe jutott Mamillius magyarázata. Végül, kétségbeesetten, mintha az 
uralkodó holmi oktalan gyermek volna, csak széttárta kezét, s egyetlen 
mondatot mondott még, és aztán már semmit sem volt hajlandó hozzátenni. 

— Bezártam a villámlást a hordóba, és kiengedhetem, amikor csak 
akarom. 

Az őr, aki a csörlő mögött bóbiskolt, látva, hogy fölfedezték, azzal 
próbálta leplezni hibáját, hogy úgy kezdett el csevegni, mintha ő és 
Mamillius a kerítés egyik oldalán volnának, a katonai fegyelem meg a 
másikon. 

— Szép kis borzalom, nem igaz, uram? 

Mamillius szó nélkül bólintott. Az őr fölnézett a hőpárára, mely a rakpart 
mellvédjére úszott. 

— Jó kis vihar lesz, uram. 

Mamillius a gonoszt elhessegető mozdulatot tett, és sietősen elindult a 
rakpart mentén. Nem volt őr a tiremán, aki fogadta volna, és senki sem 
üdvözölte a hajóhídnál. Most, hogy a fedélzeten volt, azonosítani tudta a 
kikötői zaj alapdübörgését — a rabszolgák minden hajón morogtak, mint a 
vadállatok, amikor az ételt követelik az arénában. Csak azok voltak 
csendben, akik fásultan, rosszkedvűen dolgoztak a fedélzeten. Átment a 
tirema közepén, és megállt, lenézett az Amphitrité-ra. 

Hozzá képest a csörlő játékszernek tűnt. Mindkét oldalon a világ 
legnagyobb kereke volt hozzáerősítve, és mindkét keréken volt egy tucat 
lapát. Egy nagy vascső, amelyet Phanocles csúful meghajlítgatott, 
kanyargott közöttük a fedélzeten. Négy fémkéz tartotta ezt a csövet, kettő 
tolta, kettő visszahúzta. A karok mögött vas alkarok és felkarok voltak, 
melyek réz kabátujjakba csúsztak vissza. Mamillius tudta, hogy Phanocles 
mit nevez kabátujjaknak. Azok voltak a dugattyúk; és mivel nem volt más 
módja, hogy olyan nevetséges pontossággal készítsék el őket, ahogy ő 
követelte, két alabástromoszlopról húzták le őket, amiket a Gráciák 
templomához szántak. 

Mivel a Gráciákról Euphrosyne jutott az eszébe, Mamillius a hajó tatja 
felé fordult. A dugattyúk között volt a legfélelmetesebb dolog: Talos, a 
rézember. Feje nem volt, egy csillogó gömb félig a fedélzetbe süppedve, 
négy karja előrenyúlt és a gonosz forgattyút markolta. Közte és a forgattyú 


között, beékelődve arra a helyre, melyet a karok hagytak közöttük, egy 
réztölcsér volt, magas, mint egy árboc, a Szent Fallosz botrányos paródiája. 

Ember alig volt ott. Egy rabszolga valami bonyolult technikai dolgot 
csinált épp az egyik kormánylapáttal, és valaki szenet lapátolt a 
hajófenékbe. Széndara borított mindent: a fedélzetet, a hajó oldalát, a 
lapátokat. Csak Talos volt tiszta, derékig a fedélzetbe merülve, gőzt és hőt 
lélegezve, és olajtól csillogva. Az Amphitrite valamikor gabonaszállító 
gálya volt, melyet a munkások fölvontattak a folyón Rómába, egy csúnya 
doboz, mely pelyvától és korhadt fától bűzlött: nyugodt és ártalmatlan. 
Most viszont mintha gonosz szállta volna meg. Benne ült Talos, ott volt az a 
rovar a kikötő mellvédje fölött, és üvöltött a pokol. 

Phanocles kidugta fejét a hajóürből. Mamilliusra hunyorgott a verejtékén 
át, megrázta szakállát, és megtörölte arcát egy ronggyal. 

— Majdnem készen vagyunk. 

— Tudod, hogy jön a császár? 

Phanocles bólintott. Mamillius grimaszolt a szénportól. 

— Nem készültél a jövetelére? 

— Azt mondta, semmilyen ceremóniára nincs szükség. 

— De az Amphitrite undorítóan mocskos! 

Phanocles végignézett a fedélzeten. 

— Ez a szén egy vagyonba kerül. 

Mamillius óvatosan a fedélzetre lépett. 

— A pokol legforróbb zuga. 

Megcsapta a kazán heve, és csorgott arcán az izzadság. Phanocles egy 
pillanatra elfordította fejét, és Talost nézte, aztán Mamilliusnak nyújtotta a 
rongyot. 

— Hát igen, a szokásosnál melegebb van — ismerte el. 

Mamillius eltolta a kezét a ronggyal, és elegáns köpenye sarkával törölte 
le az arcát. Most, hogy közvetlenül ott volt Talos mellett, többet is látott a 
konstrukciójából. Közvetlenül a fedélzetszint fölött a gömb hátsó részénél 
egy rugókkal körbevett nyúlvány volt rajta. Phanocles, követve tekintetét, 
kinyúlt, és megpöccintette ujjaival a rézkallantyút, mire az elszíneződött, és 
egy gőzfelhőt bocsátott ki. Komoran nézett a nyúlványra. 

— Látod? Én biztonsági szelepnek nevezem. Pontos instrukciókat 
adtam... 

De a mester kiegészítette egy szárnyas Boreásszal, aki lábujjával éppen 
csak érintette a rézkallantyút, és fölfújt arccal fújta a jó szelet. Mamillius 


tartózkodóan mosolygott. 

— Nagyon szép. 

A rugók megfeszültek, gőz lövellt ki, és Mamillius visszahőkölt. 
Phanocles a tenyerét dörzsölte. 

— Na, most készen 15 vagyunk. 

Izzadtan Mamilliushoz lépett. 

— Egyszer már kivittem az Amphitrité-t a kikötő közepére, és egyszer az 
öbölbe 15. Könnyű és megbízható a járása, akár a csillagoké. 

Mamillius, kerülve tekintetét, azon kapta magát, hogy tulajdon eltorzult 
ábrázatát nézi Talos fénylő oldalán. A száj és a hegyes orr jól látszott, 
minden más homályosan. Bárhogyan mozgott, egy hal közömbös, de 
könyörtelen tekintetével kísérte őt. Valósággal csapdosta a kazán és a 
gőzölgő tölcsér heve. 

— Ki akarok jutni ebből a... 

Az elgörbült forgattyúk alatt a hajó orrába ment, és megállt. Itt kicsit 
hűvösebb volt, úgyhogy levette a szalmakalapját, és azzal legyezte magát. 
Phanocles is előrement, és a korlátnak vetették hátukat. Rabszolgák 
dolgoztak a tirema előfedélzetén épp csak pár lábnyira fölöttük. 

— Ez egy gonosz hajó. 

Phanocles befejezte a keze dörzsölgetését, és a vízbe hajította a rongyot. 
Megfordultak, s nézték, ahogy sodródik. Phanocles felfelé mutatott 
hüvelykujjával. 

— Nem gonosz. Hasznos. Inkább csinálná azt? 

Mamillius fölpillantott a rabszolgákra. A fémrák körül csoportosultak, és 
Mamillius a nagy részét látta, bár a karmokat eltakarta a tirema fedélzete. 

— Nem értelek. 

— Most mindjárt beállítják a szárnyvitorlát, és föllökik a rákot — mind a 
tíz tonnáját. A gőz ezt minden gond és erőlködés nélkül meg fogja csinálni 
helyettük. 

— Nekem nem kell rákot rángatnom. Nem vagyok rabszolga. 

Hallgattak egy sort, s közben lábujjhegyen állva figyelték a rákot. 
Hatalmas  ólom- és vastömeg volt, nagy  nyúlványokkal, karmai 
kőtömbökön pihentek, hogy át ne hasítsák a fedélzetet. Ugyanolyan 
szigorúan praktikus eszköz volt, amilyet birodalomszerte lehetett látni, mert 
egyetlen célja az volt, hogy az ellenség hajójára hajítsák, s egyszerre 
elsüllyesszék vele: de ugyanaz az ösztönzés, mely a hordón pillangóvá 
változtatta a rezet, és egy Boreászt állított a biztonsági szelepre, a rákon 15 


rajtahagyta a nyomát. Készítői megjelölték a szemeit és a lábízületeket. 
Ettől valami különös jelentést kapott, és a rabszolgák úgy tisztogatták a 
karmait, mintha nem puszta fémtömeg volna. Más rabszolgák a hetven láb 
hosszú vitorlarudat forgatták, beállították a csörlőt a gyűrű fölé. 

Mamillius megfordult, és végignézett az Amphitrite fedélzetén. 

— Az élet zavarba ejtő zűrzavar, Phanocles. 

— Én meg fogom tisztítani. 

— De közben még piszkosabbá teszed. 

— Nem lesznek rabszolgák, hadseregek. 

— Mi a baj a rabszolgákkal és a hadseregekkel? Akár azt 15 mondhatnád: 
, Nem lesz evés, ivás, szeretkezés." 

Egy darabig megint csöndben voltak, hallgatták a kikötő zúgását és a 
harsogó parancsszavakat a tiremáról. 

— Engedjétek le! Csak finoman! 

— Ma este a császár ki fogja próbálni a gőzzel főződet. Amit készítettél 
nekt. 

— Azt el 1s fogja felejteni, ha kipróbálja az Amphitrité-t. 

Mamillius fölhunyorgott a napra. Nem ragyogott olyan nagyon, de ő 
azért legyezte magát. 

— Mamillius úr — megbocsátott nekünk a császár a rögtönzött gőzzel 
főzőért? 

— Azt hiszem. 

— Vissza! Feszítsd! Indulás! Egy, kettő! Egy, kettő! 

— Különben meg ha nincs az a kísérlet, sohasem jöttem volna rá, hogy 
biztonsági szelep 1s kell. 

— Azt mondta, egy mamut túl nagy kezdetnek. Engem hibáztatott. 

— És? 

Mamillius megcsóválta a fejét. 

— De azért sajnálja a három szakácsot és a villa északi szárnyát. 

Phanocles izzadtan bólintott. Homlokráncolva emlékezett vissza 
valamire. 

— Gondolod, hogy ezt értette azon, hogy , ha lehetséges, a veszély 
érzése"? 

A rabszolga, aki táplálta a kazánt, a fedélzetre mászott, s ők lustán 
nézték. Fölhúzott egy vödröt kötélen a hajó oldalán, és meztelen testére 
borította a vizet. Szénpor kígyói kanyarogtak a fedélzeten. Majd újra és újra 
lelocsolta magát a kikötő mocskos vizével. Phanocles odaszólt neki: 


— Tisztítsd meg Itt a fedélzetet! 

A rabszolga megérintette mocskos üstökét. Fölhúzott még egy vödör 
vizet, és végigloccsantotta a fedélzeten, hogy a lábukra Íröcsögött a víz. 
Dühösen fölkiáltottak, s a következő pillanatban egy elpattanó kötél zaját 
hallották. Az Amphitrite megingott alattuk, oldalra dőlt, és hangosan 
fölnyögött a fa, mintha a hajó saját magába mart volna bele fémfogaival. 
Tompa puffanás hallatszott a kikötő fenekéről, majd hatalmas zuhatag 
ömlött rájuk az égből, mocsokkal, sárral, olajjal és kátránnyal teli víz. 
Phanocles előretámolygott, Mamillius pedig meghajolt a zuhatag alatt, s 
ijedtében káromkodni sem tudott. Aztán már nem zúdult víz az égből, de 
derékmagasságban ömlött el a fedélzeten. A Talos úgy lövellte a 
gőzfelhőket, mintha a dühét ontotta volna ki. Aztán a víz mind lezúdult, 
csillogtak a fedélzetek, és a kikötő moraja őrjöngéssé erősödött. Mamillius 
végre tudott káromkodni: kalapja, mint a tehénlepény, ruhája olajosan 
tapadt rá. Aztán elhallgatott, s arrafelé fordult, ahol a korlátnak 
támaszkodva beszélgettek az imént. A rák fölmarkolt hatlábnyit a korlátból, 
s belemart a fedélzet deszkázatába, hogy pucéran, szilánkosan meredeztek a 
gerendák végei. A hatalmas hajókötél a tiremáról egyenesen a vízbe lógott, 
ahol még bűzlött és kavargott a sárga iszap. A tiremán egy kupacban 
verekedtek az emberek, köztük katonák is, akik a kardjuk markolatát 
használták bokszernek. Egy ember elszabadult. Botladozva a rakpartra 
rohant, fölkapott egy követ, a hasához szorította, és belevetette magát a 
vízbe. A verekedés elcsitult. Két császári őr részrehajlás nélkül püfölte a 
fejeket. 

Mamillius lassan elsápadt a mocsok mögött, mely borította. 

— Ez az első alkalom, hogy valaki meg akart ölnt. 

Phanocles szájtátva bámulta a törött korlátot. Mamillius reszketni 
kezdett. 

— Pedig én senkit sem bántottam. 

A tirema kapitánya közeledett, s fürgén ugrott a fedélzetre. 

— Nem 1s tudom, mit mondjak, uram. 

A kikötőből olyan volt az üvöltözés, mintha sohasem csitulna el. Érezni 
lehetett a szemeket, sok ezer szemet, ahogy néznek a víz csalóka csipkéjén 
át. Mamillius vadul pillantott körbe a fehér levegőbe. Rángtak az ideget. 
Phanocles panaszos hangon szólalt meg. 

— Tönkretették a hajót. 

— Legyen átkozott a koszos hajód... 


— Uram. A rabszolga, aki elvágta a kötelet, a vízbe ölte magát. 
Igyekszünk megtalálni a főkolompost. 

Mamillius fölkiáltott. 

— Oloito! 

A választékos káromkodás olyan volt, mint egy biztonsági szelep. Már 
nem reszketett, hanem sírni kezdett. Phanocles az arcához emelte reszkető 
kezét, s aztán úgy bámult rá, mintha valami értékes információt rejtene. 

— Balesetek előfordulnak. A minap is egy jókora deszka épp csak pár 
hüvelykkel hibázta el a fejem. De életben vagyunk. 

A kapitány tisztelgett. 

— Engedelmeddel, uram. 

És visszaugrott a tirema fedélzetére. Mamillius könnyes arccal fordult 
Phanocleshez. 

— Miért vannak ellenségeim? Jobb volna meghalnt. 

Egyszeriben úgy érezte, hogy minden veszélyes és bizonytalan ezen a 
világon, Euphrosyne titokzatos szépségét kivéve. 

— Phanocles — add nekem a húgodat! 

Phanocles elvette kezét az arcától. 

— Szabad emberek vagyunk, uram. 

— Úgy értem, add hozzám feleségül. 

Phanocles rekedten fölkiáltott: 

— Ez már túl sok! Egy deszka, egy rák... és most ez. ..! 

Üvöltve s fehéren, mint a pára, összezárult a pokol Mamillius körül. 
Valahol dörgött az ég. 

— Nem tudok élni nélküle. 

Phanocles morgott magában, szemét Talosra függesztve. 

— De hisz nem is láttad az arcát. És a császár unokája vagy. 

— Ő megtesz bármit, amit akarok. 

Phanocles dühösen, oldalvást pillantott rá. 

— Hány éves vagy, uram? Tizennyolc? Vagy tizenhét? 

— Felnőtt férfi vagyok. 

Phanocles gúnyos vigyornak szánt grimaszt vágott. 

— Na igen, törvény szerint. 

Mamillius összeszorította a fogát. 

— Bocsásd meg a könnyeimet. Nagy megrázkódtatás volt. 

Hangosan csuklott. 

— Megbocsátasz? 


Phanocles végignézett rajta. 

— És mit akarsz a megbocsátásommal? 

— Euphrosynét. 

Mamillius egyszerre megint egész testében remegett. Az élet gyönyörű 
hajtásai serkentek benne. De Phanocles a homlokát ráncolta. 

— Nem tehetem, uram. Magyarázd meg. 

— Most egy szót se többet. Beszélni fogunk a császárral. Ő majd meggyőz 
téged. 

Üdvözlés harsant az alagút bejáratánál. 

A császár korához képest fürgén lépkedett. Előtte a kiáltója. 

— Utat az imperátornak! 

Egy őr és néhány elfátyolozott nő volt vele. Mamillius rémülten rohanni 
kezdett a fedélzeten, de a nők elszakadtak a férfiak csoportjától, és a kikötő 
mellvédjénél sorakoztak fel. Phanocles beárnyékolta a szemét. 

— Elhozta őt 15, hogy megnézze a bemutatót. 

A tirema kapitánya a császár mellett szedte a lábát, s közben 
magyarázott, és a császár elgondolkodva bólogatott ezüstös fejével. 
Fölment a tiremára vezető pallón, átszelte fedélzetét, és lenézett az előtte 
lévő furcsa hajóra. Szikár alakja a fehér, bíbor szegélyű tógában még ilyen 
környezetben is méltóságot sugárzott. Elutasított egy segítő kezet, és 
lelépett az Amphitrite fedélzetére. 

— Ne próbálj a rákról beszélni nekem! A kapitány már mindent 
elmondott. Gratulálok a megmenekülésedhez. Természetesen neked is, 
Phanocles. El kell halasztanunk a bemutatót. 

— Caesar! 

— Tudod, Phanocles, nem leszek a villában ma este. Majd máskor 
megszemlélem a gőzzel főződet. 

És Phanocles megint tátott szájjal állt. 

— Az a helyzet — folytatta az imperátor derűsen —, hogy kint leszünk a 
tengeren az Amphitrité-val. 

— Caesar! 

— Maradj itt, Mamillius! Híremm vannak számodra. 

Elhallgatott, és homlokát ráncolva a kikötő morajára fülelt. 

— Nem vagyok népszetű. 

Mamillius megint reszketni kezdett. 

— Én sem. Meg akartak ölni. 

A császár komoran mosolygott. 


— Nem a rabszolgák voltak, Mamillius. Jelentést kaptam Illíriából. 

[Ijedt felismerés ült ki Mamillius sáros arcára. 

— Posthumus? 

— Hirtelen félbeszakította a hadjáratát, és a tengeri kikötőben koncentrálta 
a seregét. Minden hajót megsemmisít a partok közelében, a tiremáktól a 
halászcsónakokig. 

Mamillius egy gyors, ügyetlen lépést tett, s majdnem Talos karjai közt 
találta magát. 

— Belefáradt a hősi tettekbe. 

Az imperátor közelebb jött, és finoman unokájának átázott tógájára 
helyezte egy ujját. 

— Nem, Mamillius. Egyszerűen csak megtudta, hogy a császár unokáját 
érdekelni kezdték a hajók és a fegyverek. Fél a befolyásodtól, és ő mindig 15 
realista volt. Lehet, hogy az a szerencsétlen beszélgetésünk a loggián 
rosszakarók fülébe jutott. Egy percet sem veszíthetünk. 

Phanocleshez fordult. 

— Neked is velünk kell jönnöd. Milyen gyorsan tud elvinni minket az 
Amphitrtte Illíriába? 

— Kétszer olyan gyorsan, mint a tiremáid, Caesar. 

— Mamillius, együtt megyünk. Én, hogy meggyőzzem, hogy továbbra is 
imperátor vagyok, s te, hogy meggyőzd, hogy nem akarsz az lenni. 

— De ez veszélyes! 

— Inkább maradsz, és megvárod, hogy elvágják a torkod? Posthumus 
aligha engedné meg, hogy öngyilkos legyél. 

— És te? 

— Köszönöm, Mamillius. Minden aggodalmam közepette meg vagyok 
hatva. Induljunk! 

Phanocles a homlokához szorította ökleit. A császár a rakpart felé 
biccentett, és a rabszolgák menete elindult a tiremán át a csomagokkal. Egy 
kis szírtai jött sietve a hajó tatja felől, és hadarva szólott Mamilliushoz. 

— Uram, ez képtelenség. Nincs hely, ahol a császár alhatna. És nézd meg 
az eget! 

Kéket már sehol sem lehetett látni. A nap nagy fényfolttá foszlott szét, s a 
felhők lassan azt 1s teljesen eltakarták. 

— ...és hogyan tarthatnám a pontos irányt, amikor nem látom az eget, és 
nincs szél? 

— Ez parancs. Nagyapa, legalább egy percre menjünk ki a partra. 


— Miért? 

— Olyan mocskos a hajó. . . 

— Mint ahogy te 15, Mamillius. Bűzlesz. 

A szíriai a császár mellé oldalgott. 

— Ha ez parancs, császár, akkor minden tőlem telhetőt megteszek. De 
először is hadd vigyük ki a hajót a kikötőből. Aztán majd a gályádról át 
tudsz jönni rá. 

— Legyen így. 

Együtt mentek át a tiremán. Mamillius, elfordítva fejét a nőktől, az 
alagúthoz rohant és eltűnt. Az imperátor a gályájához ment, amely a tirema 
végénél volt lehorgonyozva, és kényelmesen elhelyezkedett a baldachin 
alatt. Csak most látta igazából, milyen csúnya és nevetséges az új hajó. 

Szelíden megcsóválta a fejét. 

— Nem tetszenek nekem ezek a mindenféle újdonságok. 

A rabszolgák tömegét lassan elnyelte az Amphitrite gyomra, és a 
kisszámú legénység szorgosan készült a kihajózáshoz. A tiremán az 
emberek az evezők végével tolták el Phanocles hajóját, s az lassan 
eltávolodott. A kötelei a vízbe hullottak, majd felhúzták őket a fedélzetre. 
Az imperátor a lila árnyékban ülve nézte, ahogy a kormányos a 
kormánylapátokkal küzdve a másik hajóhoz irányítja a tatot, és kiszabadítja 
az Amphitrite orrát. Talos bronzgyomrából folyamatosan áradt a gőz. Aztán 
látta, ahogy Phanocles kidugja fejét a hajó gyomrából, és egy intéssel 
leállítja a kormányost. Lekiáltott valamit a gépezet belsejébe, mire még 
erősebb lett a gőzsugár, sivítása úgy töltötte be a levegőt, mint a reszelő 
hangja, aztán hirtelen eltűnt. Válaszul a hajókról és a házakról dühös 
morgás hallatszott körben a kikötőben — s az Amphitrite végül úgy hevert 
ott, mint egy ormótlan, tehetetlen gyik egy aréna közepén. 

Az imperátor egyik kezével legyezte magát. 

— Mindig 15 úgy gondoltam, hogy a csőcselék viselkedése tökéletesen 
kiszámítható. 

Valami morgás hallatszott a hajó belsejéből, majd fém csörgése. Talosnak 
mind a négy keze forgott, kettő hátra, kettő előre. A két kerék lassan forogni 
kezdett, a bal oldali hátrafelé, a másik előre. Leereszkedtek a keréklapátok 
— loccs, szünet, loccs! -—, szétfröccsentve a piszkos vizet. Ahogy 
kiemelkedtek, magasan a levegőbe hajították a vizet, amely visszazúdult a 
fedélzetre. Az egész hajón ömlött a víz, és megint felhőkben szállt a gőz, de 
most az izzó kazán és kürtő felszínéről. Vad üvöltés hallatszott a hajóürből, 


mire Phanocles a fedélzetre ugrott, és megdermedve, hunyorgó szemekkel 
nézte a vízözönt, mintha soha életében nem látott volna még ilyen 
érdekeset. Az Amphitrite egy helyben állt, nem haladt előre, hanem forgott 
a tengelye körül; és a lapátok alól szökőkútként tört föl a víz. Phanocles 
leüvöltött valamit a nyílásfedélen, gőz lövellt föl, a kerekek nyikorogva 
leálltak, és úgy ömlött a víz a hajóról, mintha épp a kikötő fenekéről 
emelkedett volna föl. Mindenfelől emberi üvöltés ostromolta, ahogy ott állt 
a kikötő közepén, és sivítva tört föl belőle a gőz. A hegyek fölött fény 
villant, majd szinte rögtön dörgött az ég. 

Az imperátor titokban jelzett két ujjával, hogy elkergesse a gonosz 
szellemeket. 

A villámlást azonban nem jókor küldték az istenek. Várva, hogy az 
Amphitrité-t mindjárt elpusztítja a Gondviselés haragja, az imperátor 
eltakarta szemét a kezével, de még sikerült megpillantania a vízen egy 
másik fenyegető jelet. A kikötő száján túl, de a rakpart mellvédje fölött, a 
gőzfelhőkön át látott valami tömör alakot. Azt hitte — gondolkodni nem volt 
ideje —, hogy egy szikla vagy egy alacsony szirtfal teteje az. De a szikla 
egyre nagyobbra nőtt. 

Az imperátor kisietett a partra, átment a rakparton, és ott, ahol a nők 
ültek, fölmászott a lépcsőn a mellvédre. A szikla kiúszott a ködből. Egy 
nagy hadihajó orra és előfedélzete volt az, és a hajóürből egyenletes 
dobolás hallatszott. Épp helyesbítette az irányát, hogy becsusszanjon a 
keskeny vízszoroson a két rakpart között. Rendületlenül közeledett, 
vitorlája fel volt tekerve a keresztárbocon, egy-egy fémrák függött a 
keresztárboc két végén, hajítófegyverek céloztak a kikötőre, a fedélzet 
csillogott az acéltól és a bronztól, döfőorrának húsz láb hosszú dárdája úgy 
szelte a vizet, mint egy cápa. Megváltozott a dobolás ritmusa. Az evezők 
hirtelen a hajó oldalához simultak, mintha valami központi intelligencia 
vezérelte volna őket. Besiklott a szűk bejáraton, orra már a kikötő vizét 
szelte. A dobok megint változtattak a ritmuson. Ahogy elhagyták a 
bejáratot, az evezők, egyik pár a másik után, szétnyíltak, a vízbe merültek, 
és hátrafelé húztak. Az imperátor vörös és aranyszínű lobogót pillantott 
meg a tatfedélzeten, fölötte bosszúszomjasnak látszó sassal. Leugrott a 
kikötő mellvédjéről, s ügyet sem vetve a nők kérdéseire, sietett vissza a 
gályájára, a baldachin oltalma alá. 

Az Amphitrite fedélzetén szintén észrevették a hadihajót. Az imperátor 
látta, ahogy Phanocles és a kapitány hevesen gesztikulálnak egymásnak. 


Phanocles lebukott a nyílásfedélen, a gőzsugár eltünt, és a hajólapátok 
mozogni kezdtek. Ugyanabban a pillanatban a kapitány végigfutott a 
fedélzeten, acél villant, és az Amphitrite horgonya a vízbe csobbant. A 
dobok közben már újabb parancsot jeleztek. A hadihajó evezői 
felemelkedtek, és megdermedtek, mint a kiterjesztett szárnyak. Úgy siklott 
előre lendületének maradékával, mint egy hatalmas tengeri madár, mely épp 
leszállt a vízre. A döfőorra az Amphitrite jobb oldali lapátkerekébe fúródott 
és szétszaggatta. Emberek másztak végig a vízszintes evezőlapátokon, 
leugrottak, kardjuk és dárdájuk markolatával osztogatták az ütéseket. A 
kikötőben a morgás lelkes üvöltözéssé változott. Phanoclest és a kapitányt 
fölrángatták az evezők között, és a hadihajó fedélzetére hajították. Aztán 
megint mozogni kezdtek az evezők, és a döfőorr kisiklott az összetört 
kerékből. Az Amphitrite nagyon lassan mozgó kerekekkel forogni kezdett 
saját horgonya körül. A hadihajó a rakpart felé fordult, ahol a tirema volt a 
császárral. 

Az imperátor ujjaival az alsó ajkát csipkedte. Több mozgó szikla volt a 
kikötőn kívül, hadihajók manővereztek, várva, hogy bejöhessenek. Újabb 
fény villant, s dörgött az ég, de az imperátor most észre sem vette. 
Mamillius a rakparton állt a gálya mellett, úgy, mint akit nagy sietségében 
föltartóztattak. Az imperátor, oldalra lesve, ugyanúgy kővé dermedt. 

Mamillius teljes vértezetbe öltözött. Mellvértjén hősök és kentaurok 
allegorikus sokasága csillogott. Bíborszínű köpeny omlott le a hátán a 
sarkáig. Kardhüvelye ugyanolyan vörös bőrből volt, mint csaknem a térdéig 
érő díszes csizmája. A mellvért anyagához és mintázatához tökéletesen 
illett a rézsisak, melyet bal hóna alatt tartott. 

Az imperátor egy pillanatra lehunyta szemét, és halkan megszólalt. 

— Bellona vőlegénye. 

Mamillius összehúzta magát. És elvörösödött. 

— Azt gondoltam. .. ha már egyszer háborúba megyünk... 

Az imperátor a vértezete részleteit nézegette. 

— Látom, hogy Irója és Karthágó is elesett. 

Mamillius még jobban elvörösödött, aztán elsápadt, aztán megint vörös 
lett, és ömlött róla a veríték. 

— Tudod, kinek a hajói ezek? 

— Én... 

Az imperátor a kezén pihentette homlokát. 


— Az adott körülmények között egy női öltözék kevesebb okot adna a 
félreértésekre. 

Mamillius mindeközben végig eltakarta magát a nőktől köpenye 
szárnyával. Látta a csapkodó, aranyszínű és bíbor lobogót, ahogy a hadihajó 
a tirema mellé siklott. Döfőorra a császári gálya mellett volt. Mamillius 
most megint elsápadt, és úgy 15 maradt. 

— Mit tegyünk? 

— Nincs időnk, hogy bármit 15 tegyünk. Talán föltehetnéd a sisakodat. 

— Megfájdul tőle a fejem. 

— Diplomácia — mondta az imperátor. — Neki vannak katonái — öröm 
nézni őket! Nekünk viszont eszünk van. Csúnya dolgok jönnek, ha nem 
tudjuk elsimítani az ügyet. 

— És velem mi lesz? 

— Azt hiszem, Kínában most nagyobb biztonságban lennél. 

Az imperátor megfogta Mamillius kezét, és a partra lépett. A hadihajó 
felé lépkedett a rakparton, nyomában Mamilliusszal. Az emberek a hadihajó 
kikötőjéről a tiremára özönlöttek, onnan pedig a partra. A kikötő bejárat 
felőli vége már zsúfolva volt. Voltak ott foglyok, a nyomorúságos, esdeklő 
szíriai, rabszolgák, Phanocles, kinek arcára most még vadabb rövidlátó 
zavarodottság ült ki, és katonák, túl sok katona. Hatalmas bugyrokkal és 
táskákkal, amiktől úgy festettek, mintha egy hatalmas zsibvásárra gyűltek 
volna össze. Mindegyiken sárga-piros szalagok díszelegtek. A környéken 
szerzett zsákmányt a fejük fölött tartva vigyázzba álltak, amikor meglátták a 
bíbor szegélyt a fehér tógán. A császár megállt a hajóhíd mellett, és várt. 
Mögötte a nők a mellvédnél gubbasztottak, elfátyolozva s rémülten, mint a 
trójai nők kórusa. Valaki megfújt egy nagy réz hangszert a hadihajón, 
fegyverek csörögtek, s leengedték a lobogót. Lendületes, magabiztos 
léptekkel lejött a hajóhídon egy magas, sötét hajú, jól megtermett fegyveres 
férfi. Áradt belőle a határozottság. 

— Isten hozott itthon, Posthumus — mondta a császár mosolyogva. — Épp 
indultunk volna, hogy meglátogassunk. 


3. JUPITER VILLÁMA 


Posthumus habozott egy pillanatig. A sisakján lévő aranyszínű és bíbor 
toll másfél lábbal az imperátor feje fölött ingott. Széles, olajbarna arcára 
számító kifejezés ült kt. 

— Hol rejtetted el a csapataidat? 

Az imperátor fölvonta szemöldökét. 

— Van néhány őr a kertben, szokás szerint, és bizonyára néhány az alagút 
mellett. De te aztán szép nagy kísérettel utazol, Posthumus. 

Posthumus oldalt fordult, és röviden szót váltott a tisztjeivel. Alaposan 
fölmálházott legionáriusok osztaga futott a rakpartra, és úgy helyezkedtek 
el, hogy elvágják a császár menekülési útját. A nők előbb jajgattak, majd 
monoton hangon sírdogáltak. Az imperátor úgy tett, mintha semmit sem 
vett volna észre, és a saját hajója felé tessékelte Posthumust. Az Amphitrite 
tovább forgott a horgonya körül. 

Posthumus megállt. 

— [Ideje volt, hogy hazajöjjek. 

Újabb mennydörgés. Az imperátor hátranézett a katonák sűrű tömegére, 
akik betöltötték a rakpart végét. 

— Lehetnek vagy százan. Díszőrség a császár tiszteletére? 

Posthumus felhorkant. 

— Nevezheted akár annak 15. Hamarosan újabb hajók érkeznek a 
kikötőbe. Elég ahhoz, hogy biztosan egyetértésre jussunk politikánk minden 
kérdésében. De micsoda szerencse, hogy mindkettőtöket itt talállak a 
parton! 

Mamillius megköszörülte a torkát, és magas, bizonytalan hangon szólalt 
meg. 

— Posthumus, félreérted a helyzetet. 

— Mamillius fegyverben. 

— Ez csak dísz rajtam. Nem akarok császár lennt. 

— Ah! 

Posthumus egy lépést tett felé, mire Mamillius ijedten hátrálni kezdett, és 
megbotlott saját köpenyében. Posthumus ujjával az arcába bökött. 

— Lehet, hogy te nem akarsz. De ő képes volna hidat építeni az Adrlai- 
tenger fölé, csak hogy a kedvedben járjon. 

Az imperátor arcát finom pír lepte el. 


— Te soha nem kívántad a szeretetemet, Posthumus, ezért hát soha nem is 
hiányzott neked. Ha olyan ostoba voltam 1s, hogy azt hittem, élvezhetem 
Mamillius társaságát egy szokásos botránynál nagyobb veszély nélkül, 
annyi eszem azért volt, hogy tudjam, bár nem rokonszenvezem veled, 
mégiscsak te vagy a legalkalmasabb ember a birodalom vezetésére. 

— Nekem erről más értesüléseim vannak. 

— Most legalább mindenki füle hallatára tisztázhatod a félreértéseinket. 

Posthumus elengedte a füle mellett ezeket a szavakat, és kihalászott egy 
összehajtogatott papírt a mellvértje alól. 

— , Címzett: Posthumus etc., a császár törvényes örököse etc. 

Küldi: CIII 

Az alagút melletti rakparton hajók és fegyverek építése zajlik. Az 
Imperátor és Mamillius úr nagy személyes érdeklődést tanúsítanak egy 
Amphitrite nevű hajó (volt gabonaszállító gálya, a hajózási nyilvántartásban 
nem szerepel) és egy hajítószerkezet (VII számmal jelölve) iránt, melyet a 
rakparton állítottak fel, és a nyílt tenger felé irányoztak be. Amellett ételek 
megmérgezését célzó nagyszabású kísérleteket folytatnak. Mamillius úr, 
úgy tűnik, rendkívül izgatott lelkiállapotban van..." 

— Posthumus, esküszöm, hogy... 

Posthumus megemelte a hangját. 

— ,, Versírás álcájával titkos levelezést folytat az imperátorral és más 
személyekkel..." 

Mamilliusnak lángolt az arca. 

— A verseimet hagyd békén! 

— , A titkosírás kódját még nem sikerült megfejteni. Átadva a XLVI. 
osztálynak; ott kiderítették, hogy Moschustól, Erinnától, Mimnermustól és 
más, még azonosítatlan forrásokból származó idézetekből áll. A vizsgálat 
folytatódik." 

A düh könnyei csorogtak Mamillius arcán. 

— Te mocskos disznó! 

— Ez teljesen szükségtelen kegyetlenség volt, Posthumus. 

Posthumus visszadugta a papírt a mellvértje alá. 

— Elég volt a bolondozásból, császár. Ideje bevezetni a régensséget. 

— De hát ő tényleg nem akart imperátor lennt. 

Posthumus gúnyosan nézett Mamilliusra. 

— Nem is lesz az. 


Halk zörgés hallatszott Mamillius vértezetéről Az imperátor Posthumus 
karjára tette a kezét. 

— Ha a hajó és a röpítőszerkezet izgat, azokat ésszerűen meg tudom 
magyarázni. Légy igazságos. 

A tisztekhez fordult, és fölemelte hangját. 

— Hozzátok ide a görögöt! 

Posthumus bólintott és várt. Phanocles megállt előttük, elzsibbadt 
csuklóját dörzsölgetve. 

— Ez az ember a magyarázat mindenre. 

— Posthumus úr... én megváltoztatom a világot. 

— Ilyen furcsán szokott beszélni, Posthumus. 

—- Nem lesznek rabszolgák, hanem szén és vas. Összekötjük a világ 
legtávolabbi pontjait. 

Posthumus fölnevetett, de senki nem lett vidámabb a nevetésétől. 

— És az emberek repülni fognak. 

A tisztekhez fordult, és egy biccentéssel odahívta az egyiket. 

— Ezredes... miért nem jönnek be a kikötőbe a hajók? 

— A látási viszonyok, uram. 

— A pokolba a látási viszonyokkal! Jelezzen nekik, vagy küldjön 
üzenetet. 

Újra Phanocles felé fordult. 

— Ez a fantasztikus hajó... 

Phanocles széttárta a karját. 

— A leggyorsabb hajó lesz a világon. A civilizáció alapja a közlekedés. — 
A homlokát ráncolva kereste az egyszerű szavakat. — Posthumus úr. Ön 
katona. Mi okozza önnek a legnagyobb nehézséget? 

— Nincsenek nehézségeim. 

— De ha volnának? 

— Hogy én érjek oda elsőnek. 

— Látja? Még a háborúnak 1s a közlekedés az alapja. Gondoljon csak arra, 
micsoda körmönfont ravaszságokhoz folyamodott Xerxész, hogy 
meghódítsa Görögföldet. Az Amphitrité-val egy nap alatt, akár széllel 
szemben is át tudott volna kelni az Égei-tengeren. 

A félelemtől reszkető Mamillius szolgálatkészen hozzátette: 

— Gondolj Gaius Julius Caesarra, Nagy Sándorra, Ramszeszre. . . 

Phanocles oldalra döntötte a fejét, és széttárta a kezét, mutatva, hogy 
pofonegyszetű az egész. 


— Látja, uram? A közlekedés. 

Az imperátor elgondolkodva bólintott. 

— Minél nehezebb, annál jobb. 

Újból dörgött az ég. Posthumus nagy léptekkel a hajítószerkezethez 
ment, és a nők tjedten összehúzták magukat. A kikötőben megint erősödött 
a morajlás. 

— És ez? 

— Bezártam a villámot a hordóba. Amikor a fullánkja nekiütődik 
valaminek, a villám kiszabadul belőle. És füstölgő lyukat vág a földbe. 

Az imperátor ujjával a gonosz szellemeket elűző mozdulatot tett. 

— És mi az a rézpillangó a fullánk alján? 

— Az a gyújtószerkezet. Miután a hordó már megtett valamennyi utat, a 
pillangó kiröpül. Különben már akkor robbanna, amikor a hajítószerkezet 
kilövi magából. 

— És füstölgő lyukat csinál ott, ahol egy városfal volt? 

— Igen, Caesar. 

— És ha egy hadseregre lövik ki? 

— Ahhoz jó nagy hordó kell. 

Posthumus figyelmesen végigmérte Phanoclest. 

— És csak egy ilyet készítettél? 

— Igen, uram. 

— Nem 1s tudom, hogy azonnal kivégeztesselek-e, vagy felhasználjalak 
valami más célra. 

— Kivégezni... engem? 

Hirtelen a kikötőben olyan hangos lett a zúgás, hogy már nem lehetett 
figyelmen kívül hagyni. 

Egyszerre fordultak arra mindannyian. 

Az Amphitrite okozta a morajt, azt azonnal látták. Egyre csak forgott a 
horgonya körül, és ez a kihívóan különös viselkedés végül is több volt, mint 
amit el tud viselni egy olyan ember, akinek vörös vér folyik az ereiben. 
Meztelen emberek ugrottak le a hajókról és a mólókról, s végül már több 
száz kéz csapdosott a vízben. 

Phanocles felkiáltott. 

— De hát...? 

Posthumus gyorsan mondott valamit az ezredesnek. 

— Minden katona Itt, ezen a rakparton fog partra szállni. Közben sem a 
császár, sem a kísérete nem kívánhat távozni. Ügyeljen rá, hogy tiszteletben 


tartsák a kívánságait. Megértette? 

— Parancsára, uram. 

Posthumus a gálya felé futott, de az imperátor utánakiáltott: 

— Amíg várakoznom kell, szemlét tartok a ragyogó fiúk fölött, akik már 
itt vannak. 

Az ezredes Posthumusra pillantott, aki halkan fölnevetett. 

— Tedd, amit Országunk Atyja parancsol. 

Az úszó emberek íve az Amphitrité-hoz ért, s közben a második hadihajó 
15 besiklott a kikötőbe dobszó kíséretében. Phanocles a kezét tördelte. 

— Állítsd meg őket, Caesar! 

Az emberek ellepték az Amphitrité-t, szaggatták a lapátkerekét, és 
minden nehéz tárggyal, ami csak a kezük ügyébe került, verték a fedélzeten 
lévő rézszörnyeteget. Az őr, akit Posthumus állított oda, eltűnt a végtagok 
forgatagában. Hirtelen füst kígyózott elő a hajóürből, és szétterjedt. 
Meztelen alakok ugrottak le a fedélzetről, miközben vékony, alig látható, 
szellemként vibráló lángok jelentek meg a hajó közepén. A második 
hadihajón észrevették a veszélyt, és visszafelé kezdtek evezni. Evezők 
csapódtak a rakpartnak, de visszafelé már nem volt út. A harmadik 
hadihajó, mely előbukkant a hőség párájából, belefúródott a másodikba 
döfőorrával. Újabb evezők törtek szét; mindkét hajó irányíthatatlanná vált, 
és tehetetlenül sodródott az Amphitrite felé. Posthumus üvöltve, 
káromkodva a császári gályára rohant. 

— Indulás! Evezőket a vízbe! 

— Az osztag szemlére készen áll, Caesar. 

— Na és azok a katonák, akik köztem és az alagút között vannak? Ők is 
álljanak be a sorba! 

— Császárom, azt a parancsot kaptam. . . 

— Nem gondolod, ezredes, hogy képes lennél elkapni fél tucat nőt és egy 
öregembert, ha szökni próbálnának? 

Az ezredes nagyot nyelt. 

— Lehetséges, hogy az Ország Atyja most tart utoljára szemlét a csapatai 
fölött. Nem engedelmeskedsz, ezredes? Én is katona vagyok. 

Az ezredes ádámcsutkája föl-alá mozgott. Szétáradt benne a pillanat 
jelentőségének érzése. S végül hatalmas lelkesedéssel tisztelgett a 
császárnak. 

— Osztag, szemléhez sorakozó! 


— És a zenekar — tette hozzá az imperátor. — Mintha látnám ott a zenekart 
15. Mi van a zenekarral, ezredes? 

A negyedik hadihajó is besiklott a kikötőbe. Az Amphitrite rézkazánját 
már alig lehetett kivenni a füstben és a lángok között. A lapátkerekek 
gyorsabban kezdtek forogni. Megfeszült a horgony kötele. Meghallották 
Posthumus vad üvöltését. 

— Vissza, vissza, a Jó mindenségit neki! 

Furulyák, buccinák, tubák. Minden lituus rézcsöve körbefonta a zenész 
derekát, hatalmas harangtölcsérrel a válla fölött. Dobok, üstdobok és 
basszusok. Bíibor- és aranyszínűek. 

A szemle megtöltötte a kikötőhíd végét, és a tiremára nézett. A zenekar 
fölsorakozott a katonák és a hajító-szerkezet között. A nők a kezüket 
tördelték. Az Amphitrite forgott, és lángokat meg füstöt szórt. A negyedik 
hadihajó próbálta megkerülni azt 15 meg a másik két hajót. De már az 
ötödik 15 készült besiklani a kikötőbe. 

— Zenekar! 

Az Amphitrtite egyre gyorsabban mozgott. Egy- vagy kétölnyi a köteléből 
elszabadult, s így most szélesebb körben forgott, súrolta a megrekedt 
hadihajókat, s lángba borult rajtuk a kötélzet. Posthumus dühödten ugrált. 

— Használjátok a rákokat! 

Az Amphitrite horgonykötele még egy-két ölnyivel hosszabb lett. A 
forgás köre most már a császári gályát is érintette, amely minden ceremónia 
nélkül adta meg magát. Forgott, egyre csak forgott, miközben Posthumus 
visított, s az Amphitrite tüzet lehelt a nyakára. 

A zenekar játszani kezdett. 

— Kétszeres sortávolságot kérek, ezredes! 

Az ezredes habozott. 

— Nincs elég hely, császár. Egyenesen a vízbe kellene masírozniuk a 
rakpart meg a tirema között. 

— Ebben az esetben — mondta a császár —, a fejük fölött kell tartaniuk a 
felszerelésüket és a zsákmányukat, különben nem tudok végigmenni a 
sorok között. 

A zenekar az osztag és a hajítószerkezet között masírozott, tíz lépés 
előre, tíz lépés vissza. Ragyogóak voltak. A katonák 15 ragyogóak voltak. A 
matrózok 1s a ragyogó hajóikon. A nők úgy érezték, ilyen ragyogó férfiak 
kedvéért megéri, hogy Posthumus legyen az uruk, és kockára tegyék az 


életüket. Dagadtak a mellkasok, feszültek az izmok, reszkettek a lábikrák. 
Mamillius föltette a sisakját. 

Az imperátor megállt az első sor bal szélén álló katonánál. 

— Mennyi ideje szolgálsz a hadseregben, barátom? 

Az Amphitrite horgonykötele átégett és elpattant. 

Most még nagyobb körben kezdett forogni. Súrolta a kereskedők raktárai 
mellett kikötött egyik hajót, s pillanatok alatt a raktárak is lángoltak. 

— A rákot... használjátok a rákot! 

Hirtelen minden hajón minden embert egyetlen gondolat vezérelt — 
kijutni a kikötőből. Egy lángoló hadihajó hátrafelé haladva elsiklott a 
rakpart előtt, s a heve megperzselte a katonákat. Az Amphitrite halálos ívén 
kívül a vizet teljesen elfödték a hajók, kicsik és nagyok, melyek egymással 
csatázva igyekeztek a párával borított nyílt tenger biztonságába. És 
mindeközben dörgött az ég, fényes villámok hasítottak a hegyekbe, és 
Játszott a zenekar. 

— Hol szerezted azt a heget az arcodon? Dárda? Vagy törött üveg? 

A legionáriusok merev vigyázzban álltak a hatvannégy fontnyi 
vértezetük, a felszerelésük és a zsákmányuk alatt, a borzalmas hőségben. 
Az ezredes olyan figyelmesen nézte, ahogy egy verejtékcsöpp formálódik 
az orra hegyén, hogy a végén már kancsalított hozzá. Az imperátor minden 
egyes emberhez külön szólt az első sorban. 

Hadihajók keringtek kuszán a kikötő közepén, s az Amphitrite bökdöste 
őket. Az egyiknek a kapitánya épp meglátta Posthumust, és tisztelgett nekt. 
Ebben a pillanatban vagy átégett egy kötél, vagy valaki vak 
engedelmességgel használta az egyik rákot. Fekete, csillag alakú lyuk 
támadt a tatfedélzeten, ahol az előbb még a kapitány állt. A hajójával együtt 
süllyedt el. 

— Jó magasra megnőttél! Szereted a hadsereget? Hol szerezted azt a 
horpadást? Parittyakó? Ilyen sebet csak parittyakó csinálhat, nem igaz, 
ezredes? Soha ne hagyd, hogy a szállásmester elvegye a pajzsodat, még 
akkor se, ha azt mondja, hogy újat kapsz. Mondd meg neki, hogy az 
imperátor parancsa. Hány gyereked van otthon? Egy se? Ez nincs rendjén, 
rögtön a szemle után szabadságot kapsz. 

A , szabadság" szó végigfutott a sorokon. A legionáriusok megfeszítették 
magukat, hogy bírják még, de némelyikük már imbolygott. A császár 
iszonyú megfontoltsággal lépegetett az első sor előtt. 


— Honnan ismerem az arcodat? Nem szolgáltál a kilencedik légióban? 
Görögföldön? Miért nem léptettek elő? Ezredes, nézz utána, kérlek! 

A második hadihajó 15 igyekezett kifelé a kikötőből a kisebb hajók 
sokasága között. Az Amphitrite a császári gálya nyomában a kikötő szája 
felé tartott. 

— Na és te mivel gyógyítod azt a jókora furunkulust, barátom? Ez aztán 
igazán kemény legény. El nem tudom képzelni, hogyan bírod el azt a három 
nagy bugyrot. Mi a neved? 

Hirtelen rezes csattanás hallatszott, és az imperátor előtt csak a puszta 
levegő maradt. A légionárius elájult. 

— Mint mondottam, egy kis szabadságot kell adnunk nekik, most, hogy az 
Örökös hazahozta őket Atyjukhoz. . . 

— Császár... 

— Hol veszítetted el a fél szemed, barátom? Jól vigyázz, a másikat el ne 
veszítsd! 

Puff. 

Olaj ömlött ki egy raktárból, és égett a vízen. Fekete füst sűrű felhője 
sodródott a katonák fölött. A császár halkan az ezredeshez szólt. 

— Látod, hogy összekeveredik a komédia és a tragédia. Kinek a parancsait 
teljesíted? Ezeknek az embereknek a tüzet kellene oltaniuk. 

Az ezredes szeme egy pillanatra abbahagyta a kancsalítást. 

— Megvannak a parancsaim, császár. 

— Nagyszerű. Nos, barátocskám, hogy tetszik a hadsereg? Embert 
faragott belőled? 

Puff. 

— Nagyon hasznos dolog a fegyelem — mondta a jobb szélsőnek. 

— Caesar? 

— Vagy akár azt 15 mondhattam volna, hogy csodaszép dolog. 

A császár a kormos vizet nézte a kikötő bejáratánál. Egymás után úsztak 
el előtte a megperzselődött hajók. A zenétől nem lehetett hallani a rajtuk 
lévő embereket, de az eltorzult arcokból ítélve nagyon komplikált és 
személyes dolgokat üvöltöttek. Az Amphitrite és a császári gálya szinte 
egyszerre úszott el az imperátor előtt. 

— Mondd csak, őrmester, ha azt a parancsot adom, hogy , Jobbra át, 
futólépés", engedelmeskedsz nekem? 

De az őrmester öreg katona volt, cserzett arcú, elpusztíthatatlan. A 
zsákmánya, mely ért annyit, mint az összes társáé együttvéve, egy kicsi 


zacskóban volt a mell-vértje alatt. De még az ő arcán 15 ömlött a verejték. 

— Teljes felszerelésben, császár? Vértezetben meg minden? — Egy 
pillanatra a fegyelmezett szemek oldalt és lefelé villantak. — Örömmel. 

A császár szemére tűnődő fény telepedett — s nem csak a füst és a 
verejték volt az oka. 

— Uram! Császár! — szakadtak ki a szavak az ezredesből. Remegett a kard 
a kezében, és nyakán kidagadtak az erek, mint a repkény ágat. 

Az imperátor békésen mosolygott, és elfordult, hogy elinduljon a katonák 
sora között. Mintha egy alagútban ment volna a hatalmas bugyrok alatt a 
sűrű levegőben, a dülledt szemek sora előtt. De már volt jó pár légakna ott, 
ahol Posthumus válogatott emberei ájultan hevertek a hátukon. Az ezredes, 
Mamillius és Phanocles libasorban mentek a császár nyomában. A város, a 
kikötő és a hajók fölött zúgó rémült morajba időről időre hangos csattanás 
vegyült, ahogy sorban összeestek a legionártusok. 

A hadihajók eltüntek a hőség párájában a kikötőn kívül, és a kisebb hajók 
már mind igyekeztek vissza. Az Amphitrite mozgása egyre lassabb lett. 
Ahogy a tűz heve felmelegítette a kazánját, még sután mozgó lapátokkal 
meg-meglódult. De a lapátok olyan sok vizet csaptak fel, hogy az eloltotta a 
tüzet: egyre lassabban mozgott, és meg-megállt. Így aztán teljesen 
összevissza, kiszámíthatatlan úton haladt a vízben, újra és újra lendületet 
véve egy suta rohamra. S közben egyre mélyebben merült a vízbe. 

A zenekar tovább játszott. 

Puff. Puff. Puff. 

Díszlépésben előre, vissza a ritkuló sorok között. , Őrségben a Rajna 
fölött" , A gladiátorok érkezése", , A Fal őrzői, ,A vén Karthágó", 
részletek a , Róma égésé"-ből, , A fiúk, akik ott maradtak"-ból. Égtek a 
lakóházak, a szárítókötelek úgy lángoltak fel, mint a hajókötelek. 

A raktárakban a bor kék lánggal égett, de a gabona csak füstölgött és 
bűzlött. 

— Most pedig — mondta az imperátor —, beszédet mondok nekik. — 
Felmászott a kikötő mellvédjére, és csak állt ott egy darabig, legyezve 
magát. — Szólna nekik, hogy forduljanak felém, ezredes? 

A zenekar felsorakozott, a város égett, az Amphitrite sisteregve süllyedt. 
A városlakók menekültek a környező dombokra. Az istenien személytelen 
pusztulás látványa. 

Puff. 


— ...ahogy növekvő büszkeséggel néztelek benneteket. Azt a szellemet 
tanúsítjátok ezekben a dekadens időkben, mely Rómát naggyá tette. 
Engedelmeskedni a parancsnak, s nem gondolkodni, hogy miért — ez a ti 
küldetésetek. 

Mamillius a mellvéd alatt állva az imperátor és az ezredes árnyékát látta 
a rakparton a lába mellett. Az egyik finoman előre-hátra imbolygott. 

— A kegyetlenül perzselő napban, hatvannégy fontnyi rézvértezet alatt, 
vállatokon tartva munkálkodásotok súlyos gyümölcsét, álltatok és tűrtetek, 
mert ezt a parancsot kaptátok. Ezt várjuk el a katonáinktól. 

Mamillius elkezdte mozgatni a sarkát és a lábujjait, ahogy gyerekkorában 
megtanulta. Egyenesen maga elé nézve, lassan, észrevétlenül távolodott a 
szemlétől. Hamarosan eltakarták a nők és a hajítószerkezet oltalmazó 
tömege. 

— Hajók égtek el a szemetek előtt. Egy várost pusztított el a könyörtelen 
tűz. A józan ész azt parancsolta, hogy oltsátok a lángokat. A közönséges és 
fegyelmezetlen emberiesség azt súgta nektek, hogy nők és gyermekek, 
öregek és betegek várják a segítségeteket. De katonák vagytok, és 
engedelmeskedtek a parancsaitoknak. Köszöntöm Rómát — remek fiakat 
nevelt. 

Mamillius eltűnt. A nők kecses csoportban álltak a parádé és az alagút 
között. Az ezredes rádöbbent, hogy nem lát semmi mást, csak két kardot, és 
egyre nagyobb lett köztük a távolság. Óvatosan a jobb csuklója alá tette a 
bal kezét, hogy megálljanak végre. 

Az imperátor emlékeztette a katonákat Róma dicső történelmére. 

Romulus és Remus. 

Puff. 

Manlius, Horatius. A kilencedik légió zászlóvivője. 

Puff. 

Az imperátor elmesélte a birodalom terjeszkedését és méltatta a férfias 
erényeket, melyeket a katonák oly csodálatos módon  példáztak. 
Körvonalazta a görögök történelmét s hanyatlását; érintette az egyiptomiak 
hitványságát. 

Puff. Puff. 

Hirtelen az ezredes már nem volt mellette a mellvéden. Egyetlen hangos 
csobbanás hallatszott a tengerből, és semmi több. Jó nehéz volt a vértezete. 

Az imperátor a csatákban szerzett dicsőségről beszélt. 

Puff. 


A párából, körülbelül félmérföldnyire a kikötőtől, megint előbújt a 
császári gálya. Nagyon-nagyon lassan mozogtak az evezői, ahogy a bejárat 
felé siklott. 

A légió címere. 

Puff. 

A légió becsülete. 

Eljött a legválságosabb pillanat — a pillanat, amely után nincs visszatérés. 
Az imperátor lábai előtt kezdődött a mozgás, ahol három ember omlott 
egymásra. Egyszerre végighullámzott a katonákon az émelyítő rosszullét, és 
mindannyian irgalmas önkívületbe roskadtak. A rakpart végén egymás 
hegyén-hátán hevertek a tehetetlen emberek és a zenekar tagjai, akik nem 
hallottak már semmi mást, csak saját buzgó szívük dobogását. Az imperátor 
együtt érzőn nézett le rájuk. 

— Az önfenntartás ösztöne. 

Mamillius és a császári őrség bukkant elő az alagútból. Lehettek vagy 
kéttucatnyian, szunyókáltak az árnyas kertben, és most készen álltak egy kis 
frissítő vérengzésre. Mamillius a kardjával hadonászott, egy vérforraló 
kórust énekelt a Heten Théba ellen című tragédiából, és próbált annak a 
ritmusára lépkedni. Ebben a pillanatban ütközött a rakpartnak a császári 
gálya. Posthumus kimászott a partra, piszkosan, borzasan, tombolva a 
dühtől. A császári őrség sorai felbomlottak, a katonák rohantak, és 
Posthumusra vetették magukat. Az kettőt lerázott magáról, és kihúzott 
karddal Mamilliusra rontott, bőgve, mint egy bika. Mamillius megdermedt, 
kezét, térdét összeszorítva állt, s fölszegte az állát. A görög helyett most 
anyanyelvén szólalt meg. 

— Pax...! 

Posthumus meglendítette a karját, s a császár lehunyta a szemét. Amikor 
egy gongszerű hangot hallott, kinyitotta. Posthumus az őrök kupaca alatt 
lihegett. Mamillius körbe-körbe tántorgott, s hasztalan próbálta fölhúzni a 
sisakját a szeméről. 

— Te rohadt gazfickó, Posthumus, te utolsó senki! Most fájni fog miattad 
a fejem. 

Az imperátor lemászott a mellvédről. 

— Ki az az ember, akit Posthumus magával hozott a gályán? 

Az őrségparancsnok tisztelgett. 

— Egy fogoly, Caesar. Ránézésre rabszolga lehet. 

A császár egyik ujjával ütögetni kezdte a tenyerét. 


— Kísérjék be a törvényes örököst és a foglyot az alagúton. Két embered 
vezesse Mamillius urat. Most nincs rá idő, hogy kiszabadítsuk a sisakból. 
Hölgyek, a bemutató véget ért. Visszatérhetnek a villába. 

Megállt egy pillanatra a hajítószerkezet mellett, és visszanézett a 
rakpartra. A díszőrség és a zenekar tagjai bágyadtan mozgolódtak, mint part 
menti tengeri lények a dagály visszatértekor. 

— Hat emberednek mindenáron tartania kell az alagutat. Senkit sem 
engedhetnek át a személyes parancsod nélkül. 

— Értettem, Caesar. 

— A többieket a kertben helyezheted el. Csak ne legyenek szem előtt, 
hanem a bokrok mögé álljanak. 

— Értettem, Caesar. 

A kert megőrizte derűs nyugalmát. Az imperátor a vízililiomos tó mellett 
állt, s hálásan szívta be az illatos levegőt. Alatta már újból kezdett látszani a 
tenger felszíne. Amikor egyenletessé vált a légzése, a kis csoporthoz 
fordult. 

— Jól fogsz viselkedni, Posthumus, ha megparancsolom az őröknek, hogy 
eresszenek el? 

Posthumus az alagút sötét szájára pillantott, mire az imperátor 
megcsóválta a fejét. 

— Kérlek, verd ki a fejedből azt a gondolatot, hogy átrohansz az alagúton. 
Az emberek a parancsaink szerint cselekednének. Gyere! Beszéljük meg 
okosan a dolgokat. 

Posthumus lerázta magáról az őröket. 

— Mit műveltél a katonáimmal, te varázsló? 

— Csak szemlét tartottam, Posthumus, csak egy egyszerű szemlét. Épp 
csak egy kicsit hosszabbra nyúlt a szokásosnál. 

Posthumus felnyúlt, és megigazította a sisakját. A bíborszínű és arany 
tollazat megperzselődött. 

— Mit akartok csinálni velem? 

Az imperátor fanyarul elmosolyodott. 

— Nézz Mamilliusra! El tudod őt képzelni imperátornak? 

Mamillius a hasán feküdt egy kőszéken. Két katona tartotta a lábát. A 
másik végén egy harmadik a behorpadt sisakot rángatta. 

— Részletes jelentéseket kaptam az ügynökömtől. 

Az imperátor behajlította a mutatóujját. 

— Phanocles! 


— Igen, Caesar. 

— Mondd el a törvényes örökösnek egyszer és mindenkorra, hogy mit 
akartál csinálni. 

— Már elmondtam neki, császár. Nem lesznek rabszolgák, nem lesz 
háború. 

Posthumus gúnyosan mosolygott. 

— Hozzátok ide a rabszolgát, akit elfogtam! Ő volt az egyik azok közül, 
akik elégették a hajódat. 

Két katona kezénél-lábánál fogva becipelte a foglyot. Meztelen volt, de 
már megszáradt. Szakállas, tagbaszakadt, sötét bőrű, vad tekintetű férfi volt 
— az ilyen képes lenne széttépni egy oroszlánt. 

Az imperátor végigmérte. 

— Ki ő? 

Egy katona megragadta a férfi haját, és oldalvást felfelé rántotta a fejét, 
hogy torz vigyor jelent meg a képén a fájdalomtól. Posthumus előrehajolt, 
és megszemlélte a rabszolga fülébe vágott rovátkákat. Bólintott, és a katona 
elengedte a férfi fejét. 

— Miért tetted? 

A rabszolga a beszédtől elszokott ember rekedt és bizonytalan hangján 
válaszolt. 

— Evezős vagyok. 

Az imperátor felvonta a szemöldökét. 

— Ezentúl az evezőkhöz kell láncolni az embereket. Vagy az túl sokba 
kerülne? 

A rabszolga megpróbálta összekulcsolni a kezét. 

— Császárom, légy irgalmas. Nem tudtuk megölni azt az embert. 

— Phanoclest? 

— Oltalmazta a démona. Egy deszka a mellette álló rabszolgát ölte meg. 
A rák 15 elhibázta. 

Visítás hallatszott — Mamilliust végre kiszabadították a sisakból. Az 
imperátorhoz sietett. 

— Mamillius, a rákot nem neked szánták! 

Mamillius izgatottan a rabszolga felé fordult. 

— Tehát nem akartál megölni? 

— Miért akartunk volna, uram? Ha halálra dolgoztatsz minket, az 
jogodban áll. Azért vásároltak minket. De ez az ember egyáltalán nem 


használ bennünket. Láttuk, hogy a hajója evezők és vitorlák nélkül mozog, 
és akár széllel szemben is. Akkor ránk, evezősökre nem 15 lesz szükség? 

Phanocles felkiáltott. 

— A hajóm szabaddá tett volna benneteket! 

Az imperátor elgondolkozva nézett le a rabszolgára. 

— Boldog vagy evezősként? 

— Csak az istenek tudják, mennyit szenvedünk. 

— Akkor hát miért? 

A rabszolga habozott. Amikor újból megszólalt, szavai gépiesen, a 
múltnak valami mély kútjából törtek elő. 

— , Inkább lennék egy szegény ördög rabszolgája, mint az összes árnyak 
ura a pokolban." 

— Értem. 

Az imperátor biccentett a katonáknak. 

— Vigyétek el! 

Posthumus durván felnevetett. 

— Láthatod, görög, mit gondol a hajódról egy hivatásos tengerész! 

Az imperátor fölemelte a hangját. 

— Várj! Hadd halljuk egy hivatásos katona ítéletét a villámló gépezetről. 
Parancsnok! 

De a parancsnok már épp tisztelgett neki. 

— Bocsáss meg, császárom, de a hölgy... 

— Milyen hölgy? 

— Nem engedik át a parancsom nélkül, császár. 

Mamillius elcsukló hangon fölkiáltott. 

— Euphrosyne! 

A parancsnok a katonákhoz fordult. 

— Engedjétek át a hölgyet. Fürgén! 

A katonák oldalra léptek az alagút bejáratánál, és Euphrosyne jelent meg, 
összehúzva magát sietett Phanocleshez és a császárhoz. 

— Hol voltál, gyermekem? Miért nem jöttél a többiekkel együtt? A 
rakpart veszélyes hely nélkülem! 

De Euphrosyne nem szólt egy szót sem, csak a fátyol reszketett a szája 
előtt. Az imperátor intett nek. 

— Állj mellém! Most már biztonságban vagy. 

Megint a parancsnokhoz fordult. 

— Parancsnok! 


— Igen, Caesar! 

— Pihenj! Posthumus, tedd fel a kérdéseidet! 

Posthumus figyelmesen végigmérte. 

— Kapitány! Élvezed a csatát? 

— Az Ország Atyjának védelmében... 

Az imperátor legyintett. 

— Nem a lojalitásodról kérdezünk. Válaszolj, kérlek. 

A kapitány elgondolkozott. 

— Egészében véve igen, Caesar. 

— Miért? 

— Az jelenti a változatosságot, Caesar. Izgalmat, előléptetést, talán 
zsákmányt és így tovább. 

— És jobban szeretnéd-e távolból megsemmisíteni az ellenséget? 

— Nem értem. 

Posthumus hüvelykujjával oldalvást Phanoclesre mutatott. 

— Ez a hitvány görög készítette azt a fegyvert a rakparton. Megnyomsz 
egy pöcköt, és az ellenség füstté válik. 

A kapitány töprengett. 

— Az Ország Atyjának akkor nincs többé szüksége katonákra? 

Posthumus jelentőségteljesen a kapitányra nézett. 

— Neki, úgy látszik, nincsen. De nekem van. 

— De uram — mi lesz akkor, ha az ellenség is szerez ilyen villámlógépet? 

Posthumus Phanoclesre pillantott. 

— A vértezet megvéd tőle? 

— Hát, aligha. 

Az aimperátor megfogta Mamillius bíbor köpenyét, és finoman 
megrántotta. 

— Gondolom, ez a fajta egyenruha el fog tünni. A jövendő háborúkban a 
hasukon fognak csúszni a katonák. És az egyenruhád színe olyan lesz, mint 
a sáré vagy a trágyáé. 

A parancsnok lepillantott csillogó mellvértjére. 

— ...és a fémet be lehet festeni semleges színűre vagy épp csak hagyni, 
hogy mocskos legyen. 

A parancsnok elsápadt. 

— Viccelsz, császár. 

— Láttad, mit művelt a hajója a kikötőben. 


A parancsnok hátralépett. Nyitva volt a szája, és sebesen vette a levegőt, 
mint amikor az ember épp egy rémálmot kezd látni. Aztán forgatni kezdte a 
fejét, a bokrokra pillantott, a kőpadokra, a katonákra az alagút bejárata 
előtt. . . 

Posthumus előrelépett, és megragadta a karját. 

— Nos, kapitány? 

Találkozott a tekintetük. A kapitány arcáról eltünt a kételkedés. 
Megfeszült az állkapcsa, kidudorodtak az arcizmat. 

— A többieket elintézed, tábornok? 

Posthumus bólintott. 

És elkezdődött. A hadonászó alakok frízén át, az összegabalyodó 
emberek csoportján keresztül, akik próbálták megőrizni egyensúlyukat a tó 
partján, a csöndes vízililiomok fölött repült Phanocles Posthumus öklétől. 
Majd a parancsnok az alagút bejáratához rohant, Posthumusszal a 
nyomában. A kapitány egy parancsot kiáltott a bejáratnál álló őröknek, akik 
oldalt léptek mint egy emberi tolóajtó — egy, kettő! egy, kettő! egy, kettő! 
Posthumus és a kapitány eltüntek az alagútban, s az őrök ott maradtak oldalt 
vigyázzállásban. A katonák lassanként rendeződtek a tó mellett. Mamillius, 
akit az egész tó elválasztott az alagúttól, hol erre, hol arra rohant, ahogy 
döbbent agya próbálta kitalálni, melyik lehet a rövidebb út. Egyedül az 
imperátor őrizte meg szótlan méltóságát, csak talán kicsit sápadtabb lett, 
ahogy a bukás és a halál elkerülhetetlenségével szembenézett. Aztán a 
katonák rendbe szedték magukat, Phanocles pedig kikászálódott a tóból, 
amelyen már gázolt át Mamillius, miután megoldotta a dilemmáját. Még 
mindig alig tudták elhinni a kapitány árulását, amikor összegyűltek az 
alagút szájánál. Az imperátor odament hozzájuk. Elgondolkodva nézte az 
emberi falat, melyet a fegyelem oly haszontalanná tett. Enyhén megvonta a 
vállát a tógájában. 

Szelíden, mintha csak gyerekekhez beszélne, azt mondta: 

— Jól van, jól van. Pihenj. 

Hirtelen meginogtak az emberek az alagútból kitörő légrohamtól. Szinte 
ugyanabban a pillanatban megremegett a föld, és úgy csapta meg őket a zaj, 
mint egy ökölcsapás. Az imperátor Mamilliushoz fordult. 

— Mennydörgés? 

— A Vesuvius? 

A kertet a kikötőtől elválasztó szirt fölül nyöszörgő hang hallatszott, 
majd a nyöszörgés közeledett — egy fülsiketítő csattanás következett, s 


tiszafaágak suhogása. A megdöbbenés időtlen pillanata eltompította bennük 
a közvetlen veszély érzését, és ostobán pillantottak egymásra. Phanocles 
reszketett. Aztán léptek hallatszottak az alagútból, sietős, futó, botladozó 
léptek. Egy katona robbant ki az alagút szájából -—  vörös-sárga 
egyenruhájából látták, hogy Posthumus embere. 

— Caesar... 

— Szedd össze magad! Aztán jelents! 

— Meghalt. . . 

— Ki halt meg, és hogyan történt? 

A katona megtántorodott, de sikerült megőriznie az egyensúlyát. 

— Nem is tudom, hogyan mondjam el, császár. Épp megint kezdtünk 
sorba állni a... a szemle után. Posthumus tábornok futva jött az alagútból. 
Látta, hogy néhány katona a tüzet oltja, és kezdte összehívni a többieket. Az 
egyik tiszted futott mögötte. Láttam, ahogy lehajolt a VII. számú 
katapultnál. Villámlott, megdördült az ég... 

— És füstölgő lyuk támadt a rakparton. Hol van Posthumus? 

A katona tehetetlenül széttárta a karját. Phanocles térdre omlott, és kezét 
az imperátor tógájának szegélyéhez nyújtotta. De a katona most már a 
legközelebbi tiszafasövényt nézte a tó és a kert teraszos oldala között. 

Látták, ahogy rémülten elkerekedik a szeme. Felüvöltött, és futásnak 
eredt. 

— Varázslat! 

Posthumus nézte őket — néznie kellett őket a tiszafasövény mögül, mert 
látták a bronzsisakját a bíbor és arany tollazattal. Úgy nézett ki, mintha 
valami ételt sütne magának, mert csupán a nyári hőségtől nem remeghetett 
volna úgy a levegő a sisakja fölött. Látták, ahogy a toll-bokréta lassan 
barnává válik. A sövény ágai meghajoltak, összecsavarodtak a hőségtől, s 
elpattantak. A sisak meghajolt, az ágak közé esett, és üres belsejét feléjük 
fordítva lógott. 

— Gyere ide, barátom! 

A katona kimászott a bokrok közül. 

— Mindenek Atyja a te és a társaid szeme láttára elpusztította Posthumus 
tábornokot az imperátor elleni nyílt lázadás bűne miatt. Menj, mondd el a 
többieknek! 

Phanocleshez fordult. 

— Menj, mentsd meg, amit lehet! Nagy adósságod van az emberiséggel 
szemben. Menj velük, Mamillius, most te vagy a parancsnok. Az alagúton 


túl új lehetőségek várnak rád. Légy méltó erre az esélyre. 

Lépteik visszhangoztak az alagútban, majd elhaltak. 

— Gyere, leányom! 

A császár leült az egyik kőpadra a liliomos tó mellett. 

— Állj elém! 

Euphrosyne ment, aztán megállt, de a korábbi kecsesség már nem volt 
meg a mozdulataiban. 

— Add Ide azt nekem! 

Egy darabig a lány semmit sem mondott, csak állt ott a drapériák 
oltalmában. Az imperátor nem szólt semmit, csak fenségesen nyújtotta 
kezét — annyi elég volt. A lány a kezébe nyomta a kis tárgyat, majd ijedten 
eltakart arcához emelte összeszorított öklét. Az imperátor elgondolkozva 
nézett a tenyerére. 

— Úgy látom, neked köszönhetem az életemet. Nem mintha Posthumus 
nem lett volna nálam jobb uralkodó. Leányom, látnom kell az arcodat. 

Euphrosyne csak állt mozdulatlanul, s nem szólt semmit. Az imperátor 
nézte őt, majd bólintott, mintha valamiben megállapodtak volna. 

— Értem. 

Fölállt, megkerülte a tavat, és megállt, a most már látható hullámokat 
nézte a sziklán túl. 

— Legyen hát ez is a történelemnek egy olyan részlete, melyet jobb 
elfelejteni. 

És a tengerbe hajította a rézpillangót. 


4. A KÖVET 


Az imperátor és Phanocles egymással szemben feküdtek egy alacsony 
asztal két oldalán. Az asztal, a padló és a szoba is kör alakú volt, és 
oszlopokkal körülvéve, melyek egy árnyékos kupolát tartottak. A kupola 
nyitott közepén, közvetlenül a fejük fölött egy csillagkép ragyogott, de 
magát a szobát csak halványan világították meg az oszlopok mögött 
elhelyezett lámpások — a puha, meleg fény a pihenést és az emésztést 
szolgálta. Valahol tünődőn szólt egy fuvola. 

— Mit gondolsz, müködni fog? 

— Miért ne működne, császár? 

— Furcsa ember vagy te. Folyton az egyetemes törvényen Jár az eszed, és 
egészen kézzelfogható eredményekhez jutsz el. Természetesen működni 
fog. Türelmesnek kell lennem. 

Szótlanul feküdtek egy darabig. Az eunuch hangja csatlakozott a 
fuvolaszóhoz. 

— Mondd csak, Phanocles, mit csinált Mamillius, amikor ott hagytad? 

— Egyik parancsot adta a másik után. 

— Nagyszetű. 

— Rossz parancsokat adott, de az emberek engedelmeskedtek nekt. 

— Ebben áll a titok. Borzalmas imperátor lesz. Caligulánál jobb, de nem 
olyan tehetséges, mint Néró. 

— Borzasztón büszke arra a horpadásra a sisakján. Azt mondta, rájött, 
hogy ő a tettek embere. 

— Hát ennyit a költészetről. Szegény Mamillius. 

— Nem, császár. Azt mondta, most vált igazán költővé, a tettek tüzében, 
és hogy csata közben alkotta meg a tökéletes költeményt. 

— De nem egy eposzt, ugye? 

— Egy epigrammát, császár. , Euphrosyne szép, de buta és hallgatag 
szegény." 

Az imperátor komor képpel bólintott. 

— De mi tudjuk, hogy rendkívül okos és gyors eszű. 

Phanocles kicsit megemelkedett a pamlagon. 

— Te, császár, honnan tudod ezt? 

Az imperátor előre-hátra görgetett egy szőlőszemet az ujja alatt. 


— Természetesen feleségül veszem. Ne bámulj így rám, Phanocles, és ne 
félj attól, hogy ha meglátom az arcát, parancsot adok, hogy fojtsanak meg. 
Az én koromban sajnos ez csak névházasság lesz. De neki biztonságot és 
viszonylagos nyugalmat jelent, s oltalmat az emberek tekintetétől. 
Nyúlszája van, 1gaz? 

Phanoclesnek az arcába szökött a vér, úgy tünt, mindjárt megfullad, és 
kiugrik a szeme a gödréből. Az imperátor megfenyegette az ujjával. 

— Csak egy olyan fiatal bolond, mint Mamillius hihette illendő 
tartózkodásnak a beteges félszegséget. 

Tapasztalataim magasából s abban a reményben, hogy egyetlen nő sem 
hall bennünket, suttogya mondom neked: mi, férfiak találtuk ki a 
tartózkodást. Ki tudja, lehet, hogy az erényességet 15. Nincs olyan gyönyörű 
nő a világon, aki ilyen hosszú ideig takargatná az arcát, ha hibátlan volna. 

— Nem mertem elmondani neked. 

— Mert azt hitted, az ő kedvéért vettelek magam mellé? Sajnos Mamillius 
és a romantikus szerelem kedvéért. Perszeusz és Androméda! Hogy fog 
gyűlölni! Kezdettől fogva emlékeznem kellett volna rá, hogy egy 
imperátornak nem lehetnek normális emberi kapcsolatat. 

— Sajnálom... 

— Én is sajnálom, Phanocles, és nem csak magam miatt. Soha nem 
gondoltál arra, hogy az orvostudományra irányítsd rendkívüli szellemed 
fényét? 

— Nem, császár. 

— Megmondjam, miért? 

— Hallgatlak. 

Az imperátor tiszta, szelíd szavai mint apró kövek hullottak a csöndes 
szobába. 

— Mondtam már, hogy öntelt ember vagy. S amellett önző 15. Egyedül 
vagy az univerzumodban a természeti törvényével, és az emberek csak 
bosszantanak, zavarják a munkádat. Én is önző vagyok és magányos — csak 
az a különbség, hogy én elismerem az emberek jogát bizonyos fokú 
függetlenségre. Ó, ti, természetfilozófusok! Vajon sok van belőletek? A ti 
céltudatos és korlátolt önzésetek, a titeket érdeklő egyetlen dolog iránti 
fenséges odaadásotok annak a határára juttathatja a világot, hogy oly 
könnyedén töröljétek le az életet a föld színéről, ahogy én letörlöm ennek a 
szőlőszemnek a hamvasságát. 

Reszkettek az orrcimpái. 


— Most csitt! Jön a pisztráng. 

De ennek 15 megvolt a maga rituáléja, bejött az udvarmester, nyomában a 
szolgák, s mindannyian meghatározott minta szerint mozogtak. Az 
imperátor maga törte meg a csöndet. 

— Lehet, hogy túlságosan fiatal vagy? Vagy te i5 úgy találod, mint én, 
hogy amikor újraolvasol egy könyvet, melyet valamikor szerettél, az élvezet 
fele annak az időnek a felidézéséből származik, amikor először olvastad? 
Látod, milyen önző vagyok, Phanocles! Ha most az eclogákat olvasnám, 
akkor lélekben nem a római Árkádiára szeretnék repülni. Fiú szeretnék 
lenni újra, aki a másnapi órára készül. 

Phanocles lassanként összeszedte magát. 

— Keveset kapsz az olvasástól, császár. 

— Gondolod? Mi, önző emberek természetesen az egész történelmet a 
saját életünkbe olvasztjuk! Mindegyikünk felfedezi a piramisokat. A teret, 
az időt, az életet... azt, amit négydimenziós kontinuumnak neveznék — de 
látod, mennyire nem alkalmas a latin nyelv a filozófiára! Az élet személyes 
ügy egyetlen rögzített viszonyítási ponttal. Nagy Sándor nem vívta meg a 
csatáit, amíg föl nem fedeztem őt hétéves koromban. Kicsi 
gyermekkoromban az élet egy pillanat volt; de nyújtóztam, szagoltam, 
ízleltem, láttam, hallottam, üvöltöttem, és így azt az egy fullasztó pontot a 
történelem egész palotárvá és hatalmas térségekké alakítottam át. 

— Megint nem értelek, Caesar. 

— Pedig értened kellene, mert olyan élményről beszélek, melyet 
mindketten átéltünk. De belőled hiányzik az én introvertáltságom — vagy 
mondjam azt, hogy önzésem? - látod, mennyrre hajlik egy császár, akit nem 
szakítanak félbe, a zárójelekre —, s ezért nem észleled. Gondolkozz, 
Phanocles! Milyen szép is lenne, ha nem csupán az étvágy örömét tudnád 
visszahozni nekem, hanem akár csak egyetlen drága emléket! Mi másban 
különbözne a mi emberi pillanatunk a természet órájának vak futásától, ha 
nem abban, hogy a várakozás és az emlék földuzzasztja? 

Phanocles fölpillantott a csillagképre, amely olyan közel és fényesen 
ragyogott, hogy úgy tünt, három dimenziója van; de mielőtt összeszedte 
volna a gondolatait, hogy válaszoljon a császárnak, a tálak már az asztalon 
voltak. Felemelték a fedőket, és szétáradt az édes gőz. Az imperátor 
lehunyta szemét, előrehajtotta fejét, s beszívta az illatot. 

— Igen...? 

Majd mély érzelemmel a hangjában: 


— Igen! 

Phanocles gyorsan megette a pisztrángját, mert éhes volt, és 
türelmetlenül várta, mikor kínálja meg a császár itallal. De az imperátor 
révületbe esett. Mozgott az ajka, és hol elsápadt, hol pír lepte el az arcát. 

— Frissesség. Csillogó vízrétegek, árnyak és a magas, sötét sziklákról 
lezúduló vízesések... Újból az egészet látom magam előtt. Egy sziklán 
fekszem, amely épp csak akkora, mint a testem. Sziklák magasodnak 
fölöttem, mellettem fut a folyó, és a víz még ilyen napsütésben 1s sötét. Két 
galamb csevegésének monoton dallamát hallani. Fájdalmat érzek a jobb 
oldalamon, ahol nyomja a sziklaszél, de azért csak fekszem a hasamon, 
jobb kezem lassan mozog, mint egy vízi csiga egy öklömnyi kövön. 
Megérintem a jelenvalóság csodáját, simogatom — milyen hevesen és 
szenvedélyesen elevennek érzem magam! — még egy pillanat, és a szívem 
ujjongása féktelen mozgásban robban ki. De elcsitítom a vágyamat, a 
sóvárgásomat — akaraterőm kiegyensúlyozza a szenvedélyt. Lassan mozog a 
kezem, mint a vízben lebegő fü. Az áhított zsákmány ott fekszik a sötétben, 
hullámzik, föltartva a víz áramát. Most! Két test rángása, a rémület érzése, 
az erőszaké — a levegőbe repül, s én oroszlánkarmokkal tartom. Kint van, itt 
van, az enyém... 

Az Iimperátor kinyitotta szemét, és  Phanoclesre pillantott. Egy 
könnycsepp kúszott az arcán pontosan az érintetlen hal fölött. 

— ...az első pisztrángom. 

Fölkapott egy serleget, néhány cseppet a padlóra löttyintett belőle, majd 
Phanocles felé nyújtotta. 

— A gőzzel főzőre! A legprométheuszibb felfedezésedre! 

Lassanként erőt vett érzelmein, és felnevetett. 

— No és mivel jutalmazzalak meg? 

— Caesar! 

Phanocles nagyot nyelt, és hadarni kezdett. 

— De a robbanóanyagom. . . 

— A gőzhajót nem számítom bele. Szórakoztató, de túl költséges. Be kell 
vallanom, hogy a kísérletező énemet izgatta a förtelmes rohangálása, de 
egyszer elég volt. Nem készíthetsz több gőzhajót. 

— De Caesar! 

— Amellett ha nincs szél, úgyis eltéved az ember a tengeren. 

— Feltalálhatok egy olyan eszközt, amely állandóan ugyanabba az irányba 
mutat. 


— Persze, persze, találd csak fel. Talán feltalálhatnál egy mozgó nyilat, 
amely folyamatosan Róma felé mutat. 

— Inkább olyat, ami Északra mutat. 

— De gőzhajó nem kell több. 

Az imperátor intett a kezével. 

— Ez a császári akaratunk, Phanocles. 

— Meghajlok előtte. 

— Veszélyes volt. 

— Talán egy napon, Caesar, amikor az emberek többé nem gondolják 
magukat rabszolgának, és szabadok lesznek... 

Az imperátor megcsóválta a fejét. 

— Te az ideális elemekkel dolgozol, s ezért a politikában idealista vagy. 
Mindig lesznek rabszolgák, bár lehet, hogy máshogy fogják nevezni őket. 
Mi más a rabszolgaság, mint az erősek uralma a gyengék felett? Hogyan 
tehetnénk őket egyenlővé? Vagy annyira bolond vagy, hogy azt hiszed, 
mindenki egyenlőnek születik? 

Hirtelen nagyon komor lett a tekintete. 

— Ami a robbanóanyagodat illeti — ma megmentett engem, s így a 
birodalom békéjét is. De megfosztotta a birodalmat egy kegyetlen 
uralkodótól, aki meggyilkolt volna fél tucat embert, de százmilliónak lett 
volna az igazságos császára. A világ veszített az alkun. Nem, Phanocles. 
Visszatesszük Jupiter villámát az ő kiszámíthatatlan és elkerülhetetlen 
kezébe. 

— De hát ezek voltak a legnagyobb felfedezésem! 

Az első pisztráng érintetlenül tűnt el a császár tányérjáról. Jött egy újabb, 
s ő Ismét belemerítette arcát az illatába. 

— A gőzzel főző. Azért jutalmat kapsz tőlem. 

— Na és, Caesar, hogyan fogsz megjutalmazni ezért? 

— Miért? 

— A harmadik találmányomért, amelyet későbbre tartogattam. 

Keze lassan, drámatan az övéhez siklott. Az imperátor aggódva figyelte. 

— Van valami köze a mennydörgéshez? 

— Csak a csendhez. 

Az imperátor összevonta a szemöldökét. Egy-egy papírt tartott mindkét 
kezében, és hol az egyikre, hol a másikra pillantott. 

— Versek? Tehát költő vagy? 


— Mamillius írta. 

— Tudhattam volna. Szophoklész, Karcidész — milyen olvasott ez a fiú! 

— Ez híressé fogja tenni. Olvasd el a másik verset 15, Caesar! Pontosan 
ugyanaz. Feltaláltam a könyvek  sokszorosításának módszerét. 
Nyomtatásnak nevezem. 

— De hisz ez... ez még egy gőzzel főző! 

— Egy férfi egy inassal egy nap alatt ezer példányt tud elkészíteni. 

Az imperátor fölnézett a két papírlapról. 

— Százezer példányban oszthatjuk szét Homéroszt! 

— Millió példányban is, ha úgy tetszik. 

— Nem kell többé siránkozniuk a költőknek, hogy nincs közönségük. . . 

— Vagy pénzük. Nem kell többé maroknyi rabszolgának diktálni a 
művüket. A költő zsákszámra fogja eladni a költeményeit, mint a zöldséget. 
Az utolsó mosogatófiú 15 az athéni dráma szépségeivel vigasztalhatja 
magát. . . 

Az imperátor fölült lelkesedésében. 

— Minden városnak saját könyvtára lesz! 

— Minden háznak! 

— Catullus szerelmi költeményei tízezer példányban... 

— Mamillius művei százezerben. . . 

— Hésziodosz minden földműves kunyhójában... 

— Egy író minden utcában. . . 

— A kimerítő adatok hegyei és az információ lavinái minden egyes 
témában... 

— Tudás, műveltség... 

Az imperátor visszafeküdt. 

— Várj csak. Zseniből lesz elég? Milyen gyakran születik egy Horatius? 

— Ugyan már, Caesar. A természet bőkezű. 

— Na és ha mindannyian könyvet fogunk írni? 

— Miért ne? Érdekes életrajzok... 

Az imperátor feszülten nézett egy pontra, amely nem az ő világában volt 
— hanem valahol a jövőben. 

— Egy vidéki kormányzó naplója. Hogyan építettem Hadrianus falát. 
Életem a társaságban: egy sokat tapasztalt dáma visszaemlékezései. 

— És a tudományos munkák? 

— Ötven kiegészítő passzus a hajók jegyzékéhez. Metrikai újítások 
Hérondasz mimiambusaiban. Eukleidész első könyvének tudattalan 


szimbolizmusa. Prolegomenák a reziduális vickek-vackok kutatásához. 

Rémület ült ki az imperátor arcára. 

— Történelem. Thuküdidész nyomdokain. Néró nagymamája voltam. 

Phanocles felült, és lelkesen összecsapta a kezét. 

— És a beszámolók, Caesar, a puszta tények leírásai! 

A rémület fokozódott. 

— Katonai, tengerészeti, egészségügyi, eugenikai munkák — és mindet el 
kell olvasnom! Politikai, gazdasági, mezőgazdasági művek, szubjektív 
alkotások és személytelen tanulmányok, statisztika, gyógyászat. . . 

Az imperátor támolyogva felállt. Fölemelte kezét, szemét lehunyta, 
eltorzult az arca. 

— Énekeljen még a kasztrált! 

Fölcsendült a magabiztos, szenvedélymentes hang. 

Az imperátor kinyitotta szemét. Az egyik oszlophoz sietett, és 
megsimította a követ, hogy megnyugodjon. Fölpillantott a mennyezetre, 
majd hosszan nézte a kristályos szférákban függő, szikrázó csillagképet. 
Sikerült megnyugodnia, bár teste még mindig enyhén reszketett. 
Megfordult, és Phanoclesre nézett. 

— Szóval a jJutalmadról beszélgettünk. 

— Meghajlok a császár óhaja előtt. 

Az imperátor közel ment hozzá, és reszkető ajakkal nézte. 

— Szeretnél követ lenni? 

— Én soha a legmerészebb álmaimban se... 

— Lesz időd feltalálni az eszközt, amely Északra mutat. Elviheted 
magaddal a robbanóanyagodat és a nyomtatásodat. Rendkívüli és 
meghatalmazott követnek nevezlek kt. 

Hallgatott egy sort, majd hozzátette: 

— Phanocles, drága barátom. Azt akarom, hogy utazz el Kínába. 

